
Bismillahi, Walhamdu Lillahi, Waswalatu Wassalaamu Ala Rasulillahi, 
Waalihi Waswahbihi Wattabiiyn. 


Bustani la Ma-Ulamaa ni bustani la familia mbili zilizo zalika na 
kizazi cha Ma-Ulamaa kutoka jadi zao. Mababa na Mababu wakiwa ni 
Ma-Ulamaa. Familia mbili hizi za baba na mwana, kila mmoja wao 
akiwa ni Alim, zilileta athari kubwa katika Ukanda wa Pwani ya Afrika 
Mashariki. Wote wane wakazalisha Ma-Ulamaa wengi walio tapakaa 
ulimwengu mzima. Wote wane wakawa Ma-Kadhi Wakubwa baada ya 
kutambulika kuwa ni Ma-Ulamaa wa hali ya juu. Familia moja 
ikamakinika mji wa Mombasa na ya pili ikamakinika Unguja, walakin 
zote jamii mbili zikaweza kuleta athari ya mji wa jamii ya mwenziwe. 
Zikaowana athari zao, kila moja kwa mwengine. 


Jamii mbili hizo ni familia za Sh. Ali b. Abdalla Nafi Mazrui (1825- 
1894) na mwanawe, Sh. Al-Amin b. Ali Mazrui (1891-1947); na familia 
ya Syd. Ahmad b. Abu Bakr Bin Sumeyt (1861-1925) na mwanawe, Syd. 
Umar b. Ahmad Bin Sumeyt (1886-1976). 


Nilipotoa kitabu changu juu ya maisha ya Sh. Ali b. Abdalla Nafi, “Sh. 
Ali bin Abdalla bin Nafi Mazrui (1825-1894) - The Pioneering Role 
Model of East Africa Muslim Reformers”, Ustadh Athman Naaman, 
Imamu wa Msikiti wa Mazrui, aliye nipa kazi hii pevu, akanitaka ni 
kifasiri kitabu hicho kwa Kiswahili. Kila nikijipurukusha, ikawa 
ashishielo ni hilo hilo. Mwaka wa 2016 nikasalimu amri. Nikamwambia 
kwa sababu nilipo yazungumzia maisha ya Sh. Ali b. Abdalla mwezi wa 
December 2014, niliitoa hotuba yangu katika Msikiti wa Mazrui kwa 
Kiswahili kwa kutumia tarakilishi (computer) kwa njia ya power-point 
presentation, naweza kuitumia hotuba hiyo kama njia ya kukifasiri 
kitabu hicho. 


Wakati huo huo, Ustadh Naaman akaniomba nijitayarishe 
kuwahadithia Syd. Ahmad Bin Sumeyt na mwanawe, Syd. Umar Bin 
Sumeyt. Nikaona itakuwa ni wakati muwafaka wa kuzitumia hotuba 
zangu juu ya Sh. Ali b. Abdalla Mazrui, Sh. Al-Amin b. Ali Mazrui, Syd. 


Ahmad Bin Sumeyt na Syd. Umar Bin Sumeyt, na kuzikusanya hotuba 
hizo za power-point presentation na kuzifanya zikawa kitabu kimoja, 
Bustani La Ma-Ulamaa. Nalifungua bustani hili la wasomi kwa 
ushairi, kwani wote walikuwa ni Washairi wakusifika. 


Kwajina la Rahmani 
Kulisifu bustani 

Bali hili la wasomi 

Ya Rabi walipe mema 


Wali na njema sharafu 
Sio kua nawasifu 

Ali baba maarufu 
Tulienzi bustani 


Waliishi kwa amani 
Wote ukanda wa pwani 
Wa Unguja visiwani 
Hakika tulisifie 


Ni mafunzo ya Rasuli 
Kipenda mwana kikweli 
Utampa utajiri 

Hakika ni bustani 


Nao walihakikisha 
Kua watawarithisha 
Viatu wakawavisha 
Hakika ni bustani 


Sitoifanya adala 
Shekhe Ali Abdalla 
Na Sayyid Ahmada 
Hakika ni bustani 


Wao na watoto wao 
Elimu kwao ni ngao 
Ni vingi vyema vikao 
Sote natulisifie 


Naanza kuandika 
Sila maua hakika 
Walio wakitajika 
Wasamehe dhambi zao 


Kote walijulikana 

Ni ukweli nanena 

Na mwema wake kijana 
Hili la Ma-Ulamaa 


Bila wao kukosana 

Katu hawakuatana 

Na wa Mombasa kwa kina 
Bustani la wasomi 


Kwetu alisisitiza 
Mpe dini kahimiza 
Popote atatukuzwa 
Lenye maua mazuri 


Kwa wana wao vipenzi 
Elimu ndio mlezi 
Wakaongoza jahazi 
Lisokuwa na mfano 


Ikiwa sikuwataja 
Kumjua ipo haja 
Bin Sumeyt Unguja 
Lenye maua mazuri 


Waliongoza kwa hima 
Wakisaidia Umma 
Wao mbele mesimama 
Bustani la wasomi 


Bustani la kijani 
Shekhe wetu Alamini 
Alikua ni msomi 
Hakika ni bustani 


Yeye na wake rafiki 
Syd. Umar Bin Sumeyt 
Wakawacha tofauti 
Sote natulisifie 


Nimefika ukingoni 
Mimi kwenu si mgeni 
Ghalib Yusuf Tamim 
Nimelisifu hakika 


Mwisho sala na salamu 
Na swahabaze kiramu 


Maua yalivutia 
Sote tumemsikia 
Mfano wa kupigiwa 
Lenye maua mazuri 


Kwa upande wa Unguja 
Walisimama pamoja 
Wakaongoza kwa hoja 
Bustani la wasomi 


Sasa ninakhatimisha 
Nimesema yakutosha 
Mwisho wangu nafikisha 
Bustani la wasomi 


Zimfikie hashima 
Na ali walio wema 


Sendi mbele na simama 
Bustani la Wasomi 


Hapa mwisho wa kalamu 
Kwa umoja tulisifu 


Huu ni utenzi ulio andikwa na Ahli yangu, Ustadha Maryam F. Salim, 
ikiwa ndio mchango wake katika Bustani la Wasomi, Bustani la Ma- 


Ulamaa. 


Napenda kutoa shukrani zangu za dhati kwa: 

1. Ustadh Athman Naaman, Imam wa Msikiti wa Mazrui, Mombasa. 
Akinishajiisha mara kwa mara, na kunipa mwongozo na 
changamoto juu ya Ma-Ulamaa. Jukumu langu liwe ni kufanya 
utafiti juu ya maisha yao, na akanipa jukwaa la kuwahadithia Ma- 
Ulamaa hao katika Msikiti wa Mazrui wakati wa Mihadhara anayo 
fanya kila mwisho wa mwaka. Alhamdu Lillah! Amenipa shughuli 
ya kuweza kuutumia wasaa wa kustaafu kwangu kwa kazi hii ya 
utafiti na kuandika maisha ya Wasomi wetu pamoja na 
kuwahadithia ili, Insha' Allah, wawe ni ruwaza bora kwa mujtamaa 
wetu. 


2. Ustadh Harith Swaleh. Allah amuhifadhi na kumpa umri mrefu, wa 
afya na amani Ulamaa wa karne yetu hii, ili azidi kutupa muongozo 


na naswaha. Masha’Allah! Mwenye-ezi-Mngu amemruzuku hekima 
na ukunjufu wa elimu. Alhamdu Lillah! Thumma Alhamdu Lillah! 
Ustadh Harith baada ya majadiliano mengi na kunipa mwongozo 
katika kila mjadala wakati wa utafiti juu ya Ma-Ulamaa hawa, 
nimeandika vitabu juu ya maisha yao. Baada ya kuridhika alipo 
vipitia vitabu hivyo, amenienzi na kunitunukia na kunipa Jjaza. Hii 
ikiwa ndio Ijaza ya kwanza niloipata katika maisha yangu - 
Alhamdu Lillah! 


Ndugu yangu kipenzi, Muhammad Bin Yusuf, mkazi wa Toronto, 
Canada. Yeye ndiye Mshauri na Mhariri wa vitabu vyangu. Masafa 
marefu yaliopo baina ya Kenya na Canada, hayaja tuzuia kuifanya 
kazi hii. Huu ni ulimwengu wa mtandao. Umeyafupisha masafa na 
kama walivyo sema Wahenga, “Parrr.... Mpaka Makka!” Au kama 
alivyo sema Prof Ali Al-Amin Mazrui, “The world is a global 


mtandao. 


Ndugu na rafiki wa dhati, Prof. Mohammed Hafidh Khalfan, wa 
Zanzibar kwa kukubali kuniandikia Utangulizi wa Bustani La Ma- 
Ulamaa. Prof. ni Msomi wa International Economics kutoka Chuo 
Kikuu cha Putra, Malaysia. Masha'Allah! Prof amevaa kofia nyingi: 
Ni Mtaalamu wa kujituma mwenyewe, na ni Mhadhiri wa muda 
katika Chuo Kikuu cha Zanzibar. Na kwa muda wa miaka mitano 
sasa, amekuwa akiwasimamia angalau wanafunzi wawili kwa 
mwaka wanao somea somo la Executive MBA katika taaluma za 
Economics, Business na Finance. Wengi kati ya wanafunzi hao 
wakiwa ni ma-afisa wa vyeo vya juu katika mashirika mbali mbali, 
kama ya Telecommunication, Banking, Revenue Authority, 
Electric Corporation, Accounting and Auditing Firms, 
Government Departments n.k. 


Prof ameyatumikia mashirika na bodi mbali mbali nchini Zanzibar, 
pia akiwa ni Mwenye-kiti wa baadhi yao. Na kwa utaalamu wake na 
utumishi anao jitolea katika kufanikisha maendeleo, hivi karibuni 
ametunukiwa nishani ya kuwa Mshauri Bora juu ya Taaluma ya ki- 
Fedha katika mfumo wa Ki-Islamu. [Award by the Centre for 
Islamic Finance and Economics of Dubai as the Best Shariah 
Advisor in Islamic Finance - 2017. 


Prof Khalfan anajishughulisha na mambo mengi juu ya usimamizi na 
uboreshaji wa masomo ya Dini na duniya. 


Tumejuana kutoka 2012 wakati nilipokwenda Zanzibar kwa kazi ya 
utafiti wa Shirika letu la Africa Education and Development Trust, 
katika hali ya kutafuta njia za kuboresha elimu kwa wale wanaotaka 
kujiendeleza kimasomo. Urafiki wetu umeboreka sana kwa kuowana 
malengo yetu — Alhamdu Lillah. Shukran Prof. 


Mwalimu AbduRahman Muhammad Mwenzagu. Ni Mwalimu wangu 
wa Shule ya Msingi, Arab Boys Primary School. Mwalimu aliye 
nisomesha nikiwa darasa la tatu. Mahusiano yetu yamerudi upya 
katika utu uzima wetu. Tunakutana mara kwa mara ninapo kuwa 
Mombasa, tukikutana Msikiti wa Shikely wakati wa Swala ya Alfajiri. 
Mwalimu AbduRahman nilimuhoji juu ya mahusiano baina ya 
Mombasa na Zanzibar. Hii ikiwa ni baada ya kuyahadithia Maisha ya 
Syd. Ahmad Bin Sumeyt pamoja na mwanawe, Syd. Umar Bin Sumeyt. 
Kutoka jadi pamekuwepo mahusiano ya aina mbali mbali baina ya 
wakazi wa Mombasa na wakazi wa Zanzibar. Kwa kuwa wakati wa 
ujana wake zilikuwepo shule za kusomea Uwalimu, nilipendelea 
kuwajua wale Waalimu wetu walio toka Mombasa na kwenda kusomea 
Uwalimu Zanzibar. Na Alhamdu Lillah! Akanitosheleza. Amenipa picha 
ya darasa letu la tatu — huu ni ukumbusho ambao sikuutarajia. 


Ndugu yangu, AbdulLatif Yusuf Baalawy, jina maarufu, Ammi Dingas. 
Mjadala wetu na yeye ulikuwa ni juu ya nukta mbali mbali, nikitaka 
ushauri wake juu ya yale yanayo faa kuzungumzwa, au kunyamazwa 
kulingana na desturi za mazingira yetu ya watu wa Pwani. Kusudio la 
kitabu na hotuba sikuleta nukta zitakazo leta mijadala yasiokuwa na 
faida katika mujtamaa, bali ni kuyahadithia mambo yatakayo leta 
manufaa, ili kitabu juu ya maisha ya Ma-Ulamaa wetu hawa, yawe ni 
ruwaza njema ya kuigwa na vizazi vya leo na vizazi vijavyo, Insha’Allah. 
Namshukuru AbdulLatif kwa kunipa mwongozo - shukran, Allahu 
Barik fyika. 


7. Pia napenda kuwashukuru wengi wengineo waloweza kufanikisha 
hotuba nilizotoa katika Msikiti wa Mazrui, na baadae hotuba hizo zikawa 
vitabu juu ya maisha ya Ma-Ulamaa hao. 


Nachukua fursa hii kuwataka radhi wahusika wote. Ikiwa nimekosea 
popote katika utafiti na uwandishi wa kitabu hiki, kosa hilo ni langu - 
naomba samahani. Na ikiwa nimesibu, namuomba Allah ujira wa kitabu 
hiki, uwafikie wote wale waliochangia kwa njia moja au nyengine. 
Ukamilifu ni wa Mwenye-ezi-Mngu, peke yake. 


Napenda kukiegemeza kitabu hiki kwa Mjomba Profesa Ali Al-Amin 
Mazrui (1933-2014). Mjomba alinitunuku na kunifungulia milango ya 
Nyanja za Wasomi. Akanijulisha kwa Ma-Profesa wengi, na wengi wao 
tukaunga urafiki wa kudumu. Hakusita hapo tu, bali miaka miwili kabla 
ya kufa kwake, akanitunuku na tunu kubwa zaidi. Alhamdu Lillah! Kama 
nilivyopata Ijaza kutoka kwa Ustadh Harith Swaleh, nae Profesa Ali Al- 
Amin Mazrui akanipa majazi ya kua mmoja kati ya warithi wa kazi zake. 
Warithi hao akawatunukia jina la Mazruiana Heirs. Hii ndio faida ya 
kutembea katika Bustani la Wasomi, Bustani la Ma-Ulamaa. 


Ghalib Yusuf Tamim Baalawy 
S A cull 
29 December 2016 


Utangulizi 


Shukrani za dhati anastahiki Allah Subhanahu Wataala kwa neema Zake 
kwetu ambazo hatuwezi kuzihesabu kwa zilivyo nyingi. Rehma na amani 
za Mola wetu ziendelee kumshukia Mtume wetu Muhammad Salla 
Lllahu alayhi Wassalam na ali zake, maswahaba wake na kila 
anayefuata risala yake hadi siku ya malipo. 


Allah Subhanahu Wataala Amemuumba mwana-Adam ili amuabudu 
kwa maana pana ya ibada inayojumuisha ibadaat na muamalaat. 
Alileta Mitume ili watufikishie mafunzo sahihi ya Mola wetu kufikia 
lengo la kuumbwa. Ni mafunzo haya ambayo yanatuimarishia maisha 
yetu ya duniani na yanayotutayarishia akhera zetu kwa namna 
tulivyoyafuata. Ama ikiwa ni kinyume chake, tukiyapuuza na kuona 
ulimwengu wetu wa leo umeendelea kiteknolojia na kitaaluma kiasi 
ambacho yale tuliyoamrishwa na Mola wetu eti yamepitwa na wakati, 
ndipo mwanadamu huzinduka kwa kujiona kazama ndani ya lindi la 
hilaki lenye kiza kinene na cha kutisha na hana ngazi ya kumtoa huko ila 
kurudi katika taaluma sahihi kutoka kwa Mola Wetu. 


Kwa kuwa Mtume Muhammad (Rehma na Amani zimshukie) 
amehitimisha risala, ilibidi uwepo utaratibu wa kurithishana taaluma 
iliyo sahihi kwa vizazi vinavyokuja baada ya kuondoka Mtume hadi siku 
kitaposimama Kiama. Ma-Ulamaa wamebeba jukumu hilo zito na 
muhimu katika kuhakikisha kuwa lile lengo la kuumbwa mwanadamu 
(ibada) linatekelezwa kwa njia sahihi. Tunaelezwa kuwa hakika Ma- 
ulamaa ni warithi wa Mitume kwani Mitume hawarithiwi Dinari wala 
Dirham, bali wanarithiwa elimu. Wanazuoni wamechukua dhima na 
dhamana ya urithi huo. 


Mwandishi wa Bustani la Ma-Ulamaa, ndugu yetu Ghalib Yusuf 
Tamim, kaamuwa kukipa jina zuri kitabu hiki. Uteuzi wa jina unaonesha 
umakini wa mwandishi katika kuonaisha jukumu kubwa la Ma-ulamaa 
na raha anayopata mtu akitembelea kazi zao, hizo bustani. Masuala 
mengi anaweza kujiuliza mtu akishika kitabu hiki lakini jawabu hulipata 
pale msomaji akimaliza kutembelea Bustani la Ma-Ulamaa. 


Tumeilimishwa vipi Bustani la Ma-Ulamaa limesheheni miti ya aina 
mbalimbali juu ya historia familia mbili zilizotokana Ma-Ulamaa kutoka 
jadi zao; familia ya Mazrui na ile ya Sumeyt. Familia mbili hizi zenye asili 
ya ilmu na ucha-Mungu zimeleta athari kubwa katika Ukanda wa Afrika 

Mashariki na mrima yake, kuanzia Somalia kushuka hadi pwani ya 
Msumbiji. Japokuwa familia hizi mbili zilikuwa na makazi yake sehemu 
mbili tofauti, Mombasa na Unguja, chini ya udugu wa Dola kuu ya Zenji 
ziliweza kuunganisha koo mbali mbali kwa kutumia mafunzo sahihi ya 
Uislamu unaofundisha kuwa udugu wa kweli ni wa kiimani. 


Elimu nzuri ni ile yenye athari kwa jamii. Halkadhalika, Alim wa kweli 
ni yule ambaye athari ya elimu yake hubakia kwa maandishi, mapokezi 
au vitendo vya wanafunzi wake. Bustani la Ma-Ulamaa inatuburudisha 
macho na nyoyo kwa kuona jamii zote zilizobahatika kukutana na Ma- 
ulamaa wetu zikifaidika na athari njema zilioachwa na wanazuoni wetu 
hawa katika jamii na miji yake. Allah Awarehemu wao na mabwana 
wengine walioendeleza mafunzo yao mema. 


Jitihada anazochukua ndugu yetu, Sheikh Ghalib Yusuf Tamim ambaye 
naye ni tunda la mchanganyiko wa vizazi baina ya Mombasa na 
Zanzibar, zinapaswa kuungwa mkono kwa hali na mali ili vizazi baada 
ya vizazi vitambue michango ya Ma-Ulamaa wetu katika bustani za ilmu 
hadi imetufikia sisi tukafaidika nayo; leo nasi tunaonekana watu mbele 
za watu si kwa uzuri wa maumbile tu bali ni kitabia na kiakhlaki 
kunakotakana na kuchuma kutoka katika bustani zao za ilmu 
walizozilima na kutuachia. Bila ya michango hiyo ya kitaaluma, ile 
amana ya urithi kutoka kwa Mitume tusingefaidika nayo kwani hakuna 
Mtume mwengine baada ya Abuu Kassim (Muhammad Salla Lilahu 
alayhi Wassalam). 


Nakariri, alilofanya Sh Ghalib Yusuf Tamim ni mfano mwema kwetu 
sote. Yeye akiwa Mhandisi wa Mawasiliano mstaafu ametuonesha njia 
vipi tutumie muda wetu katika kupalilia bustani za ilmu kwa kutafiti, 
kueka kumbukumbu na kuandika au kuhadithia juu ya mafunzo ya dini 
yetu na bila kusahau maisha ya Ma-Ulamaa wetu (Allah Awaraham). 
Allah Ajalie mema haya yaongeze uzito katika mizani za mema yake 
mwandishi na yetu wasomaji siku ambayo hazitotufaa mali wala watoto 
wetu isipokuwa nyoyo zetu zilizosalimika kutokana na mema yetu. 


Karibuni muburudike kwa kutembelea Bustani la Ma-Ulamaa na 
kuchuma vilivyomo humo. 


Dr. Mohammed Hafidh Khalfan 
Zanzibar 


Maisha ya Sh. Ali b. Abdalla Nafi Mazrui 


(1825-1894) 


Maisha ya Sh. Ali b. Abdalla Naf'i kwa mukhtasar 
e 1825 - Kuzaliwa kwa Sh. Ali b. Abdalla mjini Mombasa. 


1828, 1829 na 1831 - Mashambulizi ya Syd. Said katika jitihada 
zake za kuurudisha mji wa Mombasa katika mamlaka yake. 


- Haya ndiyo mazingira aliyokulia nayo Sh. Ali b. Abdalla. 


- Mazingira ya vita baina ya Mazrui na Syd. Said, Sultani wa Ufalme wa 
Oman, Zanzibar na Ukanda wa Pwani ya Afrika Mashariki (Ten Mile 
Coastal Strip). 


| 1837 - Sh. Ali b. Abdalla akiwa na umri wa miaka 12 afuatana na 
babaake, Sh. Abdalla b. Nafi Mazrui pamoja na nduguye, Sh. Ahmad b. 
Abdalla, na kuhamia Makka. 


1837 - Syd. Said afaulu kuupindua ufalme wa ki-Mazrui kwa msaada 
wa serikali ya Uingereza. 


1837 - 1846 Sh. Abdalla b. Nafi pamoja na wanawe, Sh. Ali na Sh. 
Ahmad, wajiendeleza kimasomo mjini Makka kwa Ma-Ulamaa mbali 
mbali. 


e 1846 - Sh. Ali b. Abdalla anafunga safari ya kurudi kwao Mombasa, 
yeye pamoja na babaake. 


- Nduguye, Sh. Ahmad b. Abdalla, akaamua kubaki na kuishi 
Makka. 


- Baba mtu akafikiwa na faradhi, akafa na kuzikwa Bandari Shihr 
(Yemen) kabla ya kupanda meli ya kurudi kwao Mombasa. Sh Ali 
akarudi kwao Mombasa peke yake. 


e 1854 - Sh. Ali b. Abdalla akarudi tena Makka kwa masomo ya juu 
zaidi. 

e 1856 - Sh. Ali b. Abdalla anatembelea Zanzibar na kuanza 
mafungamano na jamaa wa Unguja. 


¢ 1856 — 1870 - Sh. Ali b. Abdalla anahudumu kama Kadhi wa 
Mombasa wakati wa himaya ya Syd. Majid b. Said. 


e 1887 - Sh. Ali b. Abdalla anafungwa gerezani na Syd. Barghash kwa 
kusomesha katika Madhehebu tofauti na yale ya mfalme, na kwa 
kuwavutia jamaa zake kutoka katika Madhehebu ya Ki-Ibadhi na 
kumfuata katika U-Shafi. 


e 1888 - Sh. Ali b. Abdalla anatolewa jela na Syd. Khalifa b. Said baada 
ya kufa kwa Syd. Barghash. Alikuwa jela takriban kama miezi mitatu. 


¢ 1856 - 1894 - Safari za mara kwa mara za Sh. Ali b. Abdalla katika 
kulingania dini na kuweka darasa katika miji ya Mombasa, Takaungu, 
Wasini, Unguja na Pemba. 


1894 (August 14) - Sh. Ali b. Abdalla afariki (2 Safar 1312) baada ya 
kuugua kwa muda mfupi. Amefariki na kuzikwa mjini Mombasa katika 
makaburi ya Mazrui, karibu na Ngome ya Mombasa (Fort Jesus). 


gral Aa] Gly 2 Ú! 

Kuzaliwa na Mazingira Aliyokulia Nayo Sh. Ali b. Abdalla 
e Sh. Ali bin Abdalla alizaliwa Mombasa mwaka wa 1240 Hijiria (1825). 


e Babaake Sh. Ali, ni Sh. Abdalla b. Nafi Mazrui, alikuwa ni Alim na 
Mshauri Mkuu katika Utawala wa Mazrui mjini Mombasa. 


Mombasa wakati huo ilikuwa katika misuko-suko ya vita baina ya 
ufalme wa ki-Mazrui ukiongozwa na Liwali Salim b. Ahmad na ufalme 
wa ki-Al’Busaidi ukiongozwa na Syd. Said - wote wakitetea kuumiliki 
mji wa Mombasa. 


Mara tatu katika utoto wa Sh. Ali b. Abdalla, Syd. Said aishambulia 
Mombasa - mwaka wa 1828, 1829 na 1831. 


e Mwaka wa 1837 Syd. Said akisaidiwa na Muingereza, afaulu 
kuuangusha ufalme wa ki-Mazrui baada ya zaidi ya karne moja, 
takriban miaka 110 katika uwongozi wa Mombasa (1727-1837). 


e Mji wa Mombasa umewahi kupiganiwa na Waarabu (Mazrui na Al- 
Busaidi), Wareno na Waingereza, kila mmoja akitaka kuumiliki. 


e Mji wa Mombasa umewapendeza watu wengi na umekuwa 
ukitembelewa na Waarabu, Wahindi, Wachina, Waafrika na watu wa 
mataifa mbali mbali. 


e Wengi walipendezwa na mandhari ya utulivu na hali nzuri ya hewa 
iliopo mjini Mombasa, na wengi wao wakiamua kubaki na kuendeleza 
maisha yao katika mwambao wa pwani. 


e Kwa hivyo Alhamdu Lillah, kutoka zamani, mji wa Mombasa 
umebahatika kuwa mji wenye wakazi wa mataifa na makabila mbali 
mbali. 


e Wazaliwa wa Mombasa, wameishi katika mazingira ya mchanganyiko 
wa ki-mataifa, makabila na mila mbali mbali - huu ndio utajiri 
mkubwa wa watu wa Mombasa. 


Haya ndiyo mazingira aliyokulia nayo Sh. Ali b. Abdalla 


- Mazingira yaliojaa kumbu kumbu za aina nyingi. Mazingira ya vita, 
ya kisiasa, ya kidini na ya mila mbali mbali. 

Mambo Yaliyochangia Katika Kumjenga Sh. Ali b. Abdalla 


Khulka Asilia - Tabia ya ukakamavu na ushujaa, iliyochangiwa na 
mazingira ya kivita baina ya Mazrui na Ufalme wa ki-Omani wa Syd. 
Said, Wareno na Waingereza. 


Mazingira ya ki-Dini nyumbani, na ya kupenda kujiendeleza ki- 
masomo. Alhamdu Lillah! Mazrui wamezalisha Ma-Ulamaa wengi wa 
kidini na Wasomi wa taaluma mbali mbali za kiduniya. 


Mazingira ya Ki-Kazi - Wakati wa utawala wa Ki-Mazrui na hata 
baadae, wengi wao walichaguliwa kuwa ma-Liwali na Mudiri baina ya 
1727 hadi 1963. 


Vile vile Mazrui wamehudumu kama ma-Kadhi na ma-Kadhi Wakuu 
(Chief Kadhi), baina ya 1800 hadi 2010. Kadhi Mkuu wa mwisho akiwa 
Sh. Hammad Muhammad Kassim Mazrui. 


Sh. Ali b. Abdalla alikuwa na safari za mara kwa mara za kimasomo na 
ulinganizi wa dini (Tabligh) zilomfikisha katika miji mbali mbali, na 
kuipanua nadharia yake juu ya mambo tafauti tafauti. 


2 Bo PB? AT LA or AH . . „ 2 29 
grou O HA e API ka 295 LO SI ENG a a 
SAT. Kla shee sna A$ 7 So PLAN GAY 
See ee Gy 
Surah Al-Hajj 22:46 Jee! Hawatembei katika ardhi ili wapate 
kuwa na nyoyo zao za kuzingatia, na masikio ya kusikilia? Kwani 


hakika si macho yanayo pofuka, lakini zinazo pofuka ni nyoyo zilizo 
vifuani. 


2. — bg KA nt a Z hw os CE ⁄ Ga 
ao MN NA 5 ITANGGI ai 
2 ost — — sa Z 
SESW 224 AG 700122... foe 144A 
DO gre b 
Surah Al-Hajj 22:41 Wale ambao tukiwapa madaraka katika nchi 
huimarisha swala, wakatoa zaka, na wakaamrisha mema, na 


wakakataza mabaya. Na kwa Mwenye-ezi-Mngu ndio marejeo ya 
mambo yote. 

Mazingira haya ya Ushujaa, Elimu, Dini, Safari na Makazi yalichangia 
sana kumkuza Sh. Ali b. Abdalla na kuikuza nadharia yake na kuwa 
Ulamaa wa hali ya juu. 


Kusoma Kwa Sh. Alib. Abdalla 


Sh. Ali b. Abdalla alianza masomo yake nyumbani na kusomeshwa na 
babaake, Sh. Abdalla b. Nafi. Alisomeshwa masomo yake ya msingi ya 
Dini, Qur'an, Hadithi na kujengwa ki-Imani, Akhlaq na lugha ya 
Kiarabu. Pia alisoma Tafsir ya Jalaleyn kutoka kwa mzee wake huyu. 


Mwaka wa 1837 baba-mtu aliamua kuondoka Mombasa kwenda Makka 
pamoja na wanawe wawili - Sh. Ali na Sh. Ahmad. Na kwa muda wa 
miaka tisa (1837 - 1846) wote watatu wakaingia katika bahari ya elimu 
na kusoma masomo mbali mbali na kupata Ijaza kutoka kwa mashekhe 
mbali mbali wa Makka. 


Baba akaingia kusoma kwa Sh. Uthman bin Hassan Ad-Dimyaty, na 
yeye Sh. Ali akasoma kwa Sh. Ali bin Muhammad Surusy Al-Misry. 
Akasoma aina tofauti za elimu kwa muda wa miaka saba. Hapo 
akafariki mwalimu wake na akenda kusoma na babaake kwa Sh. 
Uthman kwa muda wa miaka miwili mengine. 


1846 - Baada ya kuishi na kusoma huko Makka kwa miaka tisa, Sh. Ali 
na babaake wakaamua kuwa umefika wakati wa kurudi kwao 
Mombasa. Nduguye, Sh. Ahmad, akaamua kubaki na kufanya makazi 
yake Makka. Katika safari hii, kama tulivyo tangulia kusema, baba-mtu 
akafikiwa na faradhi walipofika Bandar Shihr. Sh. Ali akamshughulikia 
na kumzika babaake. Akarudi kwao Mombasa peke yake. 


1854 - Baada ya muda, Sh. Ali akaamua kurudi tena Makka ili 
akaongeze masomo. Na kwa muda wa miaka mitatu mengine (1854 — 
1856) akiwepo Makka alisoma ilmu za: 


i. Hadith kwa Sh. Muhammad b. Nassir Al-Yamany; 
ii. Fiqhi kwa Sh. Muhammad Al-Nabrawy na 
iii. Mantiq (Logic) kwa Sh. Noor Ali Suleiman. 


Kwa masomo ya ki-leo tutasema alirudi kwa shahada za Masters na 
PhD. 

Kazi za Sh. Ali b. Abdalla 


Alhamdu Lillah! Sh. Ali b. Abdalla alisomesha na kuzalisha wasomi 
wengi. Na wengi wao pia wakawa Ma-Ulamaa waloiva, waliotoka na 
kutapakaa katika miji mbali mbali. 


Sh. Ali alichaguliwa kuwa Kadhi wa Mombasa na Syd. Majid b. Said 
baada ya kutambulika kuwa ni mwanachuoni mkubwa. Alihudumu 
kama Kadhi kutoka 1856 hadi 1870 chini ya himaya ya Syd. Majid. 


Sh. Ali alianzisha na kuendeleza Madrasa mbali mbali kila 
alipokwenda. Alianzisha mfumo wa Tabligh na kuwa Mwana-harakati 
mkubwa wa kuleta mabadiliko makubwa katika usambazaji wa elimu 
na kuleta mwamko wa kidini. 


Sh. Ali b. Abdalla hakuogopa kuitetea Dini kwa dhati ya nafsi yake hata 
ikiwa kuitetea haki hiyo itamtia matatani. 


Mifumo Ya Mabadiliko Aliyoyaanzisha Sh. Ali b. Abdalla 


Sh. Ali b. Abdalla alikuwa Mwana-harakati shupavu aliyeanzisha 
miradi na mifumo mbali mbali: 


e Alianzisha Madrasa katika misikiti na mazingira mbali mbali. 


e Aliweza kuwashawishi wengi katika jamaa na wanafunzi wake kuingia 
kaika Madhahabi ya Ki-Shafi, ingawa yeye mwenyewe alizaliwa katika 
Madhahabi ya Ki-Ibadhi. 


e Alijitahidi kuwafundisha wanafunzi wake mifumo na masomo mbali 
mbali ya ki-elimu. 


e Aliweza kuwavutia wanafunzi wa aina mbali mbali bila ya kujali 
kabila, taifa wala hali zao za kimaisha au za kiduniya. 


e Alizipinga mila na desturi zilizokuwa zikipenyezwa katika Dini. 
Hakuzipa nafasi Bid'a ziloingizwa katika Dini. 

Hadhi Ya Sh. Ali b. Abdalla katika Muj’tamaa 


Sh. Ali b. Abdalla aliheshimika sana katika Mujtamaa. Hadhi na 
heshima hii aliipata kutoka kwa wakubwa na wadogo, waume kwa 
wake, kutoka kwa wanafunzi wake, walimu wake na Ma-Ulamaa 
wenzake — Alhamdu Lillah! Insha’Allah tutatoa mifano michache: 


1. Alipokufa Syd. Barghash March 1888, Syd. Khalifa b. Said (ufalme, 
Mar 1888 - Feb 1890) ndiye aliyekuwa mrithi wa kiti cha Sultan. Syd. 
Khalifa alitaka atawazwe na Sh. Ali b. Abdalla. 


Syd. Khalifa kwanza aliamuru Sh. Ali b. Abdalla afunguliwe kutoka 
gerezani alipokuwa amefungwa na Syd. Barghash. 


Sh. Ali b. Abdalla akafuliza moja kwa moja mpaka kwenye Kasri la Syd. 
Khalifa. Hafla ya kutawaza ilipoanza, Sh. Ali aliuinua mkono wa kulia 
wa Syd. Khalifa na kumlisha kiapo cha uwongozi na kumtawaza kama 
Sultan wa Unguja, Pemba na Ukanda wa Maili kumi za Pwani ya 
Kenya. 


2. Wakati wa ufalme wake, Syd. Khalifa alitaka kuumaliza utesi 
uliokuwepo baina ya Ufalme wa Al-Busaidi na Sh. Mbaruk b. Rashid b. 
Salim Mazrui (aliyekuwa Amiri na Jemadari wa Jeshi la Mazrui, na pia 
wakati huo akiwa Liwali wa Gasi — 1869-1896). 


Syd. Khalifa alitaka kujua ni mjumbe gani bora atakaeweza kumpeleka 
Gasi na kuufikisha ujumbe wake kwa Sh. Mbaruk. Akashauriwa kuwa 
mtu peke yake atakaeiweza kazi hiyo ni Sh. Ali b. Abdalla, kwani Sh. Ali 
na Sh. Mbaruk ni ndugu (Bin Ammi), wanaopendana na kuheshimiana. 


Syd. Khalifa akamwita na kumuomba Sh. Ali b. Abdalla amfanyie 
mpango ili aweze kuonana ana kwa ana na Sh. Mbaruk. Sh. Ali kwa 
kuwa ni rafiki wa Mabwana hawa wote wawili hakutaka kuelemea 
upande wowote. Kwa hivyo akataka uthibitisho kamili kutoka kwa Syd. 
Khalifa kuwa hatomgeuka Sh. Mbaruk pale atakapoweza kumshawishi 
Sh. Mbaruk kuja nae Unguja. Na atamuekea heshima yake anayostahili 
kama Jemadari na Liwali wa Gasi. 


Baada ya Syd. Khalifa kuchukua ahadi hiyo, Sh. Ali b. Abdalla 
akaondoka Unguja ndani ya marikebu alopewa na Syd. Khalifa na 
kuelekea Gasi. 

Walipokutana ndugu wawili hawa, na Sh. Ali kuufikisha ujumbe wa 
Syd. Khalifa, Sh. Mbaruk akamjibu nduguye kuwa kabla hajalikubali 
ombi hilo, kwanza atataka ushauri wa jeshi lake. Baada ya kushauriana 
na kuwafikiana, wakapanda merikebu hiyo ya Sh. Khalifa na kuelekea 
Unguja. Sh. Mbaruk akifuatana na kikosi cha wanajeshi wake kama 
mia moja. 


Bahari wakati huo ilikuwa chafu sana, kwa hivyo nahodha wa Sh. 
Khalifa ikawa anafuata mkondo wa pembezoni karibu na mwambao, 
kwa utaratibu na hadhari kubwa. Mbinu hii bahati mbaya ikafahamika 
kimakosa na wanajeshi wa Sh. Mbaruk, na hapo hapo wakampa habari 
Jemadari wao. 


Sh. Mbaruk akavuta upanga wake na kumfuata nahodha wa Sh. Khalifa 
na kumuonya, “Ikiwa hutogeuza njia na kuelekea Unguja mara moja, 
basi kichwa chako ni halali yangu!” 


Jee ni kitu gani kilichomkasirisha Sh. Mbaruk hata akawa yuko tayari 
kumkata kichwa nahodha? 


Sh. Mbaruk alipoelezwa kuwa nahodha enda mkondo tafauti, 
alizikumbuka njama alizozifanya Syd. Said b. Sultan (u. 1832-1856), 
babaake Syd. Khalifa, za kumhadaa Liwali Sh. Rashid b. Salim b. 
Hemed Mazrui pamoja na wanajeshi wake 24 wa ki-Mazrui katika 
mwaka wa 1837. Sh. Rashid alichukuliwa kutoka katika Ngome iliopo 
Mombasa (Fort Jesus) ili ende kwenye mkutano na Syd. Said. Kumbe 
hapakuwa na mazungumzo bali ilikuwa ni njama ya kutekwa nyara. 
Wakasafirishwa hadi Bandari Abbas na kunyongwa. 


Sh. Mbaruk wakati wa tukio hilo, aliweza kuzitambua njama hizo na 
akawahi kutoroka. Kwa hivyo katika safari hii ya kupelekwa yeye kwa 
Syd. Khalifa, akaikumbuka njama hiyo aliyofanyiwa Liwali Rashid, 
akaona na yeye pia ataka kufanyiwa njama kama hizo, anyakwe na 
kuuwawa. Mu'min wa kweli, haumwi mara mbili kwenye pango moja! 


Sh. Mbaruk akamuamrisha nahodha huyo kukielekeza chombo chake 
moja kwa moja hadi Unguja. Vile vile akamuekea na nahodha wake 
kuhakikisha kuwa hatohadaiwa. 


Walipowasili Unguja, Sh Mbaruk akamwambia Sh. Ali b. Abdalla 
ampelekee Syd. Khalifa ujumbe wa kuwasili kwao na kuwa atahitaji 

mapumziko ya wiki moja kabla ya kuonana na Sultan. Syd. Khalifa 
akamuenzi mgeni wake na kumpa makazi kulingana na heshima yake. 


Baada ya wiki ya mapumziko, wakuu hawa wawili wakakutana na 
kuwafikiana kuuzika uhasama wa vita baina yao. Wakaandikiana 
mkataba, na Sh. Ali b. Abdalla akiwa ndiye shahidi katika mkataba wao 
huo. 


Wakati wa kuagana na kujitayarisha safari ya kurudi, Syd. Khalifa na 
Sh. Mbaruk wakapeana zawadi, kila mmoja akimuenzi mwenzake. 


Katika jumla ya faida zilizopatikana baada ya makubaliano yao na 
kutunukiana zawadi, Sh. Mbaruk aliweza kujenga Msikiti na nyumba 
ya Liwali (kama Kasri) mjini Gasi. Kumbukumbu hizi mbili bado 
zingalipo kama ushuhuda wa Jemadari/Liwali Sh. Mbaruk b. Rashid 
na utenda-kazi wa Sh. Ali b. Abdalla. 


3. Masjid Shaksy, Takaungu 1882 


Mmoja katika wazee mashuhuri wa Takaungu, Sh. Abdalla Nassir 
Shaksy aliazimia safari ya Hajj mwaka wa 1882. Kama kawaida ya 
safari hiyo, Sh. Abdalla Nassir akajitayarisha vilivyo na kusubiri siku ya 
safari. 


Safari ilipowadia, Sh. Abdalla akapata mshutuko wa moyo, akaathirika 
na ugonjwa wa baridi na kupooza upande mmoja wa mwili. 


Sh. Abdalla Nassir Shaksy akamtaka ushauri Sh. Ali b. Abdalla, 
azifanyie nini pesa za safari, ili iwe ndio badali ya Hija aliyoikosa? Sh. 
Ali b. Abdalla akatoa ushauri ajenge msikiti - Insha’Allah itakuwa 
badali njema ya Hajj na itakuwa Swadagatun Jaria yake. 


Alhamdu Lillah! Leo, baada ya zaidi ya miaka 130, Msikiti wa Shaksy 
upo, ikiwa ni kumbukumbu za Sh. Abdalla Nassir Shaksy na Sh. Ali b. 
Abdalla Nafi Mazrui. 


Ndugu yetu, Bw. Swabir Masoud Abdalla Mazrui (Auditor), ndiye 
Imam wa Masjid Shaksy, Takaungu - hii ikiwa ushuhuda wa kutosha 
katika jumla ya Mifumo ya Mabadiliko ya Mwana-harakati, Sh. Ali b. 
Abdalla b. Nafi. Hii ikiwa ni moja katika hadhi za Sh. Ali b. Abdalla 
katika Muj’tamaa. 

Wanafunzi Wa Sh. Ali b. Abdalla 


Sifa za Mwanachuoni hujulikana kupitia kwa wanafunzi aliozalisha. 
Hawa wafuatao ni baadhi tu ya wanafunzi wake kutoka maeneo mbali 
mbali, makabila na mataifa mbali mbali: 


Sh. Muhammad b. Kassim Al-Maamiry (1850-1910) wa Mombasa. 
Huyu kama Mwanafunzi Mkuu ndiye aliyezirithi Darsa za Sh. Ali b. 
Abdalla mjini Mombasa pale alipofariki mwaka wa 1894. 
Mwanafunzi akawa Mwalimu wa wanafunzi wenziwe kama vile Sh. 
Suleiman Mazrui (Mwalimu wa Sh. Al-Amin Mazrui na wengineo); 
na Sh. Ahmad Mlomry (Mwalimu wa Sh. Abdalla Farsy na 
wengineo). 


Sh. Muhammad b. Kassim Al-Maamiry aliendeleza Darsa hizi kwa 
miaka 16 hadi kufa kwake 1910.Vile vile alichaguliwa kama Kadhi 
wa Mombasa. 


Kama alivyokuwa Shekhe wake, Sh. Muhammad Al-Maamiry vile 
vile alisifika sana kwa uhodari na hikma kubwa sana katika uamuzi 
wa kesi za kisharia zilizoletwa kwake akiwa Kadhi. 


Darsa kubwa za Sh. Ali b. Abdalla zikifanywa Msikiti wa Basheikh. 
Masaa ya Darsa yakiwa ni baina ya saa moja asubuhi hadi saa tatu, 
na baada ya Swala ya Adhuhuri hadi saa tisa - masaa 4 kwa siku. 


Sh. Suleiman b. Ali Khamis Mazrui (1867-1937) wa Mombasa. 
Huyu ndiye Mwanafunzi Mkubwa wa pili wa Sh. Ali b. Abdalla. 


Kama alivyochukua Sh. Muhammad Al-Maamiry darsa za 
Mombasa za Sh. Ali b. Abdalla, nae Sh. Suleiman alizishikilia darsa 
za Pemba pale alipofungwa Sh. Ali. Sh. Suleiman ndiye aliyekuwa 
Mlezi, Mwalimu na Mkwe wa Sh. Al-Amin kwa kurithishwa na 
mwenyewe Sh. Ali b. Abdalla. Sh. Suleiman alishika Ukadhi wa 
Mombasa 1910-1932 na Kadhi Mkuu wa Kenya 1932-1937. 


Sh. Suleiman b. Ali b. Khamis b. Mbaruk Mazrui wa Takaungu. 


Bwana huyu alisomesha na kuzalisha wanafunzi wengi Takaungu. 
Alikuwa Kadhi wa Takaungu (1895-1910). Bwana huyu alikuwa 

Mwanafunzi na Mkwe wa Sh. Ali b. Abdalla. Alimuowa Bi. Khadija 

binti Ali b. Abdalla. 

e Sh. Rashid b. Ali b. Rashid Al-Mandhry (alikufa 1926) wa 

Mombasa. Bwana huyu ndiye aliyekuwa Imam wa Msikiti wa 

Mandhry. Alikuwa Kadhi wa Lamu (1922-1925). 

e Sh. Ahmad b. Muhammad Mlomry (1873-1936) wa Zanzibar. 

Mmoja katika wanafunzi wake wakubwa ni Sh. Abdalla Swaleh 
Farsy (1912-1982). 

e Sh. AbduShakur b. Muhammad b. AbduRazak (1831-1921) wa 
Zanzibar, Ulamaa wa Kibohora wa Madhehebu ya ki-Shafi. 

e Sh. Ali b. Abdalla b. Ali Al-Mandhry (alikufa 1916) wa Pemba. 
Bwana huyu ndiye aliye zirithi darsa za Sh. Ali b. Abdalla huko 
Pemba. 

e Sh. Muhammad Hirji (alikufa 1915) wa Zanzibar, Ulamaa wa ki- 
Khoja katika ma-Sunni. 

e Sh. Muhammad b. Ahmad Al-Murony (alikufa 1890) wa Zanzibar. 
Bwana huyu alikuwa ni mmoja katika Maulamaa wa Zanzibar. 

e Sh. Umar b. Stambul b. Abi Bakri (1854-1910) wa Tanga. Alishika 
kazi ya Ukarani wa Maliwali wote waliotawala Tanga. Alichaguliwa 
kuwa Kadhi wa Tanga 1888-1910. Amezalisha wanafunzi wengi na 
wengi wao kuwa Maulamaa. 

e Sh. Shehe b. Sero (alikufa 1909) wa Tanga. Bwana huyu alianza 
kazi za Tabligh na kusilimisha watu wengi sana katika Mkoa wa 
Tanga. 


Utabiri wa Kuzaliwa kwa Sh. Al-Amin b. Ali Mazrui 


Katika safari yake ya mwisho ya masomo huko Makka, mmoja katika 
Mashekhe wa Sh. Ali b. Abdalla alimpa utabiri kuwa, “Atazaa mwana 
atakaekuwa Msomi kama yeye au zaidi kuliko yeye, walakin atazaliwa 
jaani!” (Nadhani kusudio likiwa, atazaa mwana mwema katika 
mazingira ya ujinga na Insha’Allah atakua ni mwenye kuleta mwamko 
mkubwa). 


Sh. Ali b. Abdalla alirudi Mombasa baada ya safari hii 1856, 
akamakinika na kuanza shughuli za kusomesha na kuleta mabadiliko 
makubwa katika mfumo wa kuendesha kazi za dini. 


Sh. Al-Amin b. Ali Mazrui alizaliwa 1891, zaidi ya miaka 35 baada ya 
utabiri huo. 

Wakati wa kufa kwa Sh. Ali b. Abdalla 1894, Sh. Al-Amin bado ni mtoto 
wa takriban miaka mine tu. Wakati wa Sakaratil maut, Sh. Ali b. 
Abdalla alimkabidhi mwanawe huyu kwa Binamu wake, Sh. Suleiman 
b. Ali b. Khamis Mazrui na kumwambia, “Nakukabidhi mwanangu 
huyu leo duniani, unirudishie mwenyewe kesho Akhera!” — Subhana 
Allah! Maneno mazito! 


ree 3 8 ahat 224 ANA 
Cya Ages Cya apil Lag NG 258 ga Wali chalky e aging bial Chid 
DU JÉ pei 


Surat At-Tur 52:21 Na wale walioamini na vizazi vyao 
wakawafuata katika Iman, tutawakutanisha na vizazi vyao (Peponi), 
na wala hatutawapunja hata kidogo katika vitendo vyao. Kila mtu 
lazima atapata alicho kichuma. 


Na kweli! Sh. Suleiman alilichikua jukumu hilo la kumlea na 
kumsomesha mwanawe huyu wa kulea, mwana wa Shekhe lake kwa 
malezi bora na kumjaza, kwa Tawfiki Yake Allah: Elimu, Tarbiya na 
Iman ya kuipenda na kuitumikia Dini yake mpaka akawa Ulamaa wa 
hali ya juu sana. 


Urathi Aliotuachia Sh. Ali b. Abdalla 
Urathi wa Ulamaa hujulikana kwa Athari Anayoiacha 
Jee ni Athari gani alotuachia Sh. Ali b. Abdalla? 


> Wanafunzi wengi wa makabila na mataifa mbali mbali ambao na 
wao pia waliweza kushika nyadhifa mbali mbali na kuzalisha vizazi 
vya Mashekhe na Ma-Ulamaa waliotapakaa sehemu mbali mbali. 
> Vitabu kadha alivoandika, ingawa havikuwahi kuchapishwa, 
walakin vilinakiliwa na kutumiwa na wanafunzi wake: 
o Adduruu-s-Sabigha fi Mas-alati Ruuyati At-Bari 
Subhanahu wa Taala 
Sherehe ya Dalailil Khairat 
Sherehe ndogo ya “Shamailit-Tirmidhy” 
Tarjama fupi ya “Ahl Badr” 
Tafsiri ya Jalaleyn — Sh. Ali akiwa bado ni kijana mdogo 
alimuandikia babaake, Sh. Abdalla b. Nafi nakala ya 
Tafsiri ya Qur’an, ili baba aweze kunakili kile 


O O O O 

atakachokipata kwa Mashekhe zake katika masomo yake 

huko Makka. 

— Sh. Abdalla b. Nafi akawa anatia taaliki (notes) zake 

— Sh. Ali b. Abdalla akakirithi na kusomeshea, nae pia 
akaongeza taaliki zake 

— Sh. Suleiman b. Ali b. Khamis nae akakirithi na 
kukitumia kusomeshea. Vile vile na yeye akaongeza 
taaliki zake. 

— Sh. Al-Amin b. Ali b. Abdalla na yeye vile vile 
akakirithi, akakitumia kusomeshea na akaongeza 
taaliki zake. 

- Sh. Muhammad Kassim Mazrui akakirithi na 
kukitumia kusomeshea — walakin yeye kwa heshima 
kubwa alowawekea hao Mashekhe na Wazee wake, 
hakupendelea kutia taaliki zake. 


Leo Tafsiri hiyo ilojaa lulu na dhahabu hizo imerithiwa na Sh. 
Hammad Muhammad Kassim Mazrui na nduguze. 


Huu ni mmoja tu katika urathi na kumbukumbu kubwa za Sh. Ali 
b. Abdalla. 


Shamba - Sh. Ali b. Abdalla alipokufa aliwacha shamba huko 

Changamwe, Mombasa. 

— Shamba hili likarithiwa na Sh. Al-Amin na kuwa kifurahisha- 
macho (Kurrata Aayuni). 

— Kwani katika shamba hili ndipo alipokuwa akienda 
kujipumzisha na kuwa na nafasi ya kujishughulisha na anasa 
ya kupanda maua mbele ya nyumba yake na kukuza mimea 
mbali mbali. Shamba hili likarithiwa na wanawe na baada ya 
muda likatakiwa na Serikali ya Ukoloni na kujengwa Kenya Oil 
Refinery. 

— Pesa zilizotolewa kama fidiya, ikanunuliwa nyumba. 

— Baada ya muda wajukuu na familia za wana wa Sh. Al-Amin 


zilipokuwa zinaongezeka, kwa kukhofia fitina za siku za mbele, 
mmoja katika binti zake akatoa ushauri nyumba iuzwe na 


kitakachopatikana kitumike kwa kuwapeleka Hija. Kwa hivyo 

mabinti wote wa Sh. Al-Amin wakaweza kutimiza faradhi yao 
ya Hija kwa kupitia urathi wa babu yao, Sh. Ali b. Abdalla 


Familia ya Sh. Ali b. Abdalla 


Sh. Ali bin Abdallah Nafi' 


MGB Ge) (Ne 

Mke wa kwanza wa Sh. Ali - Bi. Hamida binti Abdalla. Bibi huyu 
hakuzaa. 

Mke wa pili wa Sh. Ali — Bi. Salma binti Sayyid Muhammad Shatry. 
Walijaaliwa kupata watoto wane: 


Sh. Al-Amir bin Ali Abdalla - (Hakuzaa) 

Bi. Swafiya binti Ali Abdalla - (Hakuzaa) 

Jaffar bin Ali Abdalla - (Alikufa akiwa mchanga) 
Sh. Al-Amin bin Ali Abdalla - (4891-1947) 


Mke wa tatu wa Sh. Ali b. Abdalla — Bi. Alawiya Sayyid Ahmad - 
(Tumbo la Zanzibar). Wakajaaliwa kupata watoto wawili: 

Bi. Fatma binti Ali Abdalla 

Bi. Zainab binti Ali Abdalla 


Mke wa nne - Bi. Hindu Binti Khamis b. Ali Mazrui - (Tumbo la 
Takaungu). Wakajaaliwa kupata watoto watano: 

Maryam binti Ali Abdalla 

Fatma binti Ali Abdalla 

Zainab binti Ali Abdalla 

Khadija binti Ali Abdalla [Kizazi cha Takaungu] 

Aisha binti Ali Abdalla — [Tumbo la Kaloleni/Mombasa] 


Kufa kwa Sh. Ali b. Abdalla 


Sh. Ali b. Abdalla aliaga duniya siku ya Jumaane, tarehe 14 Agosti 1894 
- sawa na 12 Mfungo Tano 1312 Hijiria. 


Sh. Ali b. Abdalla alizikwa katika makaburi ya Mazrui, mkabala wa 
Ngome (Fort Jesus), Mombasa. 


e Sh. Suleiman Mazrui na Sh. Al-Amin Mazrui walipokufa wakazikwa 
ubavuni mwa Sh. Ali b. Abdalla. 

Syd Ahmad b. Sumeyt (1861-1925) Sh. Mbaruk b. Rashid b. Salim Mazrui 
Jemedari wa Jeshi la Mazrui na Liwali 
Gasi 


Sh. Al b. Abdalla (1825-1894) 


Sh. Al- amin b. Ali Mazrui (Sh. ALAmin na Mlezi, Mwalimu na Mkwewe) Sh. Suleiman Mazrui 
(1891-1947) (1867-1937) 
> Sh. AkAmin Mazrui - Ni Mwanawe Sh, Ali b. Abdalla 


> Sh. Suleiman Mazrui — Ni Mwanafunzi wa Sh. Ali b. Abdalla 


Sh. Muhammad Kassim Mazrui Sh. Abdalla Swaleh Farsy 
(1912-1982) (2912-1982) 


> Hawa ni wanafunzi wa Sh. ALAmin bin Ali Mazrui walofuata nyayoza Sh. Ali b. Abdalla. 


> Wote wamehudumu kama ma-Kadhi Wakuu wa Kenya (1963-1967) na {1968-1980} 
mutawalia. 


A * n 
Ep NT Pa PEK 3 
Walokaa LR: Mbarak b: Rashid, Jemadari Sh. Mbaruk b. Rashid b. Salim na Aziz b. Rashid 
Walosimama L-R: Rashid h. Khattam, Musa b. Faraji, Mtwana b. Muyaka na Khamis wa Msingwa 


— 


Sh. Ali b. Abdalla — mwisho kulia na kilemba cheupe 

Syd, Said b. Sultan Syd Majid b. Said Syd. Barghash b. Said Syd. Khalifa b. Said 
(1832-1856) {r.Oct.1856-Oct.1870)  (r.Oct.1870-Mar.1888)  (r.Mar1888-Feb.1890) 


Syd. Said b. Sultan - Sh. Ali b. Abdalla alizaliwa na kukulia Mombasa wakati wa ufalme wake 
Syd. Majid b. Said - Amchagua Sh. Ali b, Abdalla kuwa Kadhi wa Mombasa in 1856-1870 
Syd. Barghash b. Said - Amfunga jela Sh. Ali b. Abdalla 1887 
Syd Khalifa b. Said - Amfungua kutoka jela Sh. Ali b. Abdalla March 1888 
- Amtaka Sh. Ali b. Abdalla amfanyie mpango wa kuonana na 
kuandikiana mkataba na Sh, Mbaruk b. Rashid b. Salim 
Mazrui, Jemedari wa Jeshi la Mazrui na Liwali wa Gas 

Sheikh Al-Amin b. Ali b. Abdalla Nafi Mazrui 


(1891 - 1947) 


Maisha ya Sh. Al-Amin b. Ali Mazrui kwa ufupi 


27 Jan 1891 (15 Jumadal Akhira 1308) - Kuzaliwa kwa Sh. Al- 
Amin. 


Aug 1894 (12 Shawwal 1312) - Kufa kwa babaake, Sh. Ali bin 
Abdalla Mazrui na ulezi wa Sh. Al-Amin kuchukuliwa na ammi yake, 
Sh. Suleiman bin Ali Khamis Mazrui. 


1910 - Sh. Al-Amin ashika kazi ya Ukadhi wa Mombasa. 

1917 - Sh. Al-Amin amuowa Bi Swafia binti Suleiman Mazrui 
(Ma-Bilee). 

1930 - Aanzisha gazeti la Sahifa toleo la wiki mara moja kila 
Jumatatu. 

1932 - Sh. Suleiman b. Ali Khamis Mazrui anachaguliwa kuwa 


Kadhi Mkuu wa Kenya (Chief Kadhi). Nae Sh. Al-Amin 
achaguliwa kama Kadhi wa Mombasa. 
- Anaanzisha gazeti la Al-Islah kila Jumatatu. 


1936 Aandika tafsiri ya Quran kwa lugha ya Kiswahili (Surah 
Al-Fatiha, Al-Bagarah na baadhi ya aya za Al-Imran). 

1937 Sh. Al-Amin anakwenda Hajj wakati akiwa ni mzito wa 
kuondoka kwa sababu ya ugonjwa wa Mlezi/Mwalimu/Mkwe 
wake, Sh. Suleiman b. Ali Khamis Mazrui. Bidii ya mja 
haikidhi haja, kwani Sh. Suleiman akafariki 8 January 1937. 


Aug 1937 - Anaandika kitabu cha “Al-Hadith Mukhtar” - Hadithi 
130 za Mtume Muhammad juu ya hekima, adabu na tabia 
njema. 


Aug 1939 - Anaandika kitabu “Dini ya Islam” ambacho 
kimekusanya ushuhuda wa watu wa Ulaya kwa dini ya 
Islam, maneno ya vitabu vitakatifu kwa Mtume 
Muhammad, mafundisho ya dini ya Islamu, na hisabu ya 
Wa-Islam waliyo ulimwenguni. 


1 April 1947 - Sheikh Al-Amin afariki dunia baada ya kuswali Swala 
ya Alasiri. 


KILMA CHA KWANZA Juu ya Sh. Al-Amin 


“Sh. Al-Amin ni bahari ya kina kirefu! Utazamaaa.....! Ukizuka, utatoka 
ni kitu kidogo tu!” 


Hichi ndicho kilma cha kwanza nilicho-ambiwa na mzee wetu, Al- 
Marhum Bw. AbdulKadir Said Al-Maamiry (Bwana Maka - babaake Ali 
Kitete) nilipomuomba anieleze juu ya Maisha ya Sh. Al-Amin, mwezi 
wa September 1990. Allah amrehemu - Amin. 


Mzee kwanza alinitizama, akainamisha kichwa kwa muda. Alipoinua 
kichwa ikawa ni kama ndiyo anazamia katika bahari hiyo ya Sh. Al- 
Amin! Hapo tena tukawa tunazamia pamoja....... 


Ningependa kumshukuru na kumtakia maghfira ndugu yangu kipenzi 
Al-Marhum Salim Rashid Kassim Mazrui, kwani yeye ndiye 
aliyenielekeza kwa Al-Marhum Bw. Maka. Tena akanitahadharisha 
nifanye haraka kwani wakati huo Bw. Maka amekuwa mtu mzima, 
mgonjwa na ana azma ya safari wakati wowote! 

Jee! Sh. Al-Amin ni Nani? 


Sh. Al-Amin amekuwa kusudio la utafiti la wasomi wengi, wana- 
Sayansi na watafiti wa aina mbali mbali ulimwenguni kwa miaka 
mingi. Na bado! Kama alivyosema Bwana Maka, kila wakizamia katika 
bahari yake, wangali wakipata lulu za aina mbali mbali. 


Al-Hamdu Lillah! Mwenye-ezi-Mngu amjaalie awe katika waja wa 
Jannatul Firdaus - Insha’Allah! 


Makala mengi yanapatikana katika maktaba mbali mbali ulimwenguni. 
Mimi nimebahatika kupata makala yafuatayo: 


Sh. Al-Amin B. Ali Mazrui and Islamic Modernism in East Africa 
1875-1947 - Makala ya Randall L. Powels yaliochapishwa katika 
International Journal of Middle East Studies, Vol. 13, No. 3 (Aug. 
1981), kurasa 329 - 345. 

Sh. Al-Amin bin Ali Mazrui: His Career and Impact on East 
African Islam - Makala ya Prof. Ahmed Idha Salim wakati 
alipokuwa akisomesha University of Nairobi. Hii ikiwa ni khutba 
yake aliyoitoa kwenye Conference juu ya Uislam, Paris, France. 
Sh. Al-Amin bin Ali al-Mazrui and The Islamic Intellectual 
Tradition in East Africa - Makala ya Prof. F. H. Elmasri wa 
University of Nairobi, juu ya Muslim Minority Profiles katika 
Journal, Institute Of Muslim Minority Affairs, Vol. 8 No. 2 July 
1987. 

Kadhis’ Intellectual Legacy in the East African Coast: The 
contributions of Al-Amin bin Ali Mazrui, Muhammad Kassim 
Mazrui and Abdalla Saleh Farsy - Makala yaliyotolewa na Dr. 
Abdulkadir Hashim, wakati huo akiwa Mkuu wa Kitengo Cha 
Sharia, Faculty of Law, University of Zanzibar katika mkutano wa 
International Symposium on Islamic Civilization in Eastern Africa, 
Kampala December 2003. Dr. Hashim sasa ni Mhadhiri wa 
University of Nairobi. 

Prophet's Voice, Scholar’s Choice: An Introduction - Prof Ali 
Mazrui akiandika Utangulizi wa “The Content of Character” Ethical 
Sayings of Prophet Muhammad (S.A.W.). Translation and 
Introduction by Hamza Yusuf. Hichi kikiwa ni tafsiri ya kitabu cha 
Sh. Al-Amin “Hadithul Mukhtar - Hadithi 130 zilizochaguliwa.” 
Sh. Hamza Yusuf ni mwanzilishi wa Zaytuna College, USA. 

Conflicts and tensions in the appointment of Chief Kadhi in 
Colonial Kenya 1898-1960s - Makala ya Prof. Hassan Mwakimako 
wa Pwani University. 

Mee wetu, Ustadh Harith amenukuliwa akisema kuwa yeye 
amekijua cheo cha Sh. Al-Amin alipokuwa akisoma Al-Azhar 
University, Misri! 


Jee! Sh. Al-Amin ni Nani? 


Sh. Al-Amin ametokana na kizazi cha ma-Ulamaa wakubwa. Yeye ni 
Ulamaa wa 25 katika Ukoo wake, akifuata urathi wa wazee wake. 


Sh. Al-Amin bin Ali Mazrui ni mmoja katika Wasomi wakubwa wa 
Afrika Mashariki. Alikuwa mwandishi na mhariri wa magazeti, 
hodari wa Mashairi ya Kiarabu na Kiswahili, Ulamaa na Mwana- 
harakati aloanzisha changa-moto za “Mageuzi na Muelekeo Mpya' 
katika mujtamaa wetu - haya ni maneno ya Prof. Mazrui katika 
utangulizi wa kitabu changu “Maisha ya Sh. Al-Amin bin Ali Mazrui, 
1891-1947.” 


Enyi wazee wangu na ndugu zangu watukufu! Nawaomba! Tuzamieni 
pamoja katika bahari hii ya kina kirefu ya Sh. Al-Amin: 


— Tuangalieni ni kitu gani tutakacho jaaliwa kutoka nacho katika 
hazina kuu za Mwanachuoni huyu tunaejifakhiri naye. 

- Tunamuomba Mwenye-ezi-Mngu atutilie tawfiki katika safari 
yetu hii - Insha'Allah! 


Kuzaliwa kwa Sh. Al-Amin na malezi yake 


Sh. Al-Amin alizaliwa Mombasa, January 27, 1891 (15 Jumadal Akhira, 
1308 Hijiria). Babaake Sh. Al-Amin ni Sh. Ali bin Abdalla bin Nafi 
Mazrui (1825-1894) aliyewahi kuwa Kadhi wa Mombasa na 
Mwanachuoni mkubwa wa Afrika ya Mashariki na Ulamaa wa 
kutegemewa. 


Sh. Al-Amin alilelewa na babaake uchangani tu, kwani alipokufa baba 
14 Agosti 1894 (12 Mfungo Tano 1312 Hijiria), Sh. Al-Amin ni mtoto wa 
miaka mine tu. 

Wakati wa sakaratil mauti, Sh. Ali bin Abdalla alimkabidhi Sh. 
Suleiman b. Ali b. Khamis Mazrui (1867-1937) ulezi wa mwanawe huyu 
kwa kumwambia: “Nakukabidhi mwanangu leo, unirudishie 
mwenyewe Kesho Akhera.” - Subhana Allah! Amana NZITO! 


Hivyo ndivyo alivyosema Mwenye-ezi-Mngu katika Qur’an kuwa 
atawaunganisha watu na vizazi vyao ikiwa vizazi vyao vitawafuata 
katika Iman, Surat At-Tur 52:21. 


Utabiri wa Kuzaliwa kwa Sh. Al-Amin 


Utabiri huo nimeueleza kwa kirefu katika Maisha ya Sh. Ali b. Abdalla 
Nafi Mazrui hapo juu. 

Jukumu La Ulezi: 

Sh. Suleiman alilichukua jukumu lake la ulezi wa Sh. Al-Amin kama 


alivyo-usiwa na Sh. Ali bin Abdalla, na vile vile kwa kulingana na 
mafunzo ya Lugman-ul-Hikma katika Qur’an: 


Surat Luqman 31:13-14 

E e 28 Tees sabang 985 es Ged N 

php (ple ay uusha 53 alina, @ kabs 
peaall NAGING KANY gale es 


“Na Luqman alipomwambia mwanawe na hali yakuwa anampa 
waadhi: Ewe mwanangu! Usimshirikishe Mwenye-ezi-Mngu. Kwani 
kwa hakika shirki ni dhulma kubwa. Na tumemuusia mwanadamu 
Juu ya wazazi wake. Mamaake ameichukua mimba yake kwa udhaifu 
Juu ya udhaifu,na akamnyonyesha kwa miaka miwili. Basi 
unishukuru Mimi (Mola wako) na uwashukuru wazazi wako. 
Marejeo yenu ni Kwangu! 

Utoto Wa Sh. Al-Amin 


Sh. Al-Amin alikulia katika mazingira ya kidini na kiduniya - 
Nyumbani kwa mila, ukarimu, mapenzi na huruma. Mazingira ya 
Imani ya hali ya juu ya Uislamu. 


Nje alikutana na wale waliolelewa kama yeye na wale ambao 
aliwasikitikia kuwa hawakubahatika. Alijitahidi kuwavutia vijana 
wenzake katika kuipenda dini, akiwahimiza kuswali na kusoma. 


Marzingira mengine yaliyomzunguka Sh. Al-Amin ni yale ya ukoloni wa 
kiingereza, Ufalme wa Unguja wa Al-Busaidi, ushindani wa kisiasa, 
mila na kidini. 


Mgongano wa mazingira haya tafauti ndiyo yaliyo mchemsha Sh. Al- 
Amin. Alhamdu Lillah! Mwenye-ezi-Mngu alimpa hidaya na kumkuza 
akawa mwerevu, mwenye hekima na akawa msomi wa hali ya juu. 


Hidaya ya Hekima 


Sh. Al-Amin alipata bahati ya kuruzukiwa hekima na Mwenye-ezi- 
Mngu, kama anavyosema katika Surat Al-Baqara 


x 

2:269 “Allah humpa hekima amtakaye; na aliyepewa hikima, bila 
ya shaka amepewa kheri nyingi. Na hawayakumbuki haya ila wenye 
akili.” 


Kubarikiwa Kwa Sh. Al-Amin 


Tuchukuwe ruwaza ya Nabii Yusuf (A.S.). Mwenye-ezi-Mngu 
anatueleza namna alivyo mfadhili Nabii Yusuf na ndivyo anavyo 
wafadhili watu wema. Allah anasema katika Surat Yusuf Aya ya 22 na 
Surat Maryam 19:12: 


Ars AÇ (<4 542 


Pe a 2477 rr 
O) NGA NG LSE AES 2521 obb 

Surat Yusuf 12:22 Na (Nabii Yusuf) alipofikia ubarobaro wake, 
(tulimbariki) kwa kumpa hikima na ujuzi. Na hivyo ndivyo tunavyo 
walipa watu wema. 


1 N 


la A p al goes 


Surat Maryam 19:12 “Ewe (Nabii) Yahya, Kishike Kitabu 
(ulichopewa) kwa hima kubwa.” Na tulimpa hekima angali mtoto.” 


Na namna hii ndivyo alivyobarikiwa Sh. Al-Amin. Mwenye-ezi-Mngu 
alimruzuku fahamu njema, akamjaza imani, hekima na elimu. 
Masha'Allah! Akawa mtoto wakupenda masomo, mwenye hekima na 
fahamu ya ajabu mno (photographic memory). 


Na kama alivyo sema Mtume (S.A.W.): “Watu wawili hawashibi 
(hawatosheki) - mfanya biashara na mtafuta elimu.” Kweli kabisa! 
Sh. Al-Amin hakutosheka na elimu aliyo ipokea kwa Ammi/ Mlezi/ 
Mwalimu/ na Mkwe wake - bali alijiendeleza na masomo mpaka 
kufikia kilele kile alicho msifia nacho Sh. Muhammad Kassim Mazrui 
kwa kusema: “Sh. Al-Amin hakukinai kwa kuvisoma vitabu 
vilivyokuwa vikijulikana Afrika Mashariki tu, bali aliingiya katika 
kuvisoma hata vitabu ambavyo wanavyuoni wa kwetu hawavijui, na 
vilivyokuwa vikizuiliwa visisomwe.” 


Kusoma Kwa Sh. Al-Amin 


Sh. Al-Amin alianza masomo yake kwa ammi yake ambae pia ndiye 
aliyekuwa mlezi wake na mkwe wake, Sh. Suleiman b. Ali b. Khamis 
Mazrui (1867-1937). Alhamdu Lillah! Alisoma elimu za fani mbali 
mbali kwa mlezi wake huyu mpaka akawa Alim. 


Kwa kiu kubwa ya kuzidi kuipanua elimu yake, Sh. Al-Amin alikwenda 
Unguja (Zanzibar) na akasoma kwa ma-Ulamaa wakubwa wa huko wa 
wakati huo: Sayyid Ahmad bin Abu Bakr Bin Sumeyt (1861-1925) na 
kwa Sh. Abdallah Bakathir (1860-1925). 


Umbo La Sh. Al-Amin 


Sh. Al-Amin alikuwa mwembamba na mwenye mwili mdogo, kama vile 
alivyokuwa Sayidna Abubakar (R.A.). Katika jamaa, anaefanana sana 

na Sh. Al-Amin kwa umbo na tabia ni Sh. Muhammad Kassim Mazrui. 
Kwa wale tulio nao leo, aliyefanana nae kwa ukaribu sana kwa umbo ni 
Al-Akh AbduLatif Yusuf Baalawy Gina maarufu Ami Dingas). 
AbduLatif ameshabihiana sana na babu yake kwa sura na umbo — 
Masha’Allah! 


Asili Ya Fikra Za Sh. Al-Amin (Genetics) 
Mambo kwa jadi! 


Sh. Al-Amin ametokana na kizazi cha Wasomi. Kizazi kilicho jipinda 
vilivyo katika misingi ya elimu - katika kuvitafuta, kuvitafiti na 
kuvitumia vyombo vya elimu. Hivi ndivyo alivyokuwa babu, baba, yeye 
mwenyewe Sh. Al-Amin, na ndivyo alivyokuwa mwanawe, Prof Ali Al- 
Amin Mazrui (1933-2014). 


Babu yake Sh. Al-Amin, Sh. Abdalla b. Nafi aliondoka Mombasa 
mwaka wa 1837 pamoja na wanawe wawili — Sh. Ali bin Abdalla na Sh. 
Ahmad bin Abdallah, kwenda Makkah kuongeza masomo. Na ilhali 
wakati huo, baba tayari ni Alim. Baba na wana, wote wakawa ma- 
Ulamaa wakubwa. Sh Ali b. Abdalla alifika daraja ya kuitwa Al-Arif Bi 
Llah (Anae mjua Mwenye-ezi-Mngu). 


Sh. Ahmad aliamua kubaki na kuishi Makkah baada ya masomo. Sh. 
Abdalla na Sh. Ali wakafunga safari ya kurudi Kenya, mwaka wa 1846. 
Sh. Abdalla akafikiwa na mauti walipofika Bandar Shihr kabla ya 
kupanda chombo cha kurudia Kenya. Baada ya kumzika babaake, Sh. 
Ali akarudi kwao Mombasa peke yake, waliondoka watatu, anarudi 
mmoja tu. 


Sh. Ali alianzisha darsa na kutoa wasomi wengi katika mwambao wa 
Afrika Mashariki. Aliwahi kuchaguliwa kuwa Kadhi wa Mombasa 
wakati wa Ufalme wa Sayyid Majid (1856-1870). Kati ya wanafunzi 
wakubwa wa Sh. Ali bin Abdalla ni Sh. Muhammad Kassim Al- 
Maamiry (1850-1910) na Sh. Suleiman b. Ali Khamis Mazrui (1861- 
1937), mlezi na mwalimu wa kwanza wa Sh. Al-Amin. 


Namna Sh. Al-Amin alivyokua akifanya Mtwalaa 


Sh. Al-Amin alikuwa akifanya mtwalaa wake nyakati za usiku mkubwa 
baada ya swala zake za Tahajjud. Anapokuwa anafanya utafiti, huwa 
anakaa katikati ya duara la vitabu. Akawa anashika kitabu kimoja na 

kutafuta na kunakili mada anayo ifanyia uchunguzi, kisha akazunguka 
na kushika kitabu chengine baada ya chengine. Akawa ni kama jua 
linalo zungukwa na sayari. 


Nyakati hizi ndizo anazotufundisha Mwenye-ezi-Mngu tuzitumie, 
kwani ulimwengu wakati huo umetulia, na mchana ni wakuhangaikia 
maisha. 


Surat Muzammil 73:6-7 
Fc, # 2 71. See at Beer. “Ss 
Uae ply Eb API bo] 
73:6 Kwa hakika kuamka usiku kunawafikiana zaidi na moyo, na 


maneno yake yanatua zaidi. 
PA Ko Cat. AG 
if v jp Jj sil? 
73:7 Kwani kwa hakika mchana una shughuli nyingi. 


Kukuwa na kupanuka kwa nadharia za Sh. Al-Amin 


Sh. Al-Amin juu ya kuwa tayari ameshakuwa msomi wa hali ya juu kwa 
kusomeshwa na Sh. Suleiman, Mlezi na Mwalimu wake, walakin 
alikwenda Unguja kunakili fani nyengine za elimu kutoka kwa 
wanavyuoni wa huko, Sayyid Ahmad Bin Sumeyt na Sh. Abdalla 
Bakathir. 


“Kwa jitihada yake kubwa ya kusoma, Sh. Al-Amin aliwatangulia 
wenzake waliosoma pamoja, na akawakia hata mashekhe zake, 
akawa taji la mlangoni kwao. Sh. Al-Amin hakukinai kwa kuvisoma 
vitabu vilivyokuwa vikijulikana Afrika Mashariki tu, bali aliingiya 
katika kuvisoma hata vitabu ambavyo wanavyuoni wa kwetu 
hawavijui, na vilivyokuwa vikizuiliwa visisomwe. Avisomae 
akionekana kuwa ni Wahabi au Mirzai - kama vitabu vya Ibn 
Taymiya, Ibnul Qayyim al-Jawziy, Jamaalud-din al-Afghaniy, 
Muhammad Abduh, Muhammad Abdul-Wahhab na mfano wa hao. 
Kwa kuvisoma vitabu na majarida ya mabwana hawa ilipatikana 
khitilafu kubwa baina yake na wanavyuoni wengine wa Afrika 
Mashariki, na ikamtoka khofu ya kusema neno ambalo 
hawakulisema wanavyuoni waliotangulia.” 

- Maneno ya Sh. Muhammad Kassim Mazrui katika Dibaji ya Tafsiri ya 
Qur’ani Tukufu: Al-Fatiha na Al-Baqarah cha Sh. Al-Amin b. Ali 
Mazrui. 


Kifo Cha Sh. Suleiman b. Ali b. Khamis Mazrui 


Mwisho wa mwaka wa 1936, azma ya Sh. Al-Amin ya kwenda Hija 
ilitakabaliwa — Hija ya mwaka wa 1355 Hijria. Walakin, kila zuri huja 
na mitihani yake, kwani wakati huo ulikuwa ni wakati mzito kwake 
kuondoka kwa sababu ya ugonjwa na utu-uzima wa 
Ammi/Mlezi/Mwalimu/Mkwe wake, Sh. Suleiman b. Ali Khamis 
Mazrui. Sh. Al-Amin akataka kuivunja safari ya Hija, lakini Sh. 
Suleiman hakumkubalia. Akamuusia mwanawe asiivunje safari ya Hija, 
kwa sababu, madamu Allah ameshampa nafasi ya safari hii muhimu, 
imekua ni wajibu auitikie mwito wa Nabii Ibrahim wa kwenda Hajj. Ni 
nani anaejua kuwa ataipata tena nafasi hiyo adimu? Na ugonjwa sio 
kufa, aweza akenda Hija mpaka akarudi ikawa bado yupo. Na anaweza 
kubaki mgonjwa akafa mzima. Kifo ni kutimiliwa, safari ambayo 
haiwezi kutabirika, haiwezi kutangulizwa wala kucheleweshwa. Ni 
wakati kutimia kama alivyokupangia Mwenye-ezi-Mngu. 

Mtume (S. A. W.) ametufundisha, 


Aandi ul Onl ogy "GIAN ipara 3 GR ASIAN 
“Hakuna ruhusa ya kumtii kiumbe kwa kumuasi Mwenye Kuumba.” 


Sh. Al-Amin nae akamshauri Ammi yake akubali amuachie jukumu 
rafiki kipenzi na Mwanafunzi-mwenza, Sh. Abu Bakar Abdalla Bakathir 
wa Unguja, ili awe badali yake pale atakapo ondoka. Sh. Suleiman 
akamkubalia mwanawe, ili aitulize nafsi yake na aweze kuitimiza 
faradhi yake bila ya hofu. 


Baada ya kuagana na mwanawe, na kumuombea safari njema. Sh. Al- 
Amin akaanza safari yake ya Hija pamoja na wenzake. Huku nyuma 
Ammi/Mlezi/Mwalimu/Mkwe wake, Sh. Suleiman Mazrui, akafariki 
mikononi mwa Sh. Abu Bakar Abdalla Bakathir. Sh. Abu Bakar 
akaipata bahati ya kuwashughulikia Sh. Abdalla Bakathir, Syd. Ahmad 
Bin Sumeyt na Sh. Suleiman Mazrui wakati wa mazishi yao. Sh. 

Abdalla Bakathir amekufa 10 March 1925; Syd Ahmad Bin Sumeyt 
akafa 7 May 1925; nae Sh. Suleiman Mazrui akafa 8 January 1937. 


Sh. Abu Bakar Abdalla Bakathir alikuwa Mwanafunzi-mwenza wa Sh. 
Al-Amin na Syd. Umar Bin Sumeyt kwa Sh. Abdalla Bakathir (babaake) 
na kwa Syd. Ahmad Bin Sumeyt (Mwalimu/rafiki wa babaake) huko 
Unguja. Syd. Umar Bin Sumeyt na Sh. Al-Amin hawakuwahi kuwazika 
baba/mlezi wao. Ma-Ulamaa hawa wote wawili walifiliwa na wazee 
wao walipo lazimika kuondoka katika mazingira yao kwa sababu za 
dharura muhimu. Mtu huzikwa na mzishi wake! 


Ushujaa wa Sh. Al-Amin 


Sh. Al-Amin ametokana na mashujaa wa jihadi na kivita, ikikumbukwa 
kuwa Mazrui waliuasi ufalme wa Sayyid Said, wakapigana na Wareno 
na Waingereza: 


e Mmoja katika majemedari wa Ki-Mazrui ni Sh. Mbaruk b. 
Rashid Salim Mazrui. 

e Babaake Sh. Al-Amin alipambana na vituko vya Sayyid 
Barghash mpaka akafungwa. 

e Sh. Suleiman na Sh. Al-Amin walipambana na vituko vya 
Wakoloni mpaka wakaheshimika kuwa ni mashujaa wa kidini. 


Visa viwili vyatosha kuonesha ushujaa wa Sh. Al-Amin: 
Safari ya Tanga — na vita vya Makadiani 


Sh. Al-Amin alikuwa akiwafuata Makadiani mpaka Makao yao Makuu 
ili aizime azma yao ya kueneza itikadi zao. Alifika Tanga katika moja ya 
safari hizo, akisafiri pamoja na mwanafunzi wake, Maalim Said b. 
Ahmad Al-Kumri. Usiku mkubwa akamwamsha Maalim Said, ili ende 
akamwamshe mwenyeji wao, Sh. Ali b. Hemed Al-Buhry. 


Sh. Ali b. Hemed alipoamka, Sh. Al-Amin akamtaka awatafutie gari 
waondoke Tanga masaa hayo ya usiku. Alipoulizwa haraka hiyo ni ya 
nini? Jawabu yake ikawa, Makadiano wako njiani waja kumdhuru, 
wakiwa na azma ya kumuua. Sh. Ali akawatafutia gari, na Sh. Al-Amin 
na mwanafunzi wake wakaondoka Tanga. 

Kweli baada ya muda, jamaa wakafika wakimtafuta Sh. Al-Amin. Hapo, 
Sh. Ali b. Hemed kwa kujua makusudio yao, akawa anatumia mbinu za 
kuwachelewesha ili kumpa swahibu yake nafasi yakwenda mbali zaidi 
na maadui hawa. Makadiani walipo yakinisha kuwa Sh. Al-Amin 
hayupo Tanga, wakaondoka na tahayuri. 


Safari ya Lamu - vita baina ya makundi mawili ya jamaa 


Palizuka ushindani baina makundi mawili ya jamaa wa Ki-Islamu mjini 
Lamu. Ushindani ulifikia hadi ya watu kupigana. Sh. Al-Amin alipopata 
habari, akamwita swahibu yake, Sayyid Omar Bin Sumeyt ili wende 
Lamu wakawapatanishe Waislamu wenzao. Wakaondoka pamoja na 
mwanafunzi wake, Sh. Muhammad Ahmad Al-Bereky na vile vile 
kufuatana na Abal Hassan. 


Walipojulikana kuwa wapo njiani wanakuja, vikundi vya vijana 
walokuwa hawampendi Sh. Al-Amin wakapanga njama kumshambulia. 
Wazee wale wale walokuwa wakigombana walipojuwa azma ya vijana, 
wakawaita na kuwauliza, “Nyinyi mwamjua Sh. Al-Amin ni nani? Jee 
mwaijua Hadhi yake na cheo chake?” Vijana walipojuwa utukufu na 
heshima alonayo Sh. Al-Amin kwa mashekhe na wazee wao, 
wakakatazika. Sh. Al-Amin na Sayyid Umar Bin Sumeyt wakafika 
Lamu, wakalakiwa kwa heshima na taadhima na wakaweza 
kupatanisha jamaa na mzizi wa fitna ukakatika. 


Safari za Sh. Al-Amin 


Sh. Al-Amin alikuwa akisafiri sana katika kazi zake za Da’wa pamoja na 
kutimiza wajibu wake kama Kadhi Mkuu wa Kenya. Nitataja safari 
mbili tu - Safari ya Kitui na safari ya Nyeri: 


a. Safari ya Kitui - Sh. Al-Amin anapokusudia kwenda safari 
huwapelekea salamu wenyeji wake azma ya safari yake. 
Mwenyeji wake wa Kitui akiwa ni Imam wa Msikiti wa Kitui, 
Sh. Salim. Jamaa wakapewa habari kuwasili kwake. Mmoja 
katika wale aliyekuwa akijishughulisha na kusafisha msikiti 
alipomuona Sheikh, akawa anawaza na kujaribu kukumbuka, 
“Huyu Sh. Al-Amin anaekuja ni yule ninaemjua au ni 
mwengine?” Sh. Al-Amin alipokuwa msikitini katika swala 
zake za Dhuha, yule bwana ikawa anamwangalia ili amtambue. 
“Huyu bwana ni yule walokuwa wakicheza pamoja utotoni 

mwao au ni mwengine?” Sheikh alipomaliza swala zake yule 
bwana akaamua aende kumwamkuwa na kumuuliza. Kweli 
ikawa ni yule yule walocheza pamoja walipokua wadogo. Baada 
ya kukumbushana, wakakumbukana. Yule bwana akatokwa na 
machozi na kumweleza Sh. Al-Amin mashaka ya kidunia 
yalompata mpaka akaharibikiwa kimaisha baada ya 
kuyaharibu mali yao ya kurithi kwa anasa za dunia. Matamshi 
ya Sh. Al-Amin yakawa, “Jiddu fii hazlan, wa hazlan fii jiddu” 
(Kucheza ndio kushangiria kwenu, na kushangiria kwenu ndio 
kucheza!)” 


Baada ya swala ya Alasiri, alimshika mkono yule bwana na 
akamkabidhi kwa Sh. Salim kwa kumwambia Sh. Salim, “Huyu 
ni ndugu yangu, nakupa wewe leo, unikabidhi mwenyewe 
kesho Akhera.” 


Wakati wa kuondoka Kitui na kuagana na jamaa, Sh. Al-Amin 
alimpa zawadi ya kitambara cha mkono (handkerchief). Yule 
bwana baada ya kuondoka Sh. Al-Amin, akikifungua 
kitambara, kwa mshangao mkubwa akakuta pesa zilizofungwa 
ndani ya kitambara kile! 


Safari ya Nyeri - kisa cha ndugu wawili: 

Utafiti wangu juu ya Sh. Al-Amin ulinipeleka hadi Nyeri. 
Swahibu yangu, Sheikh Uweis Akida, aliponiona nashughulika 
kuandika juu ya Maisha ya Sh. Al-Amin, aliniambia kuwa yeye 
amemsikia babaake akimtaja sana mzee huyu. Ingawa baba 
ameshakufa, lakini wapo wazee wawili ambao waliwahi 
kumuona Sh. Al-Amin. 


Tukafunga safari ya Nyeri kutoka mji wa Gilgil (tulipokuwa 
tunafanya kazi na shirika la Telkom Kenya), ili nikaonane na 
wazee hao. Ndugu Mkubwa - Mzee AbdulMajid Uledi, ni 
babaake wakili Swaleh Kanyeki. Tulipo amkuana na kumtajia 
kuwa nafanya utafiti juu ya Maisha Ya Sh. Al-Amin, alifurahi 
sana na akanipa mengi sana juu ya safari za Alim huyu huko 
kwao Nyeri. Alifanikiwa kimaisha kwa kufuata ushauri wa Sh. 
Al-Amin. 

Nae ndugu mdogo — mdogo wa Mzee AbdulMajid Uledi, Baada 
ya kuamkuana na kutajiwa jina la Sh. Al-Amin Mazrui, mzee 
alianza kulia kwa masikitiko na majuto. Baadae akatueleza 
kilicho mfanya alie kwa kutajiwa jina la Sh. Al-Amin. Analilia 
majuto kwa kutosikiza ushauri waliopewa na Sh. Al-Amin 
katika ubaro baro wake. Mzee huyu katika utoto wake alikuwa 
akipenda sana Maulidi kwa sababu mbili: 

- Huu ndio wakati wa kukutana vijana wa kiume na wa kike 
(mating period), kwani watoto wa kike huruhusiwa kutoka 
jioni mpaka watakaporudi usiku, wahudhurie Maulidi. 

- Akipenda sana kupiga kigoma Maulidini. Sh. Al-Amin 
aliwahimiza jamaa wa Nyeri wajishughulishe kusoma, kilimo 
na kazi nyenginezo, badali ya kujishughulisha na Maulidi, 
Khitma na Talqini. Akahimiza watu wasome! 


Kijana aliyekua akipenda anasa hizo, akamchukia sana Sh. Al- 
Amin, kwa kuwa kulingana na yeye, Sheikhe huyu 
anawaharibia watu anasa zao. Kijana akaingilia anasa, na 
akawacha kujishughulisha na masomo. Kwa hivyo 
akaharibikiwa kimaisha. Kukumbushwa jina la Sh. Al-Amin 
baada ya zaidi ya miaka 40, kukamfanya atambue kile 
kilichomfanya mpaka akaharibikiwa kimaisha. “Aliwacha 
mbachao kwa mswala upitao.” 


Mambo yalo Mshughulisha baada ya Kazi — (Hobbies) 


Kusoma na kuandika vitabu na mashairi ya Kiarabu na Kiswahili. 
Sh. Al-Amin alikuwa hodari wa mashairi ya Kiarabu na Kiswahili. 
Jamaa hutolewa mashairi mpaka wakajisahau kwa utamu wake. 
Mkulima Hodari - Sh. Al-Amin alikuwa akienda zake 
shamba,Chagamwe, siku za Jumamosi na Jumapili akiwa hayuko 
kazini. Baada ya swala ya Al-Fajiri huingia shambani, akilima na 
kupalilia. Kwa kuwa akipenda aina tafauti ya miti, alikua akiagizia 
miche mbali mbali kutoka miji mbalimbali, mpaka Unguja na 
kuipanda miche hiyo katika shamba lake. 


Mkulima mpenda mazingira (Enviromentalist) - Mpenda 


Mabustani ya Maua. Kama alivyokua akiagiza miche ya miti tafauti 
tafauti, aliweka umaridadi wa kupanda maua. Akaweka bustani 

zuri la maua ya aina mbali mbali, kutoka maeneo mbali mbali. 
Akayapanda kwa ustadi mkubwa sana. 

Romantic ideas — Watu wengi hudhani kuwa Mashekhe hawana 
wakati wa starehe na mahaba. Sh. Al-Amin baada ya swala ya 
alfajiri anapoingia kwenye shamba lake, kwanza huchagua 
mawaridi ya rangi mbali mbali kutoka kwenye bustani liliopo 
mbele ya nyumba ya shamba. Akayatia ndani ya jagi la maua, kisha 
akalipeleka jagi hilo la maua chumbani na kumwekea mkewe 
kwenye kimeza cha ubavuni wa kitanda upande wa kichwani. 


Bibi mchanga, wakati huo amerudi tena kujipumzisha... 
anaamshwa na harufu nzuri ya mawaridi fresh ilotanda chumbani 
mwake. Maua mapya yalochumwa alfajri hio na kupangwa vizuri 
katika jagi la maua (flower vase). Subhana Allah! Raha ilioje! How 
romantic! 


Vitabu alivyoandika Sh. Al-Amin 


Sh. Al-Amin alikuwa mwandishi hodari. 


Alikuwa akipeleka makala yake yakichapishwa katika gazeti la Al- 
Manar la Al-Azhar University. 

Alianzisha gazeti lake alilokuwa akilitoa kila wiki na kuligawanya 
bila ya malipo — Al-Islah na Sahifa. 

Aliandika vitabu vya Kiswahili na Kiarabu kama: 

Hidayatul Atfal 

Tafsiri ya Qur’ani Tukufu Vol. 1 & 2, Suratul Bagara, Aali Imran na 
An Nisaa 

Tafsiri ya Juzuu ya Amma 

Hadithul Mukhtar, Hadithi 130 juu ya Akhlaq kilicho fasiriwa na 
kuchapishwa Amerika na Sh. Hamza Yusuf kama “The Content of 
Character.” 

The History of the Mazrui Dynasty of Mombasa kwa lugha ya 
Kiarabu kilichofasiriwa kwa Kiingereza. J. McL Ritchie kwanza 
hakuamini kuwa Sh. Al-Amin kama Mazrui, aweza kuandika tarehe 
ya Mazrui bila ya kuegemea upande wa jamaa zake. Kwa hivyo 
alipopewa nakala hizo na Sh. Muhammad Kassim Mazrui, kwanza 
alizifanyia utafiti ili athibitishe kuwa yale aloyanakili Sh. Al-Amin 

ni ya haki. Alipotosheka, hapo ndipo alipokuwa tayari 
kukichapisha kwa usaidizi wa Oxford University Press, UK. 

— Ukafiri wa Makadiani 

—  “Uwongozi”, mkusanyiko wa makala yaliochaguliwa na wanafunzi 
wake, Ma-Sheikh Muhammad na Rashid Kassim Mazrui kutoka 
kwenye magazeti yake ya Sahifa na Al-Islah. Uwongozi 
kimefasiriwa kwa Kiingereza na mjukuu wa Sh. Al-Amin, 
Muhammad bin Yusuf, kama “Guidance”. Ibn Yusuf ni mkazi wa 
Toronto, Canada. Baadae ma-Profesa Kai Kresse na Hassan 
Mwakimako waliomba ruhusa ili wazidi kukifanyia utafiti na 
kukichapisha kwa njia ya Kitaalamu (Academic perspective). 
Kitabu hicho ndio sasa kinatoka upya Novemba 2016 kikiwa na 
Utangulizi ulioandikwa na Prof Alamin Mazrui na nduguye, Sh. 
Hammad Muhammad Kassim Mazrui. 


Na vitabu vingi vyenginevyo. 
Kazi za Sh. Al-Amin 


e 1910 1919 Karani wa Kadhi wa Mombasa 

e 1919 - 1921 Mwalimu wa Kiarabu - Arab School, Mombasa 

e 1924 — 1932 Arudi tena kuwa Karani wa Kadhi wa Mombasa na 
mara kwa mara akishikilia wadhifa wa Kadhi 

e 1932-1937 Kadhi wa Mombasa 

e 1937-1947 Kadhi Mkuu wa Kenya 


Kazi nyengine zilizomshughulisha Sh. Al-Amin: 


e Dawa na Darsa 
e Uandishi wa Gazeti lake mwenyewe 
e Uandishi wa vitabu 


Sh. Al-Amin alikuwa ni Kielelezo chema katika kudumisha 
Usafi katika Misikiti 


Kitambo, bado tukiwa wadogo niliwahi kumsikia Bw. Abdalla 
Muhammad Abdalla Mandhry (jina maarufu Abdalla Nyanya) 
akituhadithia khabari za Sh. Al-Amin. Alikuwa akimwona pale 
anapokaa msikitini huwa akiokota vitu akivitia ndani ya mfuko wa 
kizibao chake. Bw. Abdalla wakati huo ni mtoto, akamuuliza Sh. Al- 

Amin, “Babu ni vitu gani hivyo utiavyo kotini?” Akamjibu, “Mjukuu 
wangu ni takataka za busati, naziokota, halafu nitazitupa!” 


Utabiri wa Sh. Al-Amin juu ya siku za mbele (Prediction) — 
Khatari Nyeusi 


Sh. Al Amin alitabiri kuwa: Jamaa wa bara watazitupa fagio na kuwa 
mabwana kwa sababu ya elimu na vitabu. Na sisi tunao jiita mabwana 
leo, ndio tutakao vitupa vitabu na tukaziokota fagio. 


Utabiri huu alo uita “Khatari Nyeusi!” miaka ya 1930 - JEE 
UMESHATOKEA AU BADO? 


Ma-Kadhi na Ma-Kadhi Wakuu wa Kenya 


Sh. Ali bin Abdalla b. Nafi Mazrui (1825-1894). Alikuwa Kadhi wa 
Mombasa wakati wa ufalme wa Syd. Majid bin Said bin Sultan 
(1856-1870). 

Shariff Abdulrahman b. Ahmad Saggaf (1844-1922). Jina maarufu 
akijulikana kama Mwenye Abudi. Huyu ndiye mtu wa kwanza 
aliyechaguliwa na Serikali ya ukoloni kuwa Sheikh-ul-Islam mwaka 
wa 1897. Mwenye Abudi ni mzaliwa wa Siyu, aliwahi kuwa Kadhi 
wa Siyu wakati wa ufalme wa Syd. Barghash. 

Sh. Muhammad bin Omar Bakore. Huyu ndiye wa kwanza kuitwa 
Kadhi Mkuu (Chief Kadhi) - baina ya 1922 na 1932. Yeye ni 
mzaliwa wa Lamu. Alianza kama karani wa Court chini ya Sheikh- 
ul-Islam, Mwinyi Abudi. 

Sh. Suleiman bin Ali bin Khamis Mazrui (1867-1937). Alikuwa 
Kadhi wa Mombasa (1921-1932) na kuchaguliwa kama Kadhi 
Mkuu wa Kenya (Nov. 1932-1937). Kabla ya kuchaguliwa rasmi 
alikuwa mara kwa mara akishikilia ofisi ya Kadhi Mkuu baina ya 
1924 na 1932. Sh. Suleiman alifariki 1937. 

Sh. Al-Amin b. Ali Mazrui alichaguliwa kama Kadhi wa Mombasa 
wakati Sh. Suleiman aliposhika u-Kadhi Mkuu mwaka wa 1932. 
Baadae akachukuwa u-Kadhi Mkuu baada ya kufa Sh. Suleiman 
1937 mpaka kufa kwake April 1, 1947. 


Wakati alipochaguliwa kuwa Kadhi wa Mombasa, Sh. AI-Amin 


kwanza aliukataa wadhifa huo. Alihisi kua kazi hio ya Serikali ya 
Ukoloni itamfunga asiweze kufanya kazi zake za Daawa. 

Mwalimu/Shekhe wake, Sh. Suleiman Mazrui, akamnasihi sana 
aukubali wadhifa huo, kwani hatari iliopo ni kuwa akiikataa, 
panaweza akachaguliwa mtu ambae hafai kwa kazi hiyo, ikawa ni 
hasara kubwa kwa Ummah. Hapo ikawa Sh. Al-Amin hana budi 
tena ila kukubali kuwa Kadhi wa Mombasa. 

Sayyid Ali b. Ahmad Badawy (1903-1988) alishikilia kiti cha u- 
Kadhi Mkuu kwa muda baada ya kufa Sh. Al-Amin. Sayyid Ali 
alijiuzulu baada ya mwaka mmoja tu, kwani hakuweza kuvumilia 
kazi ya Mkoloni. Hiyo ndiyo iliyokuwa kazi yake ya kwanza 
kuajiriwa na Serikali na ya mwisho. 

Sh. Muhammad Kassim Mazrui (1912-1982) alikuwa Kadhi wa 
Malindi (1947-1962); Kadhi/Lamu (1962-1963); Alishikilia kiti cha 
Kadhi Mkuu wa muda mara kwa mara kuanzia 1950 pale 
alipojiuzulu Sayyid Ali Badawy. Tarehe 1, mwezi wa May 1963 
akachaguliwa rasmi kuwa Kadhi Mkuu wa Kenya mpaka 
alipostaafu 1967. Sh. Muhammad Kassim alipendekezwa kuwa 
Kadhi Mkuu na Liwali Bw. Salim Muhashamy. Sh. Muhammad 
Kassim alifariki tarehe 5 April 1982. 

Sh. Abdalla Swaleh Farsy (1912-1982) alikuwa Kadhi Mkuu wa 
Zanzibar (1960 - 1967). Akachaguliwa kuwa Kadhi Mkuu wa Kenya 
1968 mpaka kustaafu kwake 1980. Sh. Abdalla alifariki Muscat 
tarehe 9 Novemba 1982 miezi saba tu baada ya kuondoka Kenya 
kujiunga na familia yake. Alipokufa Sh. Muhammad Kassim mwezi 
wa April, Sh. Abdalla alisikika akisema kua na yeye pia 
ameshakufa, na kweli alimfuata swahibu yake baada ya miezi saba. 
Sh. Maamun Suleiman Mazrui alikuwa Kadhi wa Mombasa. 
Alishikilia mara kwa mara kiti cha Kadhi Mkuu wa muda kabla ya 
Sh. Muhammad Kassim. 

Sh. Nassor Nahdy. Alikuwa Kadhi wa Mombasa, Kadhi wa Nairobi 
na baadae kuwa Kadhi Mkuu (1980-2002). 

Sh. Hammad Muhammad Kassim Mazrui (1950-). Alikuwa Kadhi 
wa Lamu (1992-1995), Kadhi wa Nairobi (1995-2002) na kama 
Kadhi Mkuu wa Kenya (2002-2010). 


Kuugua Na Kufa Kwa Sh. Al-Amin 


Sh. Al-Amin alipata maradhi ya kifua kikuu (TB) katika mwaka wa 
mwisho wa maisha yake. Hali yake ikazorota sana. Katika wiki yake ya 
mwisho akamuomba ruhusa mkewe mkubwa (Bi. Swafia binti 

Suleiman) apelekwe shamba, Changamwe, kwa mkewe mdogo (Bi. 
Aisha Thani - Bibie) angalau abadilishe hali ya hewa. 


Sh. Al-Amin akapelekwa shamba na baada ya siku mbili tatu, hali yake 
ikazidi kudhoofika. Akamuomba Bibie warudi zao Mombasa ili wote 
wawili wawe kwa Bi Swafia. Akataka auguzwe na wakeze wote wawili. 
Tarehe 1 April 1947, Sh. Al-Amin akafariki, siku hiyo akiwa 
amezungukwa na wakeze wawili, pamoja na wanawe na jamaa zake. 


Sheikh Al-Amin alimuuliza mkewe, Bi. Swafia, “Jee sasa ni saa ngapi?” 
Akajibiwa kuwa ni Alasiri. Basi hapo akamtaka amtawadhishe. Baada 
ya kutawadhishwa, akaswali hali ya kuwa amelala, akiegemea mito 
alokuwa amewekewa. 


Baada ya kutoa salamu, akaonekana akifunga mdomo na kufumbua. 
Kumbe hapo alikuwa anashahadia na baada ya muda akaonekana 
ametulia. Alhamdu Lilah! Allah akachukua kiumbe chake — 


Cal) Aull lg ab Ú! 


Nae akaungana na Ammi yake, Shekhe wake, Sh. Suleiman Mazrui 
pamoja na kuungana na babaake, Sh. Ali b. Abdalla katika Barzakh! 
Kwani walizikwa pamoja — Alhamdu Lillah!” 


Mmoja katika watu waliokuwepo wakati wa sakarati na kufa kwa Sh. 
Al-Amin ni Binamu/Mkwe/Mwanafunzi wake, Sh. Muhammad Kassim 
Mazrui. Baada ya kumfunga macho kama inavyo hitajika, Sh. 
Muhammad akamshika mkono shemegi yake, Bw. Harith Al-Amin 
Mazrui wakatoka nje. Hapo ndipo Sh. Muhammad akamweleza 
shemegi yake kuwa Mzee wao Mwenye-ezi-Mngu ashamukhitari. Hapo 
hapo wakafuatana mpaka kwa Sh. Mbarak Hinawy (1896-1959), Liwali 
wa Mwambao wa Pwani. Sh. Muhammad akampa habari za kifo cha 
Sh. Al-Amin na kumuuliza, “Jee Sh. Al-Amin ana deni lolote kwako?” 
Jawabu ya Sh. Mbarak ikawa, “La, Hakuna! Na hata ikiwa lilikuwepo 
nimesha msamehe duniyani na Akhera.” 


Hiyo ndio Sunna ya Mtume (S. A. W.) kua haswaliwi mtu yeyote akiwa 
ana deni, mpaka deni hilo lilipwe, au ajitokeze Mdhamini atakae 
chukua dhima hiyo. Hapo tena ndugu/shemegi hao wawili wakarudi 
nyumbani ili kushughulika na mipango ya kumuosha na mazishi. Sh. 
Al-Amin alikufa Nyumba ya Juu, jumba walilokua wakiishi Sh. 

Maamun b. Suleiman Mazrui, Sh. Muhammad Suleiman Mazrui (Abuu 
Suleiman), Bw. Mahir Maamun Mazrui (Babu Mahir). Hiyo ndio 
nyumba pia iliyokua na klabu ya mpira ya Bismack, baadae klabu 
ikawa Ngome. 


Katika kuuguwa kwake Sheikh Al-Amin alikuwa mvumilivu sana, na 
ingawa ugonjwa wake ulimkausha sana akabaki mafupa tu walakin 
hakusilikana kulalamika kwa kuumwa kwake. Alionyesha uvumilivu 
mkubwa sana. 


Baada ya mtaharuki mkubwa sana ulotokea hapo, Sheikh Al-Amin 
alioshwa josho la maiti na baada ya watu kuswali swala ya magharibi 
Sheikh alichukuliwa kulazwa msikiti wa Mazrui. Wengi walilala humo 
msikitini kwa kusoma Quran na kusali hadi wakati wa swala ya alfajiri. 
Kulipokucha, jeneza ikachukuliwa hadi Msikiti wa Mandhry kwa swala 
ya maiti. Msikiti wa Mandhry ndio msikiti mkubwa mtaani na ndio 
unaoswaliwa Swala ya Ijumaa, Swala za Eid na Swala za maiti. Ya 
yumkin kuwa alieswalisha Swala ya Maiti ni Sh. Muhammad Kassim 
Mazrui, kwani wakati huo yeye ndiye aliyekuwa mkono wake wa kulia, 
na mrathi wa majukumu ya Sh. Al-Amin. 


Swala ya maiti iliswaliwa kama saa nne asubuhi na Sheikh Al-Amin 
akachukuliwa kwa masikitiko makubwa na watu wengi sana. Mji 
mzima ulijiinamia kwa masikitiko ya kuondokewa na Imam, Sheikh, 
Mwalimu, Mzee, na Mkarimu wa mji. Jeneza lake lilichukuliwa juu 
kwa juu kwa heshima na adabu kubwa, likabebwa kwa huzuni na 
masikitiko makubwa hadi katika makaburi ya Mazrui yaliopo karibu na 
Ngomeni. Akazikwa Sheikh Al-Amin ubavuni mwa wazee wake wawili 
wakubwa, Sheikh Ali bin Abdalla Nafi Mazrui (baba mzazi) na Sheikh 
Suleiman Ali Khamis Mazrui (mlezi wake, mwalimu na mkwewe). 
Katika ya waloteremka kaburini alikuwemo Sh. Muhammad Kassim 
Mazrui, ambae wakati huo ndiye aliyekuwa Kadhi wa Malindi na 
mkono wake wa kulia, na Bw. Harith Al-Amin Mazrui, mwanawe 
mkubwa ambae wakati huo alikuwa Mudiri. 


Mausio Ya Sh. Al-Amin Kabla Ya Kufa Kwake 


Sh. Al-Amin b. Ali b. Abdalla Nafi Mazrui alikufia Mombasa - 15 
Mfungo Tano 1366 A.H. (1 April 1947). Kabla ya kufa kwake aliwaita 
jamaa zake wa Ki-Mazrui (kwa upande wa baba) na wa Ki-Shatry (kwa 
upande wa mama) na kuwausia mambo matatu: 

— Madeni yake yalipwe kabla ya kufa kwake 

— Kwa kua ni Kadhi Mkuu wa Kenya, Serikali itataka kumfanyia 
Mazishi Rasmi. Kwa hivyo akawaomba jamaa wasimame 
kidete ili asifanyiwe Mazishi ya ki-Serikali. Alitaka azikwe 
kama raia wa kawaida. 

— Akaomba katika watakao beba jeneza, Wanafunzi wake 
wawepo mbele ya jeneza lake. 


Alhamdu Lillah! Sh. Al-Amin akazikwa kama alivyo usia. 
Mausio juu ya kutowekewa Matanga 


Katika jumla ya makatazo alokuwa akikataza Sh. Al-Amin ni kuzuia 
mambo ya kuweka matanga ya alokufa. Alihimiza mambo ya sahali na 
mukhtasari na kwa sababu wakati huwo mambo ya matanga yalikuwa 
yameshika nguvu sana. Jambo hilo lilikuwa gumu sana watu 
kuliwacha. Aliusia kuwa atakapokufa yeye basi asiwekewe matanga. 
Mkewe, Bibilee akamuuliza vipi wasimuekee matanga na hali yakuwa 
wanakwenda katika matanga ya watu? Sheikh akajibu kuwa huwezi 
kukataza jambo na hali yakuwa wewe unalifanya jambo hilo. Wewe 
unaekataza unatakiwa uwe wa mwanzo kujiepusha na jambo hilo. Basi 
akataka asiwekewe matanga, ili baadae watu waweweze kumfuata 
watakapozinduka. Kwa hivyo baada ya maiti kutoka nyumbani 
akasimama binti yake, Bi Nafisa na kuwaeleza watu kuwa Sheikh 
aliusia asiwekewe matanga, kwa hivyo akawataka radhi watu wote, nae 
akawa wa mwanzo, kuchukua buibui lake na kwenda nyumbani kwake 
ili awe kiigizo. Hapo tena watu wakawa hawana budi bali nao 
kuondoka na kuchawanyika. 


Athari ya mausio hayo kwanza yakasemwa sana kwa mastaajabu 
makubwa, kwani Sheikh Al-Amin ndiye wa kwanza ambae 
hakuwekewa matanga. Jambo hilo kwa muda mrefu sana likawa ni la 
jamii ya Sheikh Al-Amin peke yake. Ikawa kizazi chake peke yake 
ndicho ambacho hawawawekei matanga maiti zao. Al-hamdu Lillah 
hivi leo wamefunguka macho watu wengi zaidi, na kuondoa jambo hilo. 
Imeonekana khasara ya matanga kwani maskini mtu hufa, na chake pia 
kikauwawa. Kwani wakati wa matanga, kubwa linalofanyika ni watu 
wale walokusanyika kulia eti kuonyesha masikitiko yao juu ya maiti 
yule. Jee sadaka hupewa kila mtu alonacho na asiyekuwa nacho pia? 
Enyi Wa-Islam hamuzingatii mukafuata maamrisho ya Mtume 

Muhammad (S.A.W.) na mila za Sayyidna Ibrahim kama 
tulivyoamrishwa na Mwenye-ezi-Mngu. Nnani aliyesema kuwa mtu 
akifa ni lazima paandaliwe karamu watu wale wakimwaga? 


Sh. Al-Amin alijitahidi sana kuondoa matanga wakati wa uhai wake 
lakini wakati huo matanga yalikuwa ni ibada, na maskini watu 
hawakuwa wakifahamu. Na walofahamu hawakuweza kuyaondoa kwa 
sababu, wale walokuwa wakiyaweka matanga walikuwa na nguvu zaidi. 


Safari moja Maalim Mzaja bin Taisir alikuwa amefiwa na akawa baada 
ya mazishi ile siku ya khitima akawa anakwenda akiwa amefuatana na 
mwenziwe kwenda kueka arbuni ya haluwa ya khitma. Njiani 
akakutana na Sh. Al-Amin, baada kuamkuana na kuulizana hali 
Maalim Mzaja akamueleza Sh. Al-Amin kuwa wanakwenda kueka 
arbuni ya haluwa. Akaulizwa ya kiasi gani? Maalim akajibu kuwa ni 
dasta moja (sinia kumi na sita, yaani 16 kg). Sheikh akauliza, “ni nani 
atakae kula haluwa yote hiyo? Msifanye israfu, nusu ya dasta itatosha.” 
Maalim akanunua nusu na ikaliwa vya kutosha kwa khitma ile. Hikma 
ya Sh. Al-Amin alipokuwa akiondoa matanga na khitma ilikuw si 
kuwakataza watu kwa mara moja jambo ambalo wamelizowea kwa 
miaka na ambalo wamelishika kama ibada. Bali alianza kidogo kidogo. 


Mwanzoni watu walikuwa wakifanya khitma siku tatu mfululizo 
kaburini kwa maiti yule, ikawa watu wamehamia ziarani. Sheikh 
akaanza kwa kuliondoa jambo hilo na kwanza kuwataka wafanye 
khitma siku ya tatu tena kwa wakati moja tu, kama tuonavyo leo. 
Baadae watu waliporidhika kuondoa dasturi ya kuhamia ziarani 
akaanza kuwataka watu wayawache mambo ya khitma kabisa akianza 
kwa kuwapunguzia israfu zilokuwepo za haluwa na karamu 
nyenginezo. Kisha akaingilia matanga na vituko vifanyikavyo 
matangani. Na kwa kuwa haya ni mambo ambayo yalikuwa 
yameumiwa meno yalikuwa kuondoka kwake ni taratibu sana. Kwa 
hivyo baadhi ya mambo yaliondoka baada ya kufa kwake kwa miaka, 
kama yalivyoondoka matanga - kwanza yaliondoka mlangoni tu katika 
kizazi cha Sh. Al-Amin, na hivi leo alhamdu Lillah ni jambo 
lililofahamika na kuondolewa na wengi. 


Mwenye-ezi-Mngu anasema katika Quran kuwa anaeanzisha jambo la 
kheri likaendelea basi linapodumishwa huwa yule alolianzisha ana 
fungu la thawabu ya jambo lile. Na vile vile anaeanzisha jambo ovu 

hata kwa kimawazo pia analo fungu la dhambi, ovu lile linapotendwa. 
Mwenye-ezi-Mngu amjaze kheri Sh. Al-Amin kwa mazuri mengi 
alioyaanzisha - Amin; na atujaalie na sisi kuwa ni wenye kuyasikia 
mazuri tukayafuata na mabaya tukayawacha - Amin. 


Urathi wa Sh. Al-Amin 
Katika jumla ya Urithi alotuachia ni: 


e Kuondoa mila za kuweka Matanga. 

e Swala ya Maiti ya kina mama ilianzishwa wakati wa kufa kwake. 
Binti yake, Bi. Nafisa binti Al-Amin Mazrui alipewa jukumu la 
kuwatangazia kina mama kuwa Sh. Al-Amin amekataza asiwekewe 
Matanga. Vile vile akapewa jukumu la kuswalisha Swala ya Maiti. 

e Vitabu vingi vya dini vinavyo tumika katika Mashule, Madrasa na 
kwa watafiti wengi. 

e Kusomeshwa watoto wa kike. Kwa muda mrefu ilikuwa 
ikichukuliwa kuwa ni haramu kuwapeleka watoto wa kike mashule. 
Sh. Al-Amin aliwatetea watoto wa kike kwa kila aina ya hoja mpaka 
wazee wakakubali kuwapeleka binti zao shule. 


Na kwa kua wakati huo hapakuwepo na shule za watoto wa kike, 
ma binti sita wakakubaliwa katika shule ya Arab Boys Primary 
School. Huo ndio ukawa mwanzo wa watoto wa kike wa Ki-Islamu 
kupelekwa mashule. 


WAALIMU WA Sh. AL-AMIN MAZRUI 


1. Sheikh Suleiman b. Ali Khamis Mazrui (1867-1937) 
2. Sayyid Ahmad b. Abu Bakr Bin Sumeyt (1861-1925) 

WAKE WA Sh. AL-AMIN MAZRUI 


1. Bi Swafiya Suleiman 2. Bi. Fatma wa Time 3. Bi Aisha Thani 
(1900-1972) 


BAADHI YA WANAFUNZI WA Sh. AL-AMIN MAZRUI 


Sh. Muhammad Kassim Mazrui Sh. Abdalla Swaleh Farsy 
(1912-1982) (1912-1982) 

Maalim Muhammad Abdalla Sh. Maamun Suleiman 
Ghazali Mazrui 


Syd. Ali Ahmad Badawi 
(1903-1988) Al-Bereky 


Maalim Said bin Ahmad Maalim Abeid Kafi 
Al-Kumry 

Sh. Ali b. Hemed Al-Buhry Sh. Muhammad Shamte 
(1889-1957) Hamadi 


BAADHI YA MARAFIKI WA Sh. AL-AMIN MAZRUI 


Mwinyi Alawi Syd. Umar Ahmad Bin Sumeyt 
(1886-1976) 

WATOTO WA Sh. AL-AMIN MAZRUI 


Bi. Salma Al-Amin Mazrui Bw. Harith Al-Amin Mazrui 
(1919-2000) (1921-2002) 


Bi. Nafisa Al-Amin Mazrui Bi. Aisha Al-Amin Mazrui 
(1924-2008) (1927-1988) 


Prof. Ali Al-Amin Mazrui Bi. Alya Al-Amin Mazrui 
(1933-2014) (1945-) 

BAADHI YA PICHA RASMI 


Sh. Al-Amin na Mlezi/Mwalimu/Mkwe wake, Sh. Suleiman 


Sh. Al-Amin pamoja na wafanyi kazi wa Mahakama Kuu 
walipotembelewa na wageni kutoka Uingereza 

MAVAZI YA Sh. AL-AMIN MAZRUI 

Athari alizowacha Sh. Al-Amin 


Elimu ya watoto wa kike - zamani ilikuwa ni haramu kupeleka 
watoto wa kike shule. Sh. Al-Amin aliwatetea na kuwabembeleza 
wazazi mpaka mwisho wakawa hawana budi ila kuwasomesha 
watoto wa kike na wa kiume. 

Aliwahimiza wanafunzi wake waanzishe madrasa zao. Maalim 
Ghazali akaanzisha Madrasat-ul-Ghazal na ndio chanzo cha 
Mbaraki Girls Primary School. 

Utafiti - Sh. Al-Amin amekuwa ni somo la kufanyiwa utafiti. 
(Thesis za degree za PhD). 

Wanafunzi - Sh. Al-Amin amezalisha wanafunzi wengi walio 
mrithi kielimu, kimadaraka na majukumu. Na wao wakazalisha 
wengi wengine 

Vitabu - Sh. Al-Amin ameandika vitabu vingi ambavyo bado 
vinatumika na vyengine vikiwa vinatumika katika kumfahamu Sh. 
Al-Amin. 

Muhadhara katika Msikiti wa Mazrui, Mombasa, katika karne ya 
ishirini na moja, kumzungumza Sh. Al-Amin kwa kirefu. 
Muhadhara huo ulifanyika zaidi ya miaka sittini na tano tokea Sh. 
Al-Amin kufariki. Hii ni ishara ya mahabba walionayo Waislamu 
juu ya Sh. Al-Amin, jumla ya kuwa takriban wote waliohudhuria 
hawakuwahi kumuona kamwe Sh. Al-Amin. 


Banati Zetu Banati 


Katika hali ya kuwahimiza wazazi kuwashughulikia binti zao kwa 
mambo ya ki-elimu, Sh. Al-Amin aliwatungia mashairi. Mashairi haya 
yakawa huimbwa na wanafunzi wa Madrasatul Ghazali, kama mashairi 
ya kumaliza masomo ya siku, wakati wa kutoka. Yakapewa jina la Banati 
zetu Banati. 


1. Naanda kwa Bismilahi Walhamdu Lilahi 
Swala Llahu alihi Muhammadi wasallama 

2. Mewajibisha Rasuli Mwana mke na mvuli 
Kutafuta kila hali Elimu pakuisoma 


56 


3. Kwa amali kuipinda 
Ya kuswibu walotenda 


4. Abu Huraira Qala 
Hupita alfu swala 


5. Banati zetu banati 
Haitengei hayati 


6. Tujipinde kuwaeya 
Kazi za mikono pia 


7. Vijana tuwatungeni 
Hata kuja duniani 


8. Wajibu wetu wazazi 
Ni kuwafundisha kazi 


9. Elimu ndio dafina 
Tusiwatupeni wana 


10. Haya tuwafundeni 
Wana tusiwatupeni 


11. Ni madhambi juu yetu 
Ni ipi jawabu yetu 


12. Banati zetu banati 
Haitengei hayati 


Mafunzo Kwa Wanafunzi 


Elimu hukuifunda 
Haikuswihi fahamu 


Kuifunda mas’ala 
Za suna zilizo njema 


Ni wake ni ummahati 
Ila wao kuwa wema 


Kwa elimu na tabiya 
Kuwafunda ni lazima 


Tangu wali matumboni 
Kwa ya swiha kuyandani 


Vijana wakimaizi 
Na elimu wakasoma 


Na kazi hukuza jina 
Wakawa kana bahima 


Ya dunia na ya dini 
Ujinga wakaandama 


Tuwatupapo wenetu 
Mbele ya Mola Karima 


Ni wake ni ummahati 
Ila wao kuwa wema 


Jee ni mafunzo gani watakayo yapata wanafunzi kwa kumsoma Sh. Al- 


Amin? 


e Uislamu unampa nafasi mtoto wa kiume na wa kike nafasi ya 
kutafuta elimu. Sh. Al-Amin aliwatetea watoto wa kike mpaka 
ikakubalika kuwa na wao pia wana haki ya kupelekwa shule. 


Wanaume na wanawake wana jukumu la kuutetea, kuusomesha na 
kuuinuwa Ummah. 

e Uislamu ni Dini ya kimaendeleo. Wanafunzi wanahitaji kufungua 
macho na fahamu ili waweze kuyafikia malengo. Vikwazo wanavyo 
vipata mbele yao, visiwe ni visingizio vya kuzuilika kuendelea na 
masomo, bali viwe ni njia ya kufungua nadharia na kuvivuka. 
PENYE NIA PANA NJIA! 


Mashairi ya ututoni ya Prof Ali Mazrui (1933-2014) 


Nina fadhila na bina Sijaanza kuzilipa 

Si za juzi si za jana Si kitu nilokopa 

Ni fadhila za kijana Mamae alizimpa 
Haulipiki hakika Uzazi wala imani 
Kiwezacho kulipika Tungekifanya ni deni 

Ni chenye kuhesabika Au kutiwa mizani 

Iwapi hii mizani Ya kupimia uzazi 

Na hisabu siioni Ya kunakili ulezi 
Kuulipa kwa yakini Siwezi kweli siwezi 
Lakini nahitajia Nafasi ya kujaribu 

Laiti mafungu mia Nifanye ndio hisabu 
Nililipe fungu moya Kwa kuniepushia taabu 
Nalizaliwa na mama Kama wangu Ma Swafiya 
Kilio akilalama Mikononi kinitiya 
Akiionda huruma Japo ya dakika moya 


(Mashairi haya yalitungwa na Prof Mazrui utotoni mwake alipokuwa 
akimsifu mamaake na kukumbuka fadhila za mama alivyokuwa 
akimuhudumia katika malezi yake. Nilipewa mashairi haya na 
mamaangu mwaka wa 1986 katika kumbu kumbu za maisha yao ya 
utotoni —nimeonelea hapa ndipo mahali pazuri pa kuyatia) 


58 


Bibliography 


1. Randall L. Pouwels — Sh. al-Amin Bin Ali Mazrui and Islamic Modernism in East 
Africa, 1875-1947. International Journal of Middle East Studies, Vol. 13, No. 3 (Aug., 
1981), 329-345. 


2. Prof. Ahmed I. Salim - Sh. Al-Amin Bin Ali Al-Mazrui: His Career and Impact on 
East African Islam. Prof Ali A. Mazrui's Family Background: The Intellectual 
Biography of His Father. The paper was written for a conference in Paris on Islam. 


3. Prof. F. H. Elmasri - Sheikh al-Amin bin Ali al-Mazrui and the Islamic Intellectual 
Tradition in East Africa. Journal Institute of Muslim Minority Affairs, Vol. 8:2, July 


1987 — 229-237. 


4. Prof. Hassan Mwakimako - Conflicts and Tensions in the Appointment of Chief Kadhi 
in Colonial Kenya 1898-1960s. Muslim Family Law In Sub-Saharan Africa, Colonial 
Legacies, 109-134 isim series on contemporary Muslim Societies. 


5. Prof. Ali A. Mazrui - A Preface: My Dad, Al-Amin Aly Mazrui: The Man, The Legend 
and The Moralist. 


6. Dr. Rayya Abdallah Issa - Obstacles to Muslim Female Education in Kenya: Islam in 
Kenya - Proceedings of the National Seminar on Contemporary Islam in Kenya. 


7. Ghalib Yusuf Tamim - Maisha Ya Sh. Al-Amin bin Ali Mazrui (1891-1947). 


8. Ghalib Yusuf Tamim - Maisha ya Sh. Muhammad Kassim Al-Maamiry (1850-1910). 


N NN * 


59 


Maisha ya Sayyid Ahmad b. Abu Bakr 
Bin Sumeyt (1861-1925) 


Maisha ya Sayyid Ahmad Bin Sumeyt kwa ufupi 


1840 (1257 Hijria) - Babaake Sayyid Ahmad Bin Abu Bakr Bin 
Sumeyt akiwa bado yuko kwao Shibban, Hadhramaut, aliomba 
naswaha na Dua kutoka kwa Sayyid Ahmad b. Umar b. Zeyn b. Sumeyt 
(1769-1842). Sikitiko lake likiwa: Kufiwa na wanawe wa kiume wakiwa 
bado ni wachanga. 


Sayyid Ahmad b. Umar baada ya naswaha na kumuombea Dua, alimpa 
bishara njema, kuwa Insha’Allah, atazaa mwana mwema wa kiume. 


e 1850 - Sayyid Abu Bakr, anahama kutoka kwao Shibban, 
Hadhramaut na kuhamia Ngazija (Comoro) na kufanya makazi yake 
Itsandra. 


¢ 17/1/1861 - Alhamdu Lillah! Dua na utabiri wa Sayyid Ahmad b. 
Umar wa 1840 watakabaliwa, miaka ishirini baadae. Sayyid Abu Bakr 
apata mtoto wa kiume, na kumpa jina lile lile la Mzee wake 

aliyemuombea Dua na kumbashiria mwana mwema zaidi ya miaka 
ishirini nyuma. 


Surat Swafat: 100-101 
auld ANA Bi ib CU a JI Ch GG 


37:100-101 Ewe Mola wangu! Nitunukie aliye miongoni mwa 
watenda mema. Basi tukambashiria mwana aliye mpole. 


e 17 January 1861 (5 Rajab 1277) - Sayyid Ahmad b. Abu Bakr 
Bin Sumeyt anazaliwa siku ya Alkhamisi, katika mji wa Itsandra, 
Ngazija (Comoro). 

e 5 February 1874 (17 Dhul-Hijja 1290) - Syd. Abu Bakr, 
babaake Syd. Ahmad, afariki mjini Itsandra, Ngazija. Bin Sumeyt 
akiwa ni kijana wa miaka 13. Syd. Abu Bakr aliwahi kuwa Kadhi wa 
Unguja wakati wa Syd. Majid b. Said (ufalme 1856-1870). 

e 1881 (1298) - Syd. Ahmad anafuata wasia wa babaake na kusafiri 
hadi kwao kwenye shina la wazee wake, mji wa Shibban, 
Hadhramaut. 

— Wasia wa baba ulikuwa ni kurudi kwao na kujiendeleza 
kimasomo kwa Ma-Ulamaa wa kwao. 

— Bin Sumeyt akawasiika na kuoa. 

— Mbali na mji wao wa Shibban, Bin Sumeyt pia alipata 
nafasi na kuizuru miji mengine ya Hadhramaut - Tarim, 
Sayun, Hurayda, al-Ghurfa na Inat. 

e 1882 - Bin Sumeyt aondoka Shibban, Hadhramaut na kuhamia 
Unguja. 

e 1883 - Bin Sumeyt anachaguliwa kuwa Kadhi wa Unguja na Syd. 
Barghash b. Said (ufalme 1870-1888). 

e 1885 - Bin Sumeyt aacha Ukadhi baada ya suitafahamu na Syd. 
Barghash na kukimbilia kwao Ngazija kwa muda. 

e February/March 1886 - Syd. Ahmad Bin Sumeyt anasafiri 
kwenda Istanbul, Turkey, hii ikiwa ni jumla ya safari za kumkimbia 
Syd. Barghash. Akashukia na kusoma kwa Syd. Fadhl b. Alawi b. 
Swaleh (jina maarufu - Fadhl Pasha). 

e 28 September 1886 ((29 Dhul Hijja) - Mwanawe anazaliwa 
mjini Itsandra na kupewa jina la Syd. Abu Bakr Bin Sumeyt. 
Wakati huo Syd. Ahmad bado yuko Istanbul. Baadae aliporudi 

Ngazija, akalibadilisha jina la mwanawe na kumwita Syd. Umar, 
kama alivyo bashiriwa na Fadhl Pasha. 

1887 - Syd. Ahmad Bin Sumeyt anaondoka Istanbul na kwenda 
Misri ili kuzidi kujiendeleza na masomo. Kwa muda wa miezi 
kadha akasoma Al-Azhar. Baadhi ya Waalimu wake wakiwemo Sh. 
Ali Al-Anbaby na Syd. Muhammad Al-Kayalliy Al-Halaby. Mwisho 
wa 1887 aliondoka Misri na kwenda Makka kuhiji na kusoma. 
April 1888 - Baada ya kupata habari za kufariki kwa Syd. 
Barghash, Bin Sumeyt aliamua kurudi zake Unguja. Syd. Khalifa b. 
Said (u. 1888-1890) aliyeshika ufalme wa Zanzibar baada ya 
Barghash, anamrudishia Bin Sumeyt Ukadhi wake wa Unguja. 
1898 na 1907 - Safari ya pili na ya tatu ya Bin Sumayt kuzuru 
kwao Shibban. 

Baina ya 1888 na 1925 - Kipindi alichomakinika Syd. Ahmad 
na kufanya makazi yake Unguja. Kazi zake kubwa zikiwa Ukadhi na 
kusomesha. Alhamdu Lillah amezalisha Ma-Ulamaa wengi. 

7 May 1925 (13 Shawwal 1343) - Syd. Ahmad b. Abu Bakr b. 
Umar Bin Sumeyt anafariki duniya nyumbani kwake Unguja. 

Syd. Ahmad Bin Sumeyt anatokana na kizazi cha Masharifu wa 
Hadhramaut - kizazi cha Bani Alawy kikitokana na kizazi cha Syd. 
Ahmad b. Isa Al-Muhajir. 

Mwanzilishi wa ukoo wa Al Sumeyt ni Syd. Muhammad b. Ali b. 
Abdurahman b. Sumeyt (alikufa 1569/977). Nasabu yake 
inakwenda mpaka kwa Syd. Alawy b. Muhammad Sahibul Mirbat 
(alikufa 1217/613). Syd. Alawy akijulikana kwa jina la Ammi al- 
Faqih al-Muqaddam. 


Chanzo cha jina Ibn Sumeyt 


Siku moja, wakati Syd. Muhammad akiwa bado ni mtoto mdogo, 
anafuatana na mamaake hali ya kuwa amevalishwa kidani. Kwa bahati 
mbaya kidani alichokua amevalishwa kikakatika na kuanguka. Mama 
mtu akaona haya kuinama mbele ya watu kukiokota. Kwa hivyo 
wakaondoka bila ya kukiokota kidani hicho. Kuanzia wakati huo jina la 
uchokozi la Syd. Muhammad likawa Ibn Sumeyt (Mwana wa kidani 
kidogo). Jina likaselehea, likashika na kuzalisha ukoo wa Bin Sumeyt. 


Kizazi cha Syd. Ahmad Bin Sumeyt ni kizazi cha watu wema, kilicho 
sifika kwa elimu, ukarimu na ucha-Mngu. 

Hizi zikiwani ni baadhi tu ya sifa alizokuwa nazo Syd. Ahmad Bin 
Sumeyt. 


Kizazi Cha Syd. Ahmad Bin Sumeyt 


Syd. Ahmad b. Abu Bakr Bin Sumeyt alizaliwa siku ya Alkhamisi, 
tarehe 17 January 1861 (5 Rajab 1277), katika mji wa Itsandra, Ngazija 
(Comoro). Akalelewa na kusomeshwa na babaake, Syd. Abu Bakr Bin 
Sumeyt. Ukoo wa Bin Sumayt ni watu wanaosifiwa kwa ucha Mngu na 
unyenyekevu. Kwa hivyo baba-mtu akamkuza mwanawe kama 
alivyokuzwa yeye. Akamsomesha Qur’an, lugha ya Kiarabu, Hadith na 
Seerah. 


Baba-mtu alikuwa ni Alim na Mfanya-biashara na Baharia mashuhuri 
aliyekuwa na jahazi zake mwenyewe. Biashara iliomzungusha katika 
visiwa vya Bahari ya Hindi (Indian Ocean). Baba-mtu aliwahi kushika 
Ukadhi wa Unguja wakati wa Ufalme wa Syd. Majid b. Said. Kwa hivyo 
Syd. Ahmad Bin Sumeyt akakuzwa pia ki-elimu, ki-biashara na ki- 
baharia. Baba-mtu alipokufa 5 February 1874 (17 Dhul Hijja 1290), 
Bin Sumeyt alikuwa na umri wa miaka 13 tu, kwa hivyo akaendelea 
kusomeshwa na Syd. Abul-Hassan b. Ahmad Tuyur Jamalil-Leyl (1801- 
1883) - jina maarufu akiitwa Mwinyi Bahasani. Akamsomesha Fat-hul 
Qarib, Manhajil-Kawim na Tafsiri ya Jalaleyn. 


Utoto na Kusoma Kwa Syd. Ahmad Bin Sumeyt 


Ma-Ulamaa huzalishwa na Ma-Ulamaa! Kiu kubwa walizonazo juu ya 
elimu huwapeleka miji mbali mbali wakizitafuta hazina za elimu, wala 
hawaridhiki mpaka wasome kwa Ma-Ulamaa mbali mbali na wapate 
Ijaza kutoka kwao. 


Na hivi ndivyo alivyokuwa Syd. Ahmad Bin Sumeyt, kwani alisoma kwa 
Mashekhe na Ma-Ulamaa mbali mbali katika nchi mbali mbali. 


Inasemekana kuwa watu wawili hawachoki wala hawashibi: Mfanya 
biashara na Mtafuta elimu, kila wakipata, hutafuta zaidi. 


Kwa hivyo Syd. Ahmad Bin Sumeyt aliitafuta elimu kwa kila alieweza 
kumfikia. Syd. Ahmad Bin Sumeyt alianza masomo yake kwao Ngazija, 
kisha akenda akasoma Unguja; Hadhramaut; Istanbul; Misri na 
Makka. 

Mwenye-ezi-Mngu anasema katika Surah Al-Hajj 22:46 


Baan gg Í kt 


237 2 77 

— 22 N pus Za 
PANG PIPE KN 

PNR oie NING 


— Si NAN 


© HANGA NG NE Si Boe 


22:46 Jee! Hawatembei katika ardhi ili wapate kuwa na nyoyo 
(akili) za kuzingatia au masikio ya kusikilizia? Kwani kwa hakika si 
macho yanayopofuka, bali ni nyoyo zilizomo vifuani. 


Mashekhe Walio Msomesha Syd. Ahmad Bin Sumeyt 
Hawa ni baadhi tu ya Waalimu wa Syd. Ahmad Bin Sumeyt: 
Ngazija: 


1. Syd. Abu Bakr b. Abdalla Bin Sumeyt (alikufa 26 Jan 1874) — 
alianza masomo mengi kwa babaake. Alilelewa na kusomeshwa 
na babaake kwa muda wa miaka 13 kabla ya kufariki baba. 
Ulezi na masomo yakiwepo Ngazija na Unguja. 

2. Syd. Abul-Hassan b. Abdalla Tuyur Jamali-Leyl, Mwenye 
Bahasani (1801-1883) - alipokufa Syd. Abu Bakr, huyu ndiye 
aliye usiwa kuendeleza masomo ya Bin Sumeyt. Akasoma 
kwake baadhi ya vitabu pamoja na Tafsiri ya Jalaleyn. 
Mwenye Bahasani alikuwa Mwanafunzi—mwenza wa Sh. Ali b. 
Abdalla Nafi Mazrui mjini Makka kwa Sh. Uthman b. Hassan 
Ad Dimyaty. 


Unguja: 


1. Sh. Abdalla b. Wazir Msujini (alikufa 17 May 1904) - mmoja 
kati ya Wanavyuoni wakubwa wa Unguja. 

2. Syd. Abdul-Huseyn b. Ali Al-Asghar Al-Marashy (1847-1905), 
mzaliwa wa Irag — kwake alisoma elimu ya Mantic (Logic). 

3. Sh. Khalifa b. Hamad An-Nabhany (1851-1943), mzaliwa wa 
Bahrain. 


Hadhramaut: 


1. Syd. Ahmad b. Muhammad b. Alwi Al-Mihdhar (1803-1886). 

2. Syd. Abdalla b. Umar Bin Sumeyt (alikufa 1895) 
3. Syd. Tahir b. Abdalla Bin Sumeyt (1837-1913) 
4. Syd. Idarus b. Umar Al-Hibshy (1821-1896) 
5. Syd. Alib. Muhammad b. Hussein Al-Hibshy (1843-1915) 
6. Syd. Ahmad b. Hassan Al-Attas (1841-1915) 
7. Syd. Ubeydillah b. Muhsin As-Sakkaf (1845-1906) 
8. Syd. Abdurahman b. Muhammad Al-Mashhur (1835-1902) 
Makka: 
1. Sh. Umar b. Abubakar Bajuneid (1856-1935) 
2. Syd. Abubakar b. Muhammad Shatta (1850-1893) 
3. Sh. Muhammad Said b. Muhammad Babseyl (alikufa 1912) 
4. Syd. Hussein Muhammad b. Hussein Al-Hibshy 
Misri: 
1. Sh. Ali Al-Anbaby 
2. Syd. Muhammad Al-Kayyaliy Al-Halaby 
Istanbul: 


1. Syd Fadhl b. Alawi b. Swaleh (1824-1900) - akijulikana kama 


Fadhl Pasha. 


Wanafunzi wa Syd. Ahmad Bin Sumeyt 


Ulamaa hujulikana kwa athari wanazoziwacha na aina ya wanafunzi 
waliozalisha. Ulamaa huzalisha Ma-Ulamaa. Wafuatao ni baadhi tu ya 
wanafunzi wa Syd. Ahmad Bin Sumeyt: 


1. 


Sh. Abdalla Bakathir (1860-1925) - Mzaliwa wa Lamu. Huyu 
ndiye mwanafunzi wake mkubwa, baadae akawa rafiki wa 
chanda-na-pete hadi ya kufikia kiasi cha kufuatana katika vifo 
vyao. Waliwachana kwa muda wa miezi miwili tu - Sh. Abdalla 
alikufa 10 March 1925, nae Syd. Ahmad akamfuata 7 May 1925. 


Kwa mapenzi makubwa ya Mwanafunzi wake huyu, Syd. 
Ahmad alimsomesha Sh. Abdalla upeo wa elimu yake, kisha 
akampeleka kwa Waalimu wake wa Hadhramaut, Makka na 
Madina, ili na yeye pia akayapate yale aliyo yapata yeye. Yao 
yalikuwa mapenzi ya dhati kwa ajili ya Allah. 

2. Mwanawe, Syd. Umar Bin Sumeyt (1886-1976) — Mzaliwa wa 
Ngazija. Alianza kusoma kwa babaake, Syd. Ahmad, kisha 
akampeleka kwao Hadhramaut kusoma na baadae 
kusomeshwa na Sh. Abdalla Bakathir. 


Syd. Umar alikuwa ni mwanafunzi mkubwa wa Syd. Ahmad na 
Sh. Abdalla Bakathir. 


3. Sh. Suleiman b. Ali b. Khamis Mazrui (1861-1937) - Mzaliwa 
wa Mombasa. Huyu ndiye Mlezi/Mwalimu/Mkwe wa Sh. Al- 
Amin Mazrui. Sh. Suleiman ni babaake Sh. Maamun na Sh. 
Muhammad (Abuu) Suleiman. Alianza kusoma kwa Sh. Ali b. 
Abdalla Nafi na kwa Sh. Muhammad Kassim Al-Maamiry. 


4. Sh. Al-Amin b. Ali Mazrui (1891-1947) - Mzaliwa wa 
Mombasa. Alianza masomo yake kwa Ammi yake, Sh. 
Suleiman Mazrui, kisha akaenda Unguja na kusoma sana kwa 
Sh. Abdalla Bakathir na kwa Syd. Ahmad Bin Sumeyt. 

Sh. Al-Amin ni babaake Prof. Ali Al-Amin Mazrui (1933-2014). 

5. Sh. Ahmad Muhammad Mlomry (1873-193) — Mzaliwa wa 


Zanzibar. Huyu ndiye mwalimu wa Sh. Abdalla Swaleh Farsy 
(1912-1982) 


Baadhi ya Wanafunzi wa Syd. Ahmad Bin Sumeyt 


Baadhi ya Wanafunzi wa Syd. Ahmad Bin Sumeyt 


Sh. Suleiman b. Ali Khamis Mazrui Sh, Ahmad Muhammad Miomry Syd Umar b, Ahmad Bin Sumeyt Sh. Al-Amin b. Ali Mazrui 
1861-193 {1873-1936} (1886-1976) 1891-1947 


66 


Safari za Syd. Ahmad Bin Sumeyt 


Syd. Ahmad alianza uzowefu wa safari kutoka utoto mwake - safari za 
biashara, za masomo, za ziara ya kwao Hadhramaut, za ukimbizi na 
safari za kikazi. 


Safari za Biashara: Alisafiri sana katika visiwa vya Bara Hindi, 
kwanza akiwa pamoja na babaake, na baadae kuzirithi na kuziendeleza 
kazi za babaake. Alirithi majahazi kadha kutoka kwa babaake. 


Safari za Masomo: Syd. Ahmad kama alivyo usiwa na babaake, 
alijishughulisha sana na masomo mpaka akawa Alim wa kuaminika. 
Alianza masomo yake Ngazija na akajiendeleza Unguja, Hadhramaut, 
Makka, Madina, Misri na Istanbul. 


Ziara za Hadhramaut 1880, 1898 na 1907: 


Kama kawaida ya vizazi vya watu wa Hadhramaut, na yeye pia alirudi 
mara kwa mara kwa ziara mbali mbali za kwao. Mwenda tezi na omo, 
maregeo ngamani! 


Safari za Ukimbizi: Kila aliyekwenda kinyume na Madhehebu na 
mapenzi ya Mfalme Barghash aliwahi kufungwa (Kama vile Sh. Ali b. 
Abdalla Nafi na Sh. Ali b. Khamis Al-Barwani) au kukimbia kabla ya 
kushikwa na kufungwa. Syd. Ahmad Bin Sumeyt aliwahi kutoroka 
kabla kukamatwa. Akakimbilia Ngazija na baadae Istanbul. 


Safari za kikazi: Kazi alizokuwa akizifanya Syd. Ahmad zilikuwa 
zikimlazimu kusafiri mara kwa mara, kama safari ya Mombasa wakati 
wa kesi ya Rufaa iliopelekwa Mombasa kwa Sh. Muhammad Kassim 
Al-Maamiry (1850-1910). 


Kazi Alizowahi Kuzifanya Syd. Ahmad Bin Sumeyt 


Syd. Ahmad Bin Sumeyt alijishughulisha na kazi nyingi maishani 
mwake kutoka utotoni mwake hadi utu uzimani. Hizi ni baadhi tu ya 
kazi zake: 


1. Biashara — Alijifunza na kupokea kazi hii kutoka kwa babaake ikiwa 
bado ni kijana mdogo. Ifahamike kuwa wakati baba akifa Syd. Ahmad 
ni kijana wa miaka 13 tu. 

2. Unahodha wa vyombo vya baharini - Alirithi majahazi saba kutoka 
kwa babaake yaliyo kuwa yakifanya biashara takriban katika ukanda 
wote wa bahari ya Hindi. Alifikia daraja ya kuaminika kuwa Nahodha 
hodari, na mjuzi wa mambo ya Baharini, na Elimu za Mi gat (Elimu ya 
Nyakati). 


Mara kwa mara anaposafiri, mabaharia wenzake hawaridhiki mpaka 
wampe nafasi yakushika mitambo ya nahodha japo kwa muda mchache 
tu. 


3. Kusomesha - Syd. Ahmad alijishughulisha na kazi za elimu kwa 
muda mrefu. Akisomesha elimu ya Dini na akazalisha Ma-Ulamaa 
wengi sana wa kutoka maeneo mbali mbali. Vile vile alijishughulisha 
na kushughulishwa na Idara ya Elimu ya Zanzibar katika mikakati ya 
kuboresha elimu 


4. Uwandishi - Syd. Ahmad aliandika vitabu vingi, vingi viliwahi 
kuchapishwa na vyengie havikuwahi. 


5. Kadhi na baadae kuwa Kadhi Mkuu wa Zanzibar. Syd. Ahmad Bin 
Sumeyt alichaguliwa kuwa Kadhi wa Unguja katika enzi za Syd. 
Barghash kuanzia 1883 hadi 1886, alianza kazi hiyo akiwa na umri wa 
miaka 22. Na kama walivyoingia matatani Ulamaa wa Ki-Shafi kabla 
yake, Sh. Abdul-Aziz Abdul-Ghani Al-Amawi (1838-1896); Sh. Ali b. 
Abdalla Nafi Mazrui (1825-1894); na Sh. Ali b. Khamis Barwani (1852- 
1885); na yeye Syd. Ahmad Bin Sumeyt pia akaingia matatani na 
Bargash, na ikambidi atoroke, asije akashikwa na kutiwa jela kama 
walivyotiwa jela wale waliomtangulia. 


Alipokufa Barghash 1888, Syd. Ahmad akaamua kurudi zake Unguja 
na kumakinika. Syd. Khalifa b. Said akamrudishia kazi yake ya Ukadhi 
wa Unguja na kudumu nao mpaka kufa kwake. Kipindi hiki baina ya 
1888 mpaka 1925, kilikuwa kipindi cha huduma nyingi katika maisha 
yake. Amehudumu kama Kadhi wa Unguja na Kadhi Mkuu wa 
Zanzibar kwa jumla ya miaka 42. 


Katika familia ya Bin Sumeyt — Baba (Syd. Abubakar), Mwana (Syd. 
Ahmad) na Mjukuu (Syd. Umar) wote waliishika kazi ya Ukadhi wa 
Zanzibar baada ya kutambulika kuwa ni Ma-Ulamaa. 

5. Mshauri (Consultant) - Alikuwa Mshauri hodari kwa watu wa kila 
aina na pia Mshauri wa Serikali. 


Kesi Ya Rufaa kutoka Unguja hadi Mombasa 


Mara moja Sh. Muhammad Kassim Al-Maamiry (1850-1910) alikuwa 
safarini Unguja na akaelezwa juu ya kesi ya bibi mmoja ambae 
hakuridhika na uamuzi wa urathi wake ulio amuliwa na Syd. Ahmad 
Bin Sumeyt. Sheikh akatoa ushauri kuwa bibi yule akate Rufaa. Itakapo 
pelekwa kesi ya Rufaa Mombasa, hapo ndipo atakapo kuwa na uwezo 
wa kuisikiza kesi hiyo na kutoa uamuzi wake. Jamaa wakakata Rufaa 
na kesi ikapelekwa Mombasa kwa Sh. Muhammad Kassim kama Kadhi 
Mkubwa wa Ukanda wa Pwani. 


Syd. Ahmad Bin Sumeyt, kama Kadhi wa Unguja aliye iamua kesi hiyo, 
nae akaja katika Mahkama ya Mombasa pamoja na bibi yule aliyekata 
Rufaa akiwa amefuatana na jamaa zake. Hakimu Mkuu wa Serikali ya 
Ukoloni katika Mahakama ya Rufaa akamwona Syd. Ahmad Bin 
Sumeyt amebeba vitabu vyake ili aweze kuvitumia kama ushahidi wa 
pale alipo egemea katika uamuzi wake. Lakini Sh. Muhammad Kassim 
Al-Maamiry anaonekana na tasbihi tu, akiendelea na dhikri zake. 
Hakimu Mkuu akaingiwa na wasi wasi, akamnon'goneza Sh. 
Muhammad na kumuuliza mbona yeye hana vitabu vyovyote? Sh. 
Muhammad akamtuliza Hakimu na kesi ikaanza. 


Bibi Mrathi akajieleza kuwa amechuma mali, yeye pamoja na mumewe. 
Walakin, mumewe alipokufa, wasimamizi wa Urathi wakamnyima haki 
yake! Akakipeleka kilio chake kwa Kadhi, na yeye katika uamuzi wake 
ikaonekana pia hakuipata haki yake aliyo itarajia. Syd. Ahmad 
akaulizwa na yeye ajieleze katika hukumu yake pale alipo egemea 
katika uamuzi wake. Katika Wakala wa bwana, alijieleza kuwa mali 
wameichuma yeye na Ahli yake. Ikafahamika kuwa mali ni ya Bwana 
na mfanya-biashara mwenza, Ahli! 


Kwa hivyo yeye amempa bibi haki yake ya urathi kama sharia 
inavyotakiwa, akisubiriwa Mfanya biashara Mwenza nae apewe haki 
yake. Bibi ikawa ameshajieleza, na Kadhi nae pia ameifahamisha 
Mahkama pale alipo egemea katika uamuzi wake. Sh. Muhammad 
Kassim Al-Maamiry akauliza: “Hapana shaka kuwa wewe umeihifadhi 
Qur'an? Syd. Ahmad Bin Sumeyt akajibu: “Naam!” Sh. Muhammad 

akasema: “Basi tusomee kisa cha Nabii Musa pale alipo ondoka 
Madyan, akirudi kwao Misri”. 


Syd Ahmad akaisoma Aya ya 29 katika Surat Al-Qasas 

28:29 Basi (Nabii) Musa alipotimiza muda (wa Mapatano), akasafiri 
pamoja na Ahli Zake, akaona moto upande wa Mlimani; 
akawaambia Ahli zake, “Ngojeni, hakika nimeona moto; labda 
nitawaletea habari au kijinga cha moto ili mupate kuota moto.” 


Syd. Ahmad alipomaliza kuisoma Aya hiyo, akafahamu pale 
alipoteleza. Akamshukuru Sh. Muhammad na kumwambia: 
“Nimeziona baraka za Sh. Ali b. Abdalla Nafi! Hakika nimeuona 
ukunjufu wa elimu yake. Kwa hakika kutoka alipokufa Sh. Ali, sijawahi 
kuja kumzuru. Kwa hivyo amenivuta ili nije kulizuru kaburi lake na 
kumuombea Dua. Basi nakuomba unipeleke kwenye kaburi lake ili 
nimzuru na kumuombea Maghfira (msamaha)!” 


Hivi ndivyo wanavyo heshimiana Ma-Ulamaa. 


Syd. Ahmad Bin Sumeyt alifurahi kwa kutanabahishwa na Sh. 
Muhammad Kassim Al-Maamiry, akaitambua elimu na heshima yake 
pamoja na ile ya Shekhe wake, Sh. Ali b. Abdalla Nafi Mazrui. 


Bibi yule akaipata haki ya urathi wake, na sisi tukafaidika na uamuzi 
uliotolewa, pamoja na kuiona heshima baina ya Ma-Ulamaa! Alhamdu 
Lillah! 

Mambo Yaliokua Yakimshughulisha Syd. Ahmad 


Syd. Ahmad Bin Sumeyt alisifika kwa ucha Mngu, hekima, elimu, upole 
na ukarimu. Syd. Ahmad aliutumikia Uislamu kwa dhati ya moyo wake 
na kwa Ikhlasi kubwa. Vile vile aliitumikia nchi yake ya Zanzibar na 
Ukanda wa Pwani ya Afrika Mashariki kwa hekima kubwa, akawa 
Mshauri mkubwa wa Serikali. Na katika Ushauri wake hakujifunga 
kuwa atakuwa Mshauri wa Serikali tu, bali alijitahidi kuutekeleza 
wajibu wake hata katika maeneo mengineo kila anapo hisi ushauri 
wake na usaidizi wake utaweza kuwaletea watu manufaa. 


Moja katika kazi kubwa alizo zifanya ni kumtumia Bw. (William) 
Harold Ingrams katika kuisaidia Hadhramaut katika misuko suko iliyo 
kuwepo Yemen. Wiki moja kabla ya kufariki kwake alimwita Bw. 
Ingrams. Harold Ingrams (1897-1973) alikuwa Mtumishi wa Serikali ya 
Uingereza nchini Zanzibar. Aliwasili Zanzibar 1919 na kupewa kazi 
kama Assistant District Commissioner (August 1919 — January 1925). 
Bw. Ingrams alikuwemo kwenye Kamati mbali mbali nchini Zanzibar, 
za kuboresha mahusiano mema na maendeleo katika nyanja tofauti 
tofauti. Katika baadhi ya Kamati hizi alikuwemo pia Syd. Ahmad Bin 
Sumeyt, hasa kamati za kuboresha elimu na Waqf. Baada ya 
maingiliano ya kazi za Kamati, watu wawili hawa walijenga urafiki. 
Matokeo ya kazi ya Kamati ya kuboresha elimu, ilizalisha vitabu viwili 
vya kutumiwa katika shule za msingi: 


1. Aya Zilizochaguliwa - kwa lugha ya Kiarabu pamoja na Tafsiri 
zake kwa Kiswahili, yakiwemo mafunzo yanayo patikana katika Aya 
hizo pamoja na Hadithi zinazo husika. Kitabu kikaandikwa na Syd. 
Ahmad Bin Sumeyt na kufasiriwa na Sh. Tahir b. Abu Bakar Al-Amawi 
akisaidiwa na Bw. Ingrams. 


2. Maelezo ya Risalatul Ja’miya - kwa lugha ya Kiarabu na Tafsiri 
yake kwa Kiswahili. Syd. Ahmad Bin Sumeyt akiwa Mfasiri. Mwandishi 
mwanzilishi wa Risalatul Ja'miya ni Syd. Ahmad b. Zein Al-Hibshi. 


Syd. Ahmad na Bw. Ingrams pia walishirikiana katika kazi za ofisi zao, 
kwani Syd. Ahmad akihudumu kama Kadhi katika Mahkama za 
Zanzibar na Bw. Ingrams akiwa Registrar wa Mahakama Kuu ya 
Zanzibar. Maingiliano haya yakazidi kujenga urafiki kati ya watu hawa 
wawili. 

Syd. Ahmad baada ya kumfahamu Bw. Ingrams kuwa ni mtu ambae 
aweza kuaminika, akamtaka atumie wasta wake katika kuisadia 
Hadhramaut kama vile alivyo isaidia Zanzabar. Wiki moja kabla ya 
kufa kwake, Syd. Ahmad alimpelekea salamu Bw. Ingrams na 
kumuusia yale ambayo angependelea Serikali ya Uiengereza iisaidie 
Hadhramaut kama vile ilivyoisaidia Zanzibar. Hapo akampa Bw. 
Ingram barua za kumjulisha na viongozi ambao angeweza kufanya kazi 
nao huko Hadhramaut kama walivyo fanya wao kazi pamoja Zanzibar. 
Na kweli Bw. Ingrams alipopelekwa Hadhramaut akajitahidi mpaka 
ikapatikana “Sulhu Ingrams” katika misuko misuko iliyokuwepo 
Hadhramaut. Kwa hivyo Syd. Ahmad Bin Sumeyt ikawa hata katika 
wiki yake ya mwisho ya maisha yake alikuwa bado anajishughulisha 
kusadia Hadhramaut, kwenye shina la wazee wake. 


Vitabu Vya Syd. Ahmad Bin Sumeyt Vilivyo Chapishwa 


1. 


Managib Sayyid Alawi b. Muhammad b. Sahl — juu ya maisha ya 
babaake Fadhl Pasha. Huyu ndiye aliyekua Sheikh wake wa 
Istanbul. 

Manhal al-Wurrad min faydal-amdad bi-sharh abyat al-Qutb 
Abdallah b. Alawi al-Haddad - Ikiwa ni Qasida ya wasia wa Syd. 
Abdalla b. Alawy Al-Haddad. 

Al-Kaukabuz-Zahir. Maelezo juu ya “Qasida ya Nasim Hajir” 
katika baadhi ya wasia wa Syd. Abdalla b. Alawy Al-Haddad. 
Manhajil Fadhail wa Mirajil Fadhail. Maelezo juu ya Qasida 
Haiyya ya Syd. Abdalla b. Alawy Al-Haddad. 

Sherhe Sighat Alan-Nabii S.A.W. Maelezo juu ya kumswalia 
Mtume. 

Tuhfatu-Labib Sherhe Ala Lammiyat Al-Habib. Maelezo juu ya 
Qasida ya Lam juu ya mafunzo ya Ma-Sufi wa Tariqa Alawiyya. 
Al-Ibtihaj fi Bayani Istilah Al-Minhaj. Maelezo juu khutba ya 
Minhaj At-Talibin ya Sh. Abu Zakariya Al-Nawawi. 

Al-Matalibu Saniyya. Maelezo juu ya Al-Nasaih al Diniyya ya Syd. 
Abdalla b. Alawy Al-Haddad. 


Pamoja na vitabu viwili tulivyo tangulia kuvitaja: 


9. 


“Aya Zilizo chaguliwa” na 


10. “Maelezo ya Risalatul Jamiya” 

Ugonjwa na Kufa kwa Syd. Ahmad Bin Sumeyt 


Takriban mwaka mmoja kabla ya kufa kwake, Syd. Ahmad Bin Sumeyt 
alimuusia mwanawe, Syd. Umar Bin Sumeyt, ende zake Ngazija na 
kuzishughulikia na kuzisimamia familia zao za Bin Sumeyt. Usiku wa 
kuamkia safari, 2 May 1924 (27 Ramadhan 1342), Sh. Abdalla Bakathir 
aliwasili nyumbani kwa Syd. Ahmad na kumwomba awatunukie Ijaza 
yeye pamoja na Syd. Umar Bin Sumeyt. Syd. Ahmad akatawadha, 
akaanza kwa kumuombea dua mwanawe, Syd. Umar, na kumpa Jjaza 
kama vile alivyo pokea yeye elimu hizo kutoka kwa Mashekhe zake 
mbali mbali. Baadae akamvalisha kilemba chake mwenyewe ikiwa ndio 
ishara ya shahada kamili ya masomo kama alivyo pokea yeye kulingana 
na silsila ndefu ya Mashekhe zake. 


Baadae, Syd. Ahmad Bin Sumeyt akamgeukia mwanafunzi kipenzi, Sh. 
Abdalla Bakathir, nae akampa Ijaza kama vile alivyo mfanyia 
mwanawe, Syd. Umar Bin Sumeyt. Hapo tena Waalimu hao wawili 
wakaagana na mwanafunzi wao, Syd. Umar Bin Sumeyt, na 
kumuombea safari njema. Wiki mbili baadae akiwa Ngazija akapokea 
barua kutoka kwa babaake ikiwa na Ijaza na Wasia. 


Hiyo siku ya tarehe 2 May 1924, ndiyo iliyokuwa siku ya mwisho ya 
Syd. Umar Bin Sumeyt kuonana na Waalimu wake — Syd. Ahmad Bin 
Sumeyt na Sh. Abdalla Bakathir. Sh. Abdalla Bakathir alikufa 10 March 
1925 na Syd. Ahmad akafa 7 May 1925. 


Kufa kwa Sh. Abdalla Bakathir ilikuwa ni kama ishara ya kifo cha Syd. 
Ahmad Bin Sumeyt. Kawaida wenye mapenzi ya dhati huwa 
hawapishani mbali katika vifo vyao — kama walivyo fuatana Sh. 
Muhammad Kassim Mazrui (1912-1982) na Sh. Abdalla Swaleh Farsy 
(1912-1982). 


10 March 1925 (14 Shaaban 1343) — Rafiki kipenzi wa Syd. Ahmad Bin 
Sumeyt, Sh. Abdalla Bakathir, Mwenye-ezi-Mngu alimukhitari. Kifo 
cha Abdalla Bakathir kilikuwa pigo kubwa sana kwa Syd. Ahmad Bin 
Sumeyt. Wakati alipopelekewa habari za kifo cha swahibu yake, Syd. 
Ahmad Bin Sumeyt alisikika akisema, “Basi mimi siishi tena. 
Nitamfuata rafiki yangu”. Na hivi ndivyo alivyo sikika Sh. Abdalla 
Swaleh Farsy alipo pelekewa habari za kifo cha Sh. Muhammad Kassim 
Mazrui. Syd. Ahmad Bin Sumeyt akaiongoza Swala ya Maiti ya Sh. 
Abdalla Bakathir na kuagana na mwanafunzi na rafiki kipenzi chake. 

Kabla ya kufa Sh. Abdalla Bakathir, tayari Syd. Ahmad alikuwa hajisikii 
vizuri. Walakin baada ya kuondoka rafiki yake akazidi kuathirika kiasi 
ambacho kipindi chote cha Ramadhani ya 1925 hakuweza kutoka nje. 
Na kubwa zaidi ni kuwa hakujiweza hata kwenda kuswali Swala ya Eid. 


1 May 1925 (7 Shawwal 1343) — Syd. Ahmad Bin Sumeyt alimwita Sh. 
Abubakar Abdalla Bakathir. Mwana wa kipenzi chake na kumuusia juu 
ya yale ambayo angependa afanyiwe baada ya kufa kwake: 


— Aoshwe na wale wale walio muosha Sh. Abdalla Bakathir, nao 
ni, Sh. Ahmad Mlomry, Sh. Salim b. Said Ash-Sheheyby, Sh. 
Muhammad b. Abdalla Al-Hinzwany, Sh. Muhammad b. Umar 
na Sh. Muhammad Al-Makhzumy. 

- Likatwe guo la babu yake mkubwa, Syd. Muhammad b. Zeyn 
Bin Sumeyt, ligawanywe vipande viwili. Kipande kimoja kiwe 
ni moja katika vipande vya sanda yake. Na kipande cha pili 
aekewe mwanawe, Syd. Umar Bin Sumeyt. 

— Baada ya kuhakikisha amefanyiwa hayo, akamtaka Sh. 
Abubakar Bakathir awaachie wengine wafanye wanavyotaka. 


7 May 1925 (13 Shawwal 1343) - Kama saa mbili za usiku wa kuamkia 
Al-Khamisi, Syd. Ahmad Bin Sumeyt akasallim amri. Mwenye-ezi- 
Mngu akamukhitari, na akaungana na rafiki-kipenzi, Sh. Abdalla 
Bakathir katika Barzakh. 


Cal) Aull Lg ab Ú! 


Alhamdu Lillah! Syd. Ahmad Bin Sumeyt akaoshwa na kukafiniwa 
kama alivyo usia. 


Kifo cha Syd. Ahmad Bin Sumeyt kilikuwa msiba mkubwa sio tu 
Zanzibar, walakin ulikuwa msiba wa Ukanda mzima wa Pwani ya 
Afrika Mashariki. Huzuni juu ya huzuni! Kwani kwa muda wa miezi 
miwili tu, Afrika Mashariki ilipoteza Ma-Ulamaa wake wawili 
wakubwa, Ma-Ulamaa wakutegemewa - Sh. Abdalla Bakathir na Syd. 
Ahmad Bin Sumeyt. Ma-Ulamaa wawili hawa walikuwa ni kama Vyuo 
Vikuu, kwani wanafunzi wao walikuja kupokea elimu mbali mbali 
kutoka kwao, wakitokea maeneo na miji mbali mbali. 


Aah e ci aba Gb ile e IG bil pl Ca eU U 
plang Ante atl la abi = Ju YARI Ga 9 ae Ce all we ¿e 

S ahi C C sakali Ga A d G Y abi O) " Ost 
ee ky GG glad UGS U allt) e Gad AIN) AA ce La 
\ ghazal 9 | glad 


Imepokewa kwa Bw. Abdallah bin Amr bin Al-As: Nimemsikia Mtume 
wa Mwenye-ezi-Mngu (S. A. W.) akisema, “Kwa hakika Mwenye-ezi- 
Mngu hatoiondoa elimu kwenye nyoyo za watu, lakini ataiondoa kwa 
kuwaondoa Ma-Ulamaa, mpaka asibaki Mwanachuoni hata mmoja. 
Hapo tena watu watawachukua viongozi wajinga, wawaulize. Na 
viongozi hao watoe Fatwa pasi na kuwa na ujuzi wowote. Wao 
watapotea na wawapoteze wafuasi. 


(Sahih al-Bukhari Vol. 1, Book 3, Hadith 100) 

Ulinganisho baina ya Sh. Ali b. Abdalla na Syd. Ahmad Bin 


Sumeyt 


Sh. Ali b. Abdalla Nafi 


Syd. Ahmad Bin Sumeyt 


Tarehe ya 1825 - Mombasa, Kenya 1861, Istandraa, Grande 
kuzaliwa Comoro (Ngazija) 
Tarehe ya Kufa 1894 - Mombasa. Kenya 1925 — Zanzibar, Tanzania 
Familia Mazrui — Chanzo chao kikiwa Bani Alawi — Chanzo chao 
Oman kikiwa Hadhramaut 
Walipoanzia Kwa babaake, Sh. Abdalla Nafi Kwa babaake, Syd. Abu Bakr 
masomo yao Mazrui Bin Sumeyt 
Walipoendeleza Mombasa na Makka Ngazija, Unguja, Hadhramaut, 
masomo yao Istanbul, Misri, Makka na 


Madina 


Safari - Miji 


Mombasa, Malindi, Takaungu, 


Ngazija, Unguja, Hadhramaut, 


walio tembelea Gasi, Pemba, Unguja, Java, Istanbul, Makka na 
Hadhramaut na Makka Madina 

Walipofika 1856, wakati wa utawala wa Syd. | 1882, wakati wa utawala wa 

Zanzibar Majid (1856-1870). Syd. Barghash (1870-1888). 


Alikuwa ni miongoni mwa kundi 
la kwanza la Ma-Ulamaa wa Ki- 
Shafi kufika Zanzibar 


Alikuwa ni miongoni mwa kundi 
la pili la Ma-Ulamaa wa Ki-Shafi 
kufika Zanzibar 


Kuhudumu kama 
Kadhi 


Alichaguliwa na Syd. Majid kama 
Kadhi wa Mombasa 1856-1870 


Alichaguliwa na Syd. Barghash 
kama Kadhi wa Zanzibar (1883- 
1885). 

Akachaguliwa tena na Syd. 
Khalifa (1888-1925) 


Wakati 
walipokosana na 
Syd. Barghash 


1887 - Alifungwa gerezani na 
Syd. Barghash kwa kuwashawishi 
wafuasi wa Ibadhi kuwa Shafi 


1885 - Aliwahi kutoroka baada 
ya kukosana na Syd. Barghash 


Alipokufa Syd. Alitolewa gerezani na Syd. Alirudi tena Zanzibar wakati wa 
Barghash (March | Khalifa utawala wa Syd. Khalifa 

1888) 

Walipoimarisha Mombasa, Unguja na Pemba Unguja 

Darsa zao 

Warithi wao Darsa zake zilirithiwa na Mwanawe, Syd. Umar Bin 


mwanafunzi wake, Sh. 
Muhammad Kassim Al-Maamiry. 
Shughuli zake za ki-binafsi 
zilirithiwa na Binamu wake, Sh. 
Suleiman Mazrui 


Sumeyt 


N NNN NN NNNNNNN KK KKK N KKK NNN NN NN N NN 

Maisha ya Sayyid Umar b. Ahmad Bin Sumeyt 
(1886 - 1976) 


Maisha Ya Sayyid Umar Bin Sumeyt Kwa Ufupi 


28 September 1886 (29 Dhul Hijja 1303) - Kuzaliwa kwa 
Syd. Umar b. Ahmad b. Abu Bakr Bin Sumeyt katika mji wa 
Itsandra, Ngazija. 

1894 (1311) - Alipelekwa kwao Hadhramaut akiwa na umri 
wa miaka 8, akiwa kwa binamu wake Syd. Abdalla b. Tahir Bin 
Sumeyt. Akabaki Hadhramaut takriban miaka mitano. 

1913 (1331) - Akarudi tena kwa masomo ya juu akiwa na 
umri wa miaka 27. 

2 May 1924 (27 Ramadhan 1342) - Syd. Umar Bin Sumeyt 
apokea Ijaza kutoka kwa babaake, Syd. Ahmad. Piya ndiyo siku 
Syd. Umar aliondoka Unguja kuelekea Ngazija, na ndiyo siku 
ya mwisho ya kuonana na babaake. 

7 May 1925 (13 Shawwal 1343) - Kifo cha babaake, Syd. 
Ahmad Bin Sumeyt. 

1925 (1343) - Syd. Umar anakwenda Unguja kuishughulikia 
familia ya babaake na yale mausio aliyowacha. Baada ya 
mwaka mmoja akarudi kwake Ngazija. 

e 1926 (1344) - Anahamia Madagascar, baada ya kushangazwa 
na uharibifu wa biashara zake za Ngazija. Wale alowaamini 
kumtizamia biashara zake ndio waliomuendea kinyume na 
kufanya ubadhirifu. 

e 22 December 1936 (7 Shawwal 1355) - Anarudi Zanzibar 
kutoka Madagascar baada ya kuchaguliwa kuwa Kadhi wa 
Wete, Pemba. 

° 10 June 1938 Go Mfungo Saba 1357) - Kadhi wa Unguja. 

e 1942 (1361) - Anachaguliwa kuwa Kadhi Mkuu wa Zanzibar. 

e January 1952 (Rabiu Thani 1371) - Anarudi Zanzibar 
baada ya ziara ya miezi 4 kwao Hadhramaut. 

e 25 April 1965 (22 Dhul Hijja 1384) - Anaondoka Unguja 
baada ya Mapinduzi ya Zanzibar 1964 na kuhamia 
Shihr/Hadhramaut. 

e 1967 - Mapinduzi ya Yemen, yanamkimbiza tena Syd. Umar 
Bin Sumeyt na kurudi kwao Ngazija baada ya kupata uwalishi 
wa Serikali ya Comoro na kutunukiwa cheo cha Kadhi Mkuu. 

e Jumatatu 9 February 1976 (9th Safar 1396) — Afariki na 
kuzikwa Moroni, Ngazija (Comoro) akiwa na umri wa miaka 
90. 


Amezikwa kando ya kaburi la babu yake, Syd. Abu Bakr Bin 
Sumeyt. 


Utoto na Kusoma Kwa Syd. Umar Bin Sumeyt 


Syd. Umar Bin Sumeyt alizaliwa Itsandra, Ngazija (Comoro) tarehe 28 
September 1886 (29 Dhul Hijja 1303). Alipozaliwa baba mtu, Syd. 
Ahmad Bin Sumeyt, alikuwa hayupo. Hiki kikiwa ndio kipindi Syd. 
Ahmad akiwa ukimbizini baada ya kumkimbia Syd. Barghash. Baba- 
mtu kwanza alikimbilia Ngazija, akapumua kwa muda wa miezi kadha 
kabla ya kuondoka Ngazija na kuelekea Istanbul February/March 
1886. Hii inadhihirisha kuwa Syd. Ahmad alipoondoka Ngazija, 
mkewe, Bi. Salma alikuwa na mimba changa. 


Syd. Umar alizaliwa kama miezi sita au saba baada ya kuondoka baba 
mtu. Inasemekana kuwa kabla ya Syd. Ahmad kupokea barua ya 
kuzaliwa kwa mwanawe, Sheikh wake Fadhl Pasha alimbashiria kuwa 
amepata mtoto na jina lake litakuwa Syd. Umar. 

Syd. Ahmad hakurudi Ngazija ila baada miaka miwili ya safari za miji 
mbali mbali, akiichukua fursa hiyo katika kujiongezea elimu kwa 
Mashekhe mbali mbali. Aliporudi, mwanawe alikuwa ameshatimia 
miaka miwili. Jina alilopewa mwanzo ikiwa ni Abu Bakr, jina la babu 
yake. Hapo Syd. Ahmad akaligeuza jina la mwanawe na kumwita Umar 
kama alivyo bashiriwa na Fadhl Pasha wa Istanbul. 


Syd. Ahmad alirudi zake Unguja 1888 baada ya kufa Syd. Barghash. 
Akarudishiwa cheo chake cha Ukadhi na Syd. Khalifa b. Said. Hapo 
ndipo alipomakinika Syd. Ahmad na kuihamisha jamii yake kutoka 
Ngazija hadi Unguja. Kwa hivyo Syd. Umar Bin Sumeyt akaanza 
kulelewa na babaake kuanzia umri wa miaka miwili. Syd. Umar 
akaanza kusoma kwa babaake, Syd. Ahmad Bin Sumeyt. Baadae Syd. 
Umar Bin Sumeyt akapelekwa Hadharamaut ili akazuru kwao na pia 
kusoma. 


Syd. Ahmad baadae alimkabidhi mwanawe kwa mwanafunzi wake 
kipenzi, Sh. Abdalla Bakathir mpaka akawa Alim. Na kama alivyo 
pelekwa Sh. Al-Amin na Mlezi wake, Sh. Suleiman, kwenda kusoma 
Unguja kwa Syd. Ahmad, ndivyo alivyo pelekwa Syd. Umar kwenda 
kusoma tena Hadhramaut kwa Waalimu wa babaake. 


Alim hatosheki kusoma mahali pamoja tu, bali huitafuta elimu kila 
awezapo kuipata. Syd. Umar Bin Sumeyt alikuwa ni Mwanafunzi- 
mwenza wa Sh. Al-Amin b. Ali Mazrui kwa Syd. Ahmad Bin Sumeyt na 
kwa Sh. Abdalla Bakathir huko Unguja. Syd. Umar Bin Sumeyt alijenga 
urafiki mkubwa na Sh. Al-Amin Mazrui baada ya kukutana kwao kwa 
masomo huko Unguja. 


Kazi Alizowahi Kuzifanya Syd. Umar Bin Sumeyt 


e 1936-1938 - Kadhi wa Wete, Pemba 
e 1938 - 1942 - Kadhi wa Unguja 
e 1942 — 1965 - Kadhi Mkuu wa Zanzibar 
e 1067-1076 - Kadhi Mkuu wa Ngazija 
e Mfanya biashara kama alivyokuwa babaake na babu yake. 
e Mwandishi wa vitabu - baadhi ya vitabu vyake: 
— Ala-Hamish-al-Ibtihaj 
— Hadiyyatul Ikhwan ikiwa ni maelezo juu ya kitabu 
Akitadul-Iman 

— An-Nafhatush-Shadhiya ikiwa ni kumbu kumbu ya safari 
zake za kwenda kwao Hadhramaut. 


Safari za kina Bin Sumeyt 


e 1850 - Babu, Syd. Abu Bakr Bin Sumeyt, anaondoka kwao 
Hadhramaut na kuhamia Ngazija. 

e 1885 - Mwana, Syd. Ahmad Bin Sumeyt, akimbia Unguja na 
kuhamia Ngazija na baadae Istanbul. 

e 1926 - Mjukuu, Syd. Umar Bin Sumeyt, anahamia Madagascar 
baada ya biashara zake za Ngazija kufilisika. Alipo kufa babaake 
huko Unguja, Syd. Umar aliondoka Ngazija ili akashughulikie 
urathi na wasia wa babaake. Biashara zake akawaachia wafanyi 
kazi wake kuzi simamia. Alipo rudi baada ya mwaka, akasikitika 
kuona kuwa jamaa walizifuja biashara na kumfilisi. Hapo akawa 
hana budi ila kuihama nchi na kuhamia Madagascar. 

e 1965 - Syd. Umar Bin Sumayt akimbia Unguja baada ya 
Mapinduzi ya Zanzibar na kuhamia Shihr, Yemen na baada ya 
miaka miwili akarudi kwao Ngazija pale alipo ombwa arudi ili 
ashike madaraka ya Kadhi Mkuu wa Comoro. 


Zaidi ya karne moja ya safari za jamii ya Bin Sumeyt — ikiwa ni safari za 
uhamiaji, biashara, masomo au ukimbizi. Karne ya uhangaikaji wa 
familia moja iliyoitikia mwito wa, “SAFIRINI KATIKA ARDHI......” 


Haiba na Karama za Syd. Umar Bin Sumeyt 


Masha Allah! Syd. Umar Bin Sumeyt alikuwa na haiba na heshima 
kubwa sana. Alhamdu Lillah! Nimefanya utafiti na kuandika vitabu juu 
ya maisha ya Ma-Ulamaa watano, Sh. Ali b. Abdalla Nafi Mazrui 
(1825-1894); Sh. Al-Amin b. Ali Mazrui (1891-1947); Sh. Muhammad 
Kassim Al-Maamiry (1850-1910); Syd. Ahmad Bin Sumeyt 1861-1925); 
na haya ya Syd. Umar Bin Sumeyt (1886-1976). Nimebahatika kuonana 
na Syd. Umar Bin Sumeyt peke yake. 


Syd. Umar wakati wa uhai wa Sh. Al-Amin alipokuwa akija Mombasa 
alikuwa akiteremkia kwa Sh. Al-Amin. Miaka yake ya mwisho mwisho 
alikuwa ni mgeni wa Bw. Swaleh Elyan, babaake Maalim Twalib. 
Masha Allah! Bw. Swaleh Elyan alibahatika kwa kuwapenda sana Ma- 
Ulamaa. Ikawa nyumbani kwake, mtaa wa Makadara ndipo 

wanaposhukia Ma-Ulamaa wengi wa nje, wanapokuja Mombasa. 
Nimebahatika kuonana na Syd. Umar Bin Sumeyt pamoja na swahibu 
zake, Syd. Ahmad Mash'hur Al-Haddad na Syd. Umar Abdalla. 


Nimebahatika kuingia chumba cha Syd. Umar Bin Sumeyt kwa 
kupelekwa na mwalimu wangu wa Madrasa, Maalim Twalib Swaleh 
Elyan. Ajabu kubwa nilio iyona ni kuwa, unapokuwa mbele ya Syd. 
Umar Bin Sumeyt ni kama ambae anakufinika na kivuli chake (aura). 
Ukakaa mbele yake kwa heshima na adabu, ukauhisi Ucha-Mngu wake. 
Pakawa hapana mazungumzo marefu baina yenu. Baada ya 
kuamkuana nae, yeye hukuuliza hali yako na baadae kukuombea Dua 
na mukaagana. 


Mara moja katika safari zake, watu wa Mombasa walimtaka awaombee 
Dua ya Mvua baada ya ukame wa muda mrefu. Masha’Allah! Mvua 
ilianza kunyesha muda mfupi tu baada ya kumaliza kuomba Dua. 


Baadhi ya Marafiki wa Syd. Umar Bin Sumeyt 


Syd. Ahmad Mashhur al-Haddad Syd. Umar Abdallah (Mwinyi Baraka) 


Kuugua na Kufa kwa Syd. Umar Bin Sumeyt 


Wakati Syd. Umar Bin Sumeyt alipo rudi kwao Ngazija mwaka wa 
1967, tayari ni mzee wa miaka takriban 81. Cheo cha Ukadhi Mkuu wa 
Comoro alicho pewa kikiwa ni cheo cha Heshima. 


Syd. Umar akiheshimika sana kama Alim, Mcha-Mngu. Serikali ya 
Ngazija ikataka kutabaruku na heshima hiyo ya Syd. Umar. Baina ya 
1967 hadi kufa kwake 1976, Syd. Umar Bin Sumeyt akamakinika 

kufanya Ibada zake kwa utulivu na kuwa Mshauri wa Serikali. Hakuwa 
tena mtu wa safari. 


Alhamdu Lillah! Hakupata kuhangaika kwa maradhi, zaidi ukiwa ni 
uzee tu. Jumatatu 9 February 1976 (9th Safar 1396) - Mwenye-ezi- 
Mngu akamukhitari kiumbe chake. Syd. Umar Bin Sumeyt aka sallim 
amri, na kufa huko Itsandra, Moroni, Comoro akiwa na Umri wa miaka 
90 kwa kalenda ya kizungu au miaka 92 kwa kalenda ya Hijria. Syd. 
Umar Bin Sumeyt akazikwa pale alipo zikwa babu yake, Syd. Abu Bakr 
Bin Sumeyt. 


Kufa kwa Syd. Umar Bin Sumeyt, kulingana na Prof Anne Katrine 
Bang, katika kitabu chake, SUFIS AND THE SCHOLARS OF THE SEA: 
Family Networks in East Africa 1860 -1925 ni kama kifo cha kizazi cha 
Bin Sumeyt 02231) Ay) Ll, ay Lil 


Baadhi ya Mambo Anayofanyiwa Syd. Umar Bin Sumeyt kama 
kumbukumbu baada ya Kufa Kwake, ambayo mimi binafsi sidhani 
kama angekubaliana nayo wakati wa uhai wake: 


e Sura yake kutumika katika pesa za Ngazija (Comoro) 

e Kukusudiwa kaburi lake kwa ziara (Hauli). 

e Jamaa kila mwaka hufunga safari kutoka nchi mbali mbali na 
kulizuru kaburi lake, wakiiadhimisha siku aliyokufa. 


Haya ni mambo ya bida (uzushi katika Dini). Mambo ambayo yeye 
kama Mwanachuoni asingekubali kufanyiwa wakati wa uhai wake. 


Comoro’s 10,000 Francs — 2002 

Syd. Umar Bin Sumeyt kwenye kiti 

Matokeo Muhimu katika Ulinganisho wa Maisha Ya 
Ma-Ulamaa Wetu 


Kuzaliwa Kufa Kusoma Tukio 
1. Sh. Ali b. 1825 1894 Amesoma Amesoma kwa 
Abdalla Mzaliwa wa Amekufa Mombasana | babaake, Sh. 
Nafi Mombasa Mombasa Makka Abdalla b. Nafi 
Mazrui akiwa na Mazrui. 
umri wa 
miaka 69 KAZI: 
1. Mwalimu, 
Mwandishi, 
Kadhi Mkuu wa 
Mombasa. 
2. Safari za mara 
kwa mara. 
Syd. Ahmad 17 JAN 1861 7 May 1925 Amesoma Amesoma kwa 
Bin Sumeyt Mzaliwa wa Amekufa Ngazija, babaake, Syd. 
Ngazija Unguja akiwa Unguja, Abu Bakr Bin 
na umri wa Hadhramaut, | Sumeyt. 
miaka 64 Istanbul, 
Misri, Makka | KAZI: 
na Madina 1. Mwalimu, 
Mwandishi, 
Kadhi Mkuu wa 
Zanzibar. 
2. Safari za mara 
kwa mara. 
Syd. Umar 28 SEP 1886 9 FEB 1976 Amesoma Amesoma kwa 
Bin Sumeyt Mzaliwa wa Amekufa Ngazija, babaake, Syd. 
Ngazija Ngazija akiwa Unguja na Ahmad Bin 
na umri wa Hadhramaut | Sumeyt. 
miaka 90 
KAZI: 
1. Mwalimu, 
Mwandishi, 
Kadhi Mkuu wa 
Zanzibar. 
2. Safari za mara 
kwa mara. 
Sh. Al-Amin | 27 JAN 1891 1 APR 1947 Amesoma Amesoma kwa 
Mazrui Mzaliwa wa Amekufa Mombasa na | Mlezi wake, Sh. 
Mombasa Mombasa Unguja Suleiman 
akiwa na Mazrui. 
umri wa 
miaka 56 KAZI: 
1. Mwalimu, 
Mwandishi, 
Kadhi Mkuu wa 
Kenya. 
2. Safari za mara 
kwa mara. 

Kielelezo cha Vizazi vya Ma-Ulamaa — Aghlabu Wanatoka 
Katika Migongo ya Ma-Maulamaa 


1. 2. 3. 

Baba Alim | Sh. Abdalla b. Nafi Syd. Abu Bakr b. 

Mazrui (d. 1846) Abdalla Bin Sumeyt 

(d. 1874) 

Mwana Sh. Ali b. Abdalla Syd. Ahmad b. Abu | Sh. Abdalla Bakathir 
Alim Nafi Mazrui (1825- Bakr Bin Sumeyt (1860-1925) 

1894) (1861-1925) 
Mjukuu Sh. Al-Amin b. Ali Syd. Umar b. Sh. Abubakar b. 
Alim Mazrui (1891-1947) Ahmad Bin Sumeyt | Abdalla Bakathir 


(1886-1976) 


(1881-1943) 


Sh. Al-Amin b. Ali b. Abdalla Mazrui 

Syd. Umar b. Ahmad Bin Sumeyt 


Khulka/Tabia Za Wana-Harakati Mbali Mbali 


Allah anasema ndani ya Qur’an katika Surah Al-Hajj 22:46 


F 
m7 KWA Ui 2356 1 AANI 


PEA 


22:46 Jee! Hawatembei katika ardhi ili wapate kuwa na nyoyo 
(akili) za kuzingatia au masikio ya kusikilizia? Kwani kwa hakika si 
macho yanayopofuka, bali ni nyoyo zilizomo vifuani. 


Elimu hupatikana kwa njia nyingi - darasani, katika vitabu na elimu 
inayopatikana kwa kusafiri. Kwani kama anavyosema Allah kule 
kusafiri ukaziona hali na mandhari mbali mbali za ulimwengu, ikiwa 
utafungua macho na masikio basi Safari ni Madrasa kubwa sana ya 
kupanua akili yako na ni elimu tosha. 


Allah anamalizia Aya kwa kusema kuwa ukikosa nadharia, hasara yake 
ni kupofuka nyoyo (akili). 


Ningependa kuitumia Ayah hii kuonyesha tofauti ya Wasomi na Ma- 
Ulamaa mbali mbali katika Mujtamaa wetu na athari zinazopatikana 
katika Masomo yao na Usomeshaji wao. 


Ningependa kuwagawanya Ma-Ulamaa/Wasomi hawa katika mafungu 
matano ili tupate kuziona tofauti za harakati zao: 


1. Ulamaa waliosomea nje na ndani ya miji/nchi zao, mifano: 


e Sh. Alib. Abdalla Nafi (1825-1894) — aliyesomea kwao 
Mombasa na Makka. 

e Syd. Ahmad b. Sumeyt (1861-1925) - aliyesomea kwao Ngazija, 
Hadhramaut, Misri na Makka. 

e Sh. Abdalla Bakathir (1860-1925) - aliyesomea kwao Lamu, 
Zanzibar, Hadhramaut na Makka. 

e Sh. Ahmad b. Muhammad Mlomry (1837-1936) — aliyesomea 
kwao Zanzibar, Mombasa, Shaam (Syria), Misri na Makka. 


2. Ulamaa/Mashekhe waliosomeshwa na kundi hilo la kwanza na 
wakapata bahati ya kutoka nje japo kidogo, mfano: 

Sh. Suleiman b. Ali Khamis Mazrui (1867-1937) - 
aliyesomeshwa na Sh. Ali b. Abdalla na Sh. Muhammad 
Kassim Al-Maamiry, mjini kwao Mombasa na kwa Syd. Ahmad 
b. Sumeyt mjini Zanzibar. 

Sh. Al-Amin b. Ali b. Abdalla Mazrui (1891-1947) - 
aliyesomeshwa na Sh. Suleiman b. Ali b. Khamis Mazrui mjini 
kwao Mombasa na kwa Syd. Ahmad b. Sumeyt, mjini Zanzibar. 
Syd. Umar Bin Sumeyt (1886-1976) — aliyesomea kwao 
Ngazija, Unguja na Hadhramaut. Ni Mwanafunzi-mwenza wa 
Sh. Al-Amin Mazrui kwa Syd. Ahmad Bin Sumeyt na Sh. 
Abdalla Bakathir huko Zanzibar. 

Sh. Muhammad Kassim Mazrui (1912-1982) - aliyesomeshwa 
na Sh. Al-Amin Mazrui mjini kwao Mombasa na kusoma 
Zanzibar. 

Sh. Abdalla Swaleh Farsy (1912-1982) — aliyesomeshwa na Sh. 
Ahmad b. Muhammad Mlomry mjini kwao Zanzibar na kwa 
Sh. Al-Amin Mazrui mjini Mombasa. 

Ustadh Harith Swaleh (1937....) aliyesomea mjini kwao Lamu, 
Khartum na Misri. 


3. Ulamaa/Mashekhe waliosoma na kusomeshwa mjini mwao bila ya 
kupata bahati ya kutoka nje na kuongeza masomo yao, mfano: 


Syd. AbdulRahman b. Ahmad Saggaf (1844-1922), jina 
maarufu Mwinyi Abudi — huyu ndiye Kadhi Mkuu wa Kwanza 
wa Kenya — wakati huo cheo hicho kikiitwa Sheikh-ul-Islam. 
Yeye alisoma kwao Siyu. 

Sh. Muhammad b. Omar Bakore (...1932), huyu ndiye 
aliyechukua Ukadhi Mkuu baada ya kufa Mwinyi Abudi na 
ndiye wa kwanza kupata cheo cha Kadhi Mkuu. Huyu alisoma 
kwao Siyu. 


4. Mashekhe waliosomea nje baada ya kupata masomo ya Madrasa 
kutoka mijini/nchini mwao, mfano: 


Sh. Ahmad Msallam — baada ya kumaliza Madrasa kwao Lamu 
alibahatika kwenda Omdurman Islamic University, Sudan. 
Sh. Nassor Khamis — baada ya kumaliza Madrasatul Khairat, 
Kilifi akapata bahati ya kwenda Sudan kwa shahada ya kwanza 

(Bachelors), kisha akenda Madina University kwa shahada ya 
pili (Masters). 

e Sh. Ali Shee - baada ya kumaliza Madrasa kwao Chundwa, 
akapata bahati ya kwenda Omdurman Islamic University, 
Sudan. 


5. Mashekhe waliosomea ndani na nje ya nchi zao katika Masomo ya 
Dini na Masomo ya sayansi za kilimwengu, mfano: 


e Prof. Muhammad Salim Badamana (1947...) - aliye na PhD 
mbili za Veterinary Science (amesomea Kenya, Iraq na 
Uingereza) na elimu ya Dini (Kenya na Sudan). 

e Sh. Hammad Muhammad Kassim Mazrui (1950...) alisomea 
Physics na Mathematics (Iraq na Saudi Arabia) na Masomo ya 
Dini (Kenya, Saudi Arabia na Nigeria [Masters]). 


Khulqa/Tabia za makundi 5 hayo ya Ma-Ulamaa/ Mashekhe 
A. Kundi la Kwanza - wale waliosomea nje na ndani ya miji/nchi zao: 


Tabia za Ma-Ulamaa hawa walikuwa na uhodari wa kuchanganya 
upole, ukakamavu na ushupavu bila ya harara za ukali wa kupindukia. 
Hivi ndivyo walivyokuwa Sh. Ali b. Abdalla na Syd. Ahmad b. Sumeyt. 


Tatizo kubwa walilolipata kwa ushupavu wao juu ya misimamo ya Dini 
ni kutoka kwa Syd. Barghash - Sh. Ali b. Abdalla akawahi kufungwa 
jela; nae Syd. Ahmad akawahi kutoroka na kukimbilia Hadhramaut, 
akimkimbia Syd. Barghash. 


Hawa wamewacha athari kubwa katika usomeshaji wao na harakati 
zao. Wamezalisha wanafunzi wengi waloiva na kuwa Ma-Ulamaa 
walobobea. 


B. Kundi la pili la Ma-Ulamaa/Mashekhe walosomeshwa na kundi hilo 
la mwanzo: 


— Kundi hili lilipata tabia za Ma-Ulamaa wao - uhodari wa 
kuchanganya upole, ukakamavu na ushupavu bila ya harara za 
ukali wa kupindukia. 

— Walipata umaarufu, wakaweza kuheshimiwa na wenziwao, 
serikalini na katika mujtamaa kwa jumla. 

— Waliweza kuvutia na kuzalisha wanafunzi wengi waliokolea na 
kuwa Wana-harakati na Mashekhe wakuheshimika. 

— Walipata wapinzani na wafuasi wengi kwa ajili ya ukakamavu 
na ushupavu wao katika kuitetea Dini. 


Hivi ndivyo walivyokuwa Sh. Suleiman Mazrui, Sh. Al-Amin Mazrui, 
Sh. Muhammad Kassim Mazrui, Sh. Abdalla Swaleh Farsy na ndivyo 
alivyo Ustadh Harith Swaleh. 


C. Kundi la tatu ni lile la Ma-Ulamaa/Mashekhe waliosoma na 
kusomeshwa mjini mwao bila ya kupata bahati ya kutoka nje na 
kuongeza masomo yao: 


Hawa ni wale walofuata mfumo wa kizamani wa kusoma na 
kusomesha. Walijitahidi kuwa na misimamo ya kati na kati, wala 
hawakupendelea kujitia katika misuko suko ya ushindani — walikuwa 
Bardan Wasalaman! 


Na wao pia walizalisha wanafunzi na mashekhe wengi waliokuwa 
baridi kama wao. 


Hivi ndivyo walivyokuwa Syd. AbdulRahman b. Ahmad Saggaf 
(Mwinyi Abudi) na Sh. Muhammad b. Omar Bakore na kupata heshima 
ya kuwa Ma-Kadhi Wakuu. 


D. Kundi la nne ni wale Mashekhe waliosomea nje baada ya kupata 
masomo ya Madrasa kutoka mijini/nchini mwao. Hawa ndio wengi 
katika mashekhe tulionao leo: 


— Wana harakati na tabia za harara 

— Ni wakali wala hawana subira katika maingiliano yao na 
mujtamaa 

— Matarajio yao ni kuwa ni rahisi kuubadilisha mujtamaa kwa 
vishindo vyao 

— Hawa ndio wale Dr. Kai Kresse na Prof. Muhammad Bakari 
wanaowasifu na sifa za kujaribu kugeuza fikra za mujtamaa ili 
uegemee katika mfumo na fikra za zile nchi walizosomea. 


Hii ndio maana mara nyingi wanajivutia mizozo na watu katika 
harakati zao. 

E. Kundi la tano ni la wale “Mashekhe waliosomea ndani na nje ya nchi 
zao katika Masomo ya Dini na Masomo ya Sayansi za kilimwengu”: 


— Hawa wana khulka/tabia za upole 

— Wanazifahamu vizuri tabia na desturi za wenyeji 

— Kwa njia ya upole na wekevu wameweza kujishughulisha na 
harakati mbali mbali bila ya kujitia katika mizozo 

— Wameweza kusomesha na kuanzisha miradi bila ya vishindo. 


Hapa ndipo Prof. Badamana na Sh. Hammad wakaweza kuheshimika 
katika mujtamaa. 


Faza, Silsila na Shahada 


Ningependa kwa mukhtasari kueleza tofauti baina ya Ijaza, Silsila na 
Shahada za vyuo vikuu (Degree) na kutoa mifano miwili mitatu ya 
kuonyesha uzito wa vyeti vinavyotolewa na Ma-Ulamaa na vile vya 
Vyuo Vikuu: 


Ijaza hutolewa na Ulamaa na kumpa mwanafunzi wake 
anapotosheka kuwa mwanafunzi huyo amekolea katika elimu au 
somo hilo. 


Kutoka zamani baada ya kupitia Madrasa kama hivi ya Ustadh 
Naaman, wale wanaopendelea kuongeza zaidi masomo ya Kidini 
hupiga goti kwa Ulamaa na kusomeshwa elimu ya juu. 


Ulamaa akishatosheka kuwa Mwanafunzi wake amekolea 
kimasomo na kitarbiya, hapo humpa na kumuandikia Ijaza 
Mwanafunzi wake. Cheti hichi cha Ijaza kitaeleza somo lile 
alilohitimu. Vile vile Ulamaa huyo ataandika Sisila ya kujieleza na 
yeye somo lile alilipokea kwa nani, pamoja na msururu wa Ma- 
Ulamaa walorithi kwao. 


Ama Wasomi wa Vyuo Vikuu wanapopokea Shahada zao (Degree) 
katika cheti chao baada ya Jina la Chuo Kikuu na Somo alilofuzu 
Msomi huyo, hapatajwi Ma-Profesa waliomsomesha Msomi huyo 
wala Tarbiya si jambo muhimu katika Shahada hiyo. 

Kwa hivyo pana tafauti kubwa baina ya Msomi aliyepokea Ijaza kwa 
Ulamaa na yule aliyepokea Shahada ya Chuo Kikuu. 


Mifano: 


Katika Msikiti wa Mazrui, jamaa walipoanzisha Darsa za Siku ya 
Jumapili na kuwaalika watu mbali mbali kuja kutoa darsa, mara moja 
Al-Marhum Babu Mahir Maamun akifuatana na mwenzake mmoja, 
walikwenda kumwalika Sh. AbdulRahman Hatimy aje atoe darsa 
Jumapili moja. Sh. AbdulRahman akawapokea vizuri, na baada ya 
kutoa ombi lao akawajibu, 


“Mtu akitaka kusoma, hupiga goti kwa Mwanachuoni akasomeshwa. 
Elimu haipatikani kwa darsa ya Jumapili moja!” 


Baada ya Sh. Hammad kuchaguliwa kama Chief Kadhi niliwahi 
kumwambia: 


“Sheikh! Madamu sasa umeshachaguliwa kuwa kiongozi, ingefaa 
uvae Kilemba kama vazi lako rasmi.” 


Jawabu ya Sh. Hammad ikawa: 
“Mtu Kilemba havai tu, huvalishwa!” 


Jawabu hii yafahamisha kuwa Kilemba ni nishani, huvalishwa 
Mwanafunzi wa Ulamaa anapoiva na kuhitimu somo lile kwa Ulamaa 
yule. Hapo tena hutuzwa kwa kuandikiwa Ijaza na wakati mwengine 
kuvishwa Kilemba na kutambulika kuwa sasa ni Alim. 


e Sh. Muhammad Kassim Mazrui na Sh. Abdalla Swaleh Farsy 
waliweza kuonyesha heshima kubwa kwa kunakili Silsila zao kwa 
wale walikopokea Tafsir ya Jalaleyn. Twabaan huwezi kunakili 
Silsila ikiwa huna Jjaza. 


Sh. Muhammad Kassim amenakili Silsila yake ya Tafsiri ya Jalaleyn 
kama ifuatavyo: 


- Sh. Al-Amin b. Ali b. Abdalla Mazrui 
— Sh. Suleiman b. Ali b. Khamis Mazrui 
— Sh. Ali b. Abdalla b. Nafi Mazrui 

— Sh. Abdalla b. Nafi Mazrui 

Silsila hizi zinakwenda mpaka kwa Sh. Jalaalud-Din AbdulRahman as- 
Suyuty ya Tafsiri ya Jalaleyn ya Suyuty {Surat Al-Fatiha mpaka Surat 
Isra’} na Tafsir ya Jalaaleyn ya Mahally {Surat Kahf mpaka Surat 
Naas} ya Sh. Jalaalud-Din Muhammad al-Mahally. 


e Nae Sh. Abdalla Swaleh Farsy, Silsila yake takriban ni kama ile ya 
Swahibu wake, Sh. Muhammad Kassim Mazrui. Isipokuwa yeye 
ameipokea Tafsiri ya Mahally kwa Sh. Al-Amin, na ya Suyuty kwa 
Sh. Muhammad Mlomry ambae aliipokea kwa Sh. Ali b. Abdalla. 
Vile vile Sh. Abdalla Farsy alizipokea tena Tafsiri za Suyuty na 
Mahally kwa Sh. Abdalla Bakathir. 


Ijaza Sh. Abdalla aliyomuandikia Sh. Mwinyi Swaleh Mwinyi 


KWA Jina la Mwenye-ezi-Mngu, Mwingi wa Rehema, Mwenye Kurehemu. Sifa 
njema zote ni za Allah, Bwana wa viumbe vyote. 


Nathibitisha ya kuwa Sh. Mwinyi Swaleh Mwinyi alikuwa mwanafunzi 
wangu. Alisoma Tafsiri ya Qur'an, Hadithi, Fiqhi, Seerah na masomo 
mengine ya Dini. Anao uwezo wa kusomesha masomo hayo kwa wale 
atakaopendelea kuwasomesha. 

Ninathibitisha kuwa ataweza kusomesha masomo hayo. Mimi mwenyewe 
nimesoma masomo hayo kwa Ma-Ulamaa mbali mbali, kama wafuatao: 
Kwanza kwa Sh. Ahmad Muhammad Mlomry, Mgazija, aliyekufa tarehe 23 
Rabii Al-Thani 1357 Hijiria. Na yeye amesomeshwa na Kadhi Sh. Ali b. 
Abdalla Al-Mazrui aliyekufa tarehe 2 Safar 1312 Hijiria. Na yeye 
alisomeshwa na Sh. Othman b. Hassan Al-Dimyaty aliyekufa tarehe 30 
Muharram 1265 Hijiria. Na yeye alikuwa mwanafunzi wa Sh. Muhammad b. 
Muhammad Al-Amiir Al-Kadir aliyekufa mwaka wa 1233 Hijiria. 


Imetiwa Sahihi na: Imepigwa Stampu ya: 
Abdulla Swaleh Farsy 8/2/1977 Abdulla Swaleh Farsy - Chief Kadhi of 
Kenya 


Mafungamano baina ya Mombasa na Zanzibar 
Yapo mafungamano ya jadi baina ya Mombasa na Zanzibar: 


1. Mombasa na Ukanda wa Pwani ya Afrika Mashariki ulikuwa chini 
ya Mamlaka ya Sultan wa Oman. 

e 1660 - Waswahili wa Mombasa walipeleka Tume ya 
Waakilishi hadi Oman, kumuomba Sultan msaada wa kijeshi 
kuwaondoa Wareno mjini mwao. Mwanzo Sultan hakulikubali 
ombi hilo. 

e 1696 - Maudhi ya Wareno yalipozidi, Tume ya pili ikatumwa 
tena kwa Imam Seif b. Sultan wa Oman. Tume hiyo iliongozwa 
na Sheikh b. Ahmad Al-Malindi, Mwinyi Nguti b. Mwenzagu 
Al-Kilindini na Mwishahali b. Ndao Al-Tangana pamoja na 
mjumbe kutoka kila kabila la Pwani la Ithna-Ashara Taifa. 
Mara hii ombi lao likakubaliwa na kikatumwa kikosi kije 
kipambane na Wareno. Amiri Jeshi wao akiwa Mbaruk b. 
Gharib. 

e 13 March 1696 - 13 December 1698 - Muda wa Ngome ya 
Wareno kuzingirwa na jeshi la Mfalme Seif b. Sultan. Wareno 
wakashindwa na kuondoshwa katika Ukanda wa Afrika 
Mashariki. 

e 1727-1728 - Sh. Nassir b. Abdallah Mazrui akachaguliwa na 
Sultan wa Oman kuwa Liwali wa kwanza wa ki-Mazrui mjini 
Mombasa. 

e 1746 — 1837 — Mombasa ilikuwa chini ya Uliwali wa Ki- 
Mazrui baada ya kuuasi Ufalme wa Oman. 

1828, 1829, 1831 - Mashambulizi ya Syd. Said b. Sultan 
katika jitihada yake ya kuurudisha mji wa Mombasa katika 
mamlaka yake. - 

1837 - Syd. Said anafaulu kuupindua ufalme wa ki-Mazrui 
kwa msaada wa serikali ya Uingereza. 

1840 - Syd Said b. Sultan (u.1832-1856) akiwa Sultan wa 
kwanza aliye yahamisha Makao Makuu yake kutoka Oman 
hadi Zanzibar alipokuwa akiutetea ufalme wake wa Ukanda wa 
Pwani ya Afrika Mashariki ulio nyakuliwa na Mazrui. 


Ma-Ulamaa wa mwanzo wa Ki-Shafii nchini Zanzibar. Kundi la 
kwanza baina ya 1840 hadi 1890, walikuwemo: 


Sh. Muhyiddin b. Sheikh Al-Kahtani (1790-1869) - Mzaliwa 
wa Barawa, Somalia. Ameishi na kusomesha Mombasa, Lamu 
na Unguja. Alichaguliwa kuwa Kadhi wa Zanzibar na Syd Said. 
Sh. AbdulAziz b. Abdul-Ghani Al-Amawi (1838-1896) - 
Mzaliwa wa Barawa, Somalia. Ni Mwanafunzi wa Sh. 
Muhyiddin Al-Kahtani. Alikuwa Kadhi wa Kilwa na baadae 
Zanzibar. 

Sh. Ali b. Abdalla Nafi Mazrui (1825-1894) - Mzaliwa wa 
Mombasa katika Madhehebu ya Ibadhi. Amesoma Mombasa 
na Makka. Amesomesha Mombasa, Unguja na Pemba. Alikuwa 
Kadhi wa Mombasa 1856 hadi 1870 wakati wa ufalme wa 
Sayyid Majid. Aliwahi kufungwa na Syd. Barghash kwa 
kuwageuza wafuasi wa Ibadhi na kufuata madhehebu ya Ki- 
Shafi, kama alivyogeuka yeye mwenyewe alipokuwa akisoma 
Makka. 

Sh. Ali b. Khamis Al-Barwani (1852-1885) - Mzaliwa wa 
Unguja katika Madhehebu ya Ibadhi. Amesoma na 
kunasibiana na Mashekhe wengi wa Ki-Ibadhi. Baada ya 
kusoma sana kwa Mashekhe wa Ki-Suni akaacha madhehebu 
yake na kuwa Msuni. Kama alivyo fungwa Sh. Ali b. Abdalla, na 
yeye vile vile alifungwa na Syd. Barghash kwa kutoka katika 
madhehebu yao na kufuata U-Suni. 


Mafungamano ya Ki-elimu (Vituo vya Masomo ya Juu) - 
Mombasa, Lamu, Ngazija na Unguja: 

e Katika miji mine hii walikuwepo Ma-Ulamaa wa hali ya juu. Na 
mara nyingi mtafuta elimu alikuwa hatosheki kusoma kwao 
tuu, bali hujitahidi ili akaongeze elimu yake kwa Ma-Ulamaa 
wa mji mwengine au akasomeshe. Kwa mfano: 


Sh. Ali b. Abdalla NafiMazrui alikuwa akitoka Mombasa 
na kwenda Zanzibar kusomesha. Vile vile alivutia 
wanafunzi wengi kutoka Zanzibar na kwenginepo kuja 
kusoma kwake Mombasa. 

Syd. Ahmad b. Abu Bakr Bin Sumeyt alitoka kwao Ngazija, 
akenda Unguja na kwenginepo kusoma. Baadae 
akastakimu Unguja na kusomesha wanafunzi wengi kutoka 
Mombasa, Lamu, Ngazija na kwenginepo. 

Sh. Al-Amin b. Ali Mazrui alitoka kwao Mombasa na 
kwenda Unguja kusoma kwa Syd. Ahmad Bin Sumeyt na 
kwa Sh. Abdalla Bakathir. Vile vile alivutia wanafunzi 
wengi kutoka Unguja, Lamu na kwenginepo kuja Mombasa 
na kusoma kwake. Mfano Syd. Ali Badawy na Sh. 
Muhammad Bereki. 

Syd. Umar Bin Sumeyt alitoka kwao Ngazija na kuendeleza 
masomo yake Unguja. Akisafiri mara kwa mara Unguja- 
Mombasa-Lamu-Madagascar na kwenginepo. 

Sh. Suleiman Mazrui amesoma kwao Mombasa, 
akajiendeleza kusoma Unguja kwa Syd. Ahmad na 
kusomesha Mombasa na Pemba. 

Sh. Abdalla Saleh Farsy na Sh. Muhammad Kassim Mazrui 
na wao pia walisafiri baina ya Unguja na Mombasa 
kuongezea masomo hali wakiwa tayari ni Wasomi. 


4. Mafungamano ya Vyuo: 
e Mombasa Institute of Muslim Education (MIOME) - 
Mombasa Polytechnic — Technical University of Mombasa 
(TUM) 


1948 — Waliohusika katika mashauriano ya kuijenga 
MIOME ni Sir Philip Mitchel, Aga Khan, Secretary of State 
for the Colonies, Sir Benard Reilly na H. M. Treasury. 
Michango ilitolewa na Aga Khan, Sultan wa Zanzibar, 
Jamii ya Bohra wakishauriwa na Dr. Sayedna Taher 
Saifuddin. 

— Ardhi ikatolewa na Sheikh Khamis Muhammd baada ya 
kuombwa na swahib yake, Liwali Mbarak Hinawy. 

— 1951 - Wanafunzi wa kwanza wa MIOME kutoka nchi za 
Afrika Mashariki wakaanza masomo yao katika taaluma za 
Electrical na Mechanical Engineering, Seamanship & 
Navigation (Nahodha wa baharini) na Woodwork 
(Useremala). Baadhi ya wanafunzi hao ni wa-Zanzibari. 
Boarding Master wa kwanza akiwa Prof. Ali Mazrui. 


Mafunzo ya Waalimu wa Shule za Msingi: 


Kama ilivyokuwa wanafunzi wa ufundi walikuwa wakitoka 
Zanzibar kuja kusoma Mombasa, vile vile walitoka wanafunzi 
Mombasa kwenda kusomea Uwalimu Zanzibar. Mfano: Bw. 
Rashid Riyami, Maalim Salim Mandhry, Sh. Ali Abdalla 
Maawy, Sh. Abdillahi Nassir n.k. 


Mahali pa Kukimbilia/kujihami wakati wa Vita: 


Mombasa - Zanzibar 

24 October 1940 Wakati Vita vya Pili vya Duniya (WW2) 
vikinukia, wa-Taliani waliangusha bomu Malindi. Tukio hili 
liliwatisha sana jamaa wa Pwani. 

Kwa sababu yalikuwepo mahusiano mazuri baina ya watu wa 
Mombasa wa watu wa Zanzibar, wazee wengi wakaamua 
kuzikimbiza familia zao kutoka Mombasa hadi Unguja. 

Moja katika familia hizo ni ile ya Sh. Al-Amin. Sheikh 
akaipeleka familia yake Unguja hasa kina mama pamoja na 
watoto. Prof Ali Mazrui akiwa ni mmoja kati ya hao watoto 
wadogo. 

Zanzibar - Mombasa 

12 January 1964 - Yalitokea mapinduzi ya Ufalme wa Zanzibar. 
Watu wengi waliuliwa, wengi wakajeruhiwa na wengi 
wakatorokea nchi mbali mbali ikiwemo Kenya. 

Wengi katika wakimbizi walishukia Mombasa. Baadhi 
wakabaki Kenya na wengine Mombasa ikawa ni mapitio ya 
kwenda Oman na nchi nyenginezo. 

Familia moja ilosaidia pakubwa katika kuwasaidia na 
kuwasafirisha wakimbizi hao ni familia ya Sh. Muhammad 
Suleiman Mazrui - Jina maarufu, Abuu Suleiman au Sh. Abuu. 

Hii ndio familia ya Ammi Salim Abuu Mazrui. Allah awabariki 
kwa wema wao mkubwa — Amin. 

Baraza la Nyumba Ya Juu ndio lilikuwa baraza la wazee lililo 
changia kuwahami Wakimbizi. “Nyumba ya Juu” ikiwa ndiyo 
nyumba ya kina Ammi Salim Abuu na Ammi Mahir Maamun 
Mazrui. 


7. Uteuzi wa Ma-Kadhi wa Kenya: 


Wakati wa Ufalme wa Zanzibar na Ukanda wa Pwani, jukumu la 
kuchagua Ma-Kadhi lilikuwa ni la serikali ilokuwepo. Alhamdu Lillah! 
Ma-Kadhi wengi wamechaguliwa kutoka miaka hiyo Mombasa 
ilipokuwa chini ya mamlaka ya: 


Sultan wa Oman ikiwa Makao Makuu bado yapo Oman: 
Ufalme wa Ki-Mazrui baada ya kuuasi Ufalme wa Oman 

1837 - Sultan wa Zanzibar pale Syd. Said alipohamisha Makao 
Makuu yakawa Zanzibar 

23 July 1920 - Serikali ya Ukoloni wakati Ukanda wa Pwani 
ukiwa chini ya ulinzi wa Ungereza, uchaguzi ukiwa bado upo 
mikononi mwa Sultan wa Zanzibar 

12 December 1963 - Serikali ya Kenya baada ya Ukanda wa 
Pwani ulipo kabidhiwa Kenya baada ya Mashauriano ya 8 
October 1963 baina ya Waziri Mkuu wa Kenya, Jomo Kenyatta, 
Waziri Mkuu wa Zanzibar, Sh. Muhammad Shamte, Sultan wa 
Zanzibar Syd. Jamshid b. Abdalla na Katibu wa Ukoloni wa 
Uingereza, Duncan Sandys. 


8. Mtihani wa Uteuzi wa Kadhi Mkuu wa Kenya: 
Baada ya kufa Sh. Al-Amin b. Ali Mazrui kama Kadhi Mkuu wa 
Kenya, Liwali Sir Ali b. Salim alipendekeza kuwa Syd. Umar Bin 
Sumeyt, Alim wa Zanzibar achaguliwe kuwa Kadhi Mkuu wa 
Kenya. Ombi hilo lilipofikishwa Zanzibar, Serikali ya Sultan ikawa 
haipo tayari kumtoa Syd. Umar, kwani wakati huo yeye tayari 
alikuwa ni Kadhi Mkuu wa Zanzibar na Mufti wao wakutegemewa. 
Ombi hilo likakataliwa. 


Baadae Syd. Umar Bin Sumeyt akaombwa awafanyie mtihani 
wagombezi wa kiti hicho, akiwemo: Sh. Maamun b. Suleiman 

Mazrui (Kadhi wa Mombasa); Sh. Muhammad Jambeni (Kadhi wa 
Lamu) na Sh. Abdalla b. Muhammad Bafadhil (Kadhi wa 
Takaungu). Sh. Maamun akajitoa na kumpa nafasi Sh. Muhammad 
Kassim Mazrui. Sh. Bafadhil nae hakuupendelea ushindani huo 
akihisi kuwa anaingizwa katika mashindano na wadogo zake. 
Mtihani ukawa ni baina ya Sh. Muhammad Kassim Mazrui na Sh. 
Muhammad Jambeni - mtihani ulio tayarishwa na Syd. Umar Bin 
Sumeyt. 


Baada ya mtihani likaja shauri la kutahiniwa Syd. Ali b. Ahmad 
Badawy. Hapo Sh. Muhammad Kassim Mazrui akajitoa katika 
kinyang’anyiro hicho na kumpa nafasi Syd. Ali Badawy. Kwani Syd. 
Ali Badawy alikuwa ni mkubwa wake na Mwanafunzi mwenzake 
wakisoma kwa Sh. Al-Amin. Syd. Ali Badawy akachaguliwa kuwa 
Kadhi Mkuu wa tano. Syd. Ali Badawi alijiuzulu baada ya mwaka 
mmoja. Sababu zake hazikujulikana. Kiti cha Kadhi Mkuu baada ya 
muda mrefu akaikipata yule yule aliyefaulu mtihani wa Syd. Umar 
Bin Sumeyt. Nae ni Sh. Muhammad Kassim Mazrui akiwa Kadhi 
Mkuu wa sita, baada ya kupendekezwa na Bw. Salim Muhashamy 
(1911-1979) wakati huo akiwa ni Liwali wa Mombasa. Kadhi Mkuu 
wa saba akawa Sh. Abdalla Swaleh Farsy kutoka Zanzibar. 


98 


Liwalis, Mudirs and Kadhis At Government House Mombasa 1958 


From left: Sh. Rashid AlRiyami— Sh. Mohamed 5, Qassim-- Sh, Ali Mohamed Qadhi} 
Sh.Ahmed A. Yusuf--5h, Abdullah Bafadhil(Qadhi)--Sh. Masoud Ali Muhashamy— 
SH. Mohamed Jawad-- Sh. Abdullah M. Al Mandhry- Sh. Harith A. Al Mazrou-- 
Sh. Abdullah M. Khatib 
Sitting: Sh. Mammun Al Mazru ( Qadhi) — Sh, Rashid Azzan Al Suqri(Liwali)- 
Sh. Salim Al Muhashamy ( Liwali)-- Sh. Sir, Mubarak Ali Al Hinawy KBE ( Liwali for the Coast) 
Sh. Al Amin Al Mandhry ( Liwali) — Sh, Mohamed Al Qamshu . 
Sh. Mohamed Q. Al Mazrui ( Cheat Qadhi) 


GOVERMENT HOUSE DECEMBER 1958 - MOMBASA KENYA 


Ix 


- no < 
Siku ya Kuagana baina ya Sh. Abdalla Swaleh Farsy na Sh. Muhammad 
Kassim Mazrui - 1980 

Waalimu na wanafunzi wa MIOME miaka ya 1950, akiwemo Prof Ali Al- 
Amin Mazrui (na kofia ya tarbushi) akiwa msimamizi wa ma-bweni. 


Bw. Mbarak Hinawy Bw. Salim Muhashamy 
(1896-1959) (1911-1979) 
Liwali wa Pwani (1941-1959) Liwali wa Pwani (1959-1964) 


100 


Bibliography 


1. Anne K. Bang - Sufis and the Scholars of the Sea, Family netwoks in East Africa, 1860- 


1925 
{Anne Katrine Bang, Associate Professor, History, Department of Archaeology, History, 
Cultural Studies and Religion — University of Bergen, Norway} 


2. Sh. Abdalla Swaleh Farsy - Baadhi ya Wanavyuoni wa Kishafi wa Mashariki ya Afrika 
3. Ghalib Yusuf Tamim - Maisha ya Sh. Muhammad Kassim Al-Maamiry (1859-1910) 
4. Prof. Ali A. Mazrui - Growing up in a Shrinking World: A Private Vantage Point — 
katika toleo la - Journeys through World Politics - Autobiographical Reflections of 


Thirty-four Academic Travellers 


5. https://www.yaaka.cc/unit/the-east-african-coast-under-the-oman-rule-between- 


1700-and-1800ad/ 


6. Mahojiano na Maalim Abdulrahman Mwenzagu — 24/12/2016. 


101 


